
KAS YRA 
KURYBISŠKUMAS 
IR KAIP JĮ 
UGDYTI? 


Šioje knygoje pateikiami metodai ir idėjos, padedantys ugdyti mokinių 
kūrybiškumą. Knyga skirta pradinių klasių mokytojams arba studentams, at- 
liekantiems mokytojo praktiką. Joje atskleidžiama, kaip kūrybiška veikla gali 
puošti jūsų klasės mokinių veiklą. 

Naudojant praktinius pavyzdžius knygoje aptariamos šios temos: 


+ kasdienis kūrybiškumas: idėjos, kurias galima panaudoti iš karto; 

+ planavimas: tarpdalykinės integracijos idėjos ir daug kitų būdų 
kūrybiškumui planuoti; 

+ kūrybiškumas ir aplinka: pradedama nuo klasės ir mokyklos, vėliau 
aptariamos kitos aplinkos; 

+ kūrybinės partnerystės: darbas su kitais žmonėmis, siekiant skatinti 
mokinių kūrybiškumą; 

+ kūrybiški vaidmenys: pavyzdžiui, kai mokytojai ir mokiniai vaidina 
ekspertus (metodas „Eksperto mantija'); 

+ mąstymas apie kūrybiškumą: jūsų mokinių mąstymo gebėjimai ir jūsų 
pačių mąstymo būdai. 


Ši gyva ir įkvepianti knyga padės užimtiems mokytojams, dirbantiems su 
pradinio ugdymo bendrąja programa, lavinti mokinių kūrybiškumą. 


Dominykas Vaizas (Dominic Wyse) - Jungtinės Karalystės Kembridžo 
universiteto ankstyvosios vaikystės ir pradinio ugdymo vyresnysis lektorius. 


Pem Dauson (Pam Dowson) — mokytoja ir pradinės mokyklos direk- 
toriaus pavaduotoja. Ji taip pat dėsto anglų kalbą Kembridžo universitete 
Jungtinėje Karalystėje. 

Bibliotekos 

Partnerystės su tėvais 


Partnerystės su vietos organizacijomis 


Partnerystės su vietos įmonėmis 


6. Vaidmenų metodas „Eksperto mantija“ 

Užduočių rinkiniai 


2.1. Laiškas tarptautinei aplinkos apsaugos organizacijai „Greenpeace“ 
2.2. „Talentai“ 

3.1. Sėkmių dėžutė 

3.2. Bendradarbiavimo skatinimas 

3.3. Meno tyrimai 

3.4. Gamtos mokslų iššūkiai 

3.5. Gamtos mokslų dirbtuvės 

5.1. Darbo su bibliotekomis idėjos 

5.2. Pasiūlymai, kaip įtraukti tėvus į ugdymo veiklą 
6.1. Mokytojos laiškas dėl sodo neregiams 
6.2.Vaidybinės užduotys „Geležinis žmogus“ 


6.3. Tesėjas ir Minotauras: mokinių rašto darbų pavyzdžiai 


Dominykas skiria šią knygą Paskaliui Vaizui (Pascal Wyse), labai 
kūrybingam ir nuostabiam žmogui. 


Pem skiria šią knygą Romiui Kreigui (Romy Craig), savo brangiau- 
siam žmogui. 


Padėlzos 


Nuoširdžiai dėkojame Anai Klarkson (Anna Clarkson) už įkvėpimą rašyti knygą ir 
pirmiausia už knygų serijos pradžią; Liusi Veinrait (Lucy Wainwright), kuri pasirūpino, kad 
nenuklystume į lankas ir rašytume aiškiai, ir Stefani Tveits (Stephanie Thwaites) už šaunų 
darbą ir paramą vykdant įvairius projektus. 

Ypač dėkojame Deividui Spendlav (David Spendlove) už nenuilstamą entuziazmą ir 
smalsumą bei bendradarbiavimą atliekant kūrybiškumo tyrimus. 

Galiausiai dėkojame buvusiems ir dabartiniams mokiniams bei Anglijos bažnyčios 
remiamos Mildenholo Švč. Mergelės Marijos pradinės mokyklos personalui už norą imtis 
iššūkių ir tobulinti mokymąsi. 


Įžanga 


Ši knyga pradėjo gyvenimą nuo tuščio popieriaus lapo, ant kurio reikėjo surašyti 
mintis. 

Turime būti nuoširdūs ir prisipažinti, kad tai ne visai tiesa. Taip, kai sėdome rašyti šią 
knygą, prieš mus buvo tik tuščias popieriaus lapas. Knyga gimsta tada, kai ant popieriaus 
išdėstomos mintys. Tačiau šiuo atveju viskas buvo šiek tiek kitaip. Mes nepradėjome nuo 
nieko, tai yra nuo tuščio popieriaus lapo. Pirmiausia Ana Klarkson, pateikusi leidėjui šios 
knygos užsakymą, įtikino mus įtraukti knygą į „Knygų apie kūrybiškumą seriją“. Tada apie šį 
projektą Dominykas pasikalbėjo su Pem. Jie dirbo kartu, nes Pem, kuri yra mokytoja, vieną 
dieną per savaitę laikinai dirbo Kembridžo universiteto mokslo fakultete. Jie aptarė, kokią 
knygą norėtų parašyti. Po kelių susitikimų buvo parengtas knygos pasiūlymas. Pasiūlymą 
perskaitę recenzentai pateikė rekomendacijas. Tada pradėjome rašyti knygą. Ar ją rašėme 
pagal pasiūlyme aiškiai nustatytą planą? Dažniausiai taip, tačiau rašymą nulemdavo ir 
įkvėpdavo įvairūs kūrybiniai pokyčiai. 

Skirtinga mūsų patirtis padėjo suteikti rašymui tam tikrą stilių. Dominykas pradėjo 
domėtis kūrybiškumu dar būdamas muziku. Kai jis tapo mokytoju, jam vis labiau rūpėjo 
išsiaiškinti, kaip muzikai būdingą kūrybiškumą pritaikyti mokant ir mokantis anglų kalbos. 
Savo pirmojoje knygoje „Rašymas pradinėse klasėse“ (angl. Primary Writing) jis teigė, kad 
mokinių pasirinkimai ir tikėjimas jų vaizduote - procesinio rašymo (vert. past. - kai rašymo 
rezultatas mažiau svarbus už rašymo procesą, kurį stengiamasi padaryti kuo kūrybiškesnį) 
mokymo metodo pagrindas. Vėliau bendradarbiaudamas su Raselu Džounsu (Russell 
Jones) jis parašė dar vieną knygą „Pradinės mokyklos ugdymo programa“ (angl. Primary 
Curriculum). Pem susidomėjo kūrybiškumu, nes buvo įsitikinusi, kad holistinis mokymo ir 
mokymosi metodas yra itin svarbus. Ji turėjo galimybę plėtoti šias idėjas kūrybiškos mokyk- 
los kontekste. Pasakojame apie knygos užsakymo, planavimo ir rašymo procesą, nes tai 
buvo kūrybiška veikla. Reikėjo atsižvelgti į daugybę dalykų, reikėjo disciplinuoto mąstymo, 
kad gimtų kažkas naujo. 

Kūrybiškumo srityje dažniausiai keliami du pagrindiniai klausimai: (1) kaip apibrėžti 
kūrybiškumą ir (2) kaip jo mokyti? Kūrybiškumo apibrėžtis pateikiama pirmajame knygos 
skyriuje. Kol kas pakanka pasakyti, kad: 


kūrybiškumas - tai asmens gebėjimas sugalvoti naujų arba originalių idėjų, 
įžvalgų, pertvarkų, išradimų arba meno kūrinių, kurie ekspertų laikomi turinčiais 
mokslinę, estetinę, socialinę arba technologinę vertę. 

Kad suprastumėte, kaip suformulavome šį apibrėžimą ir kieno darbais rėmėmės, 
turėsite perskaityti pirmąjį skyrių. Tikimės, kad rašydami šią knygą pateikėme naujų įžvalgų. 
Paliksime tai nuspręsti jums, kompetentingiems specialistams! 

Knygoje rasite ir jums gerai žinomų idėjų. Manome, kad pagrindinis dalykas, kiek 
mums teko domėtis, yra ne tai, ar idėja yra žinoma, o tai, kaip ją galima panaudoti naujai, 
skatinant kūrybiškumą. Kitaip tariant, ar galite atrasti, pamatyti, išgirsti arba nujausti savo 
mokinių gebėjimą sukurti kažką naujo arba originalaus naudodami mūsų rekomenduoja- 
mas idėjas, strategijas, užduotis ir darbo būdus per pamokas. 

Pirmajame skyriuje paaiškinama, kaip mes suprantame kūrybiškumą (ir kūrybišką 
mokymą bei kūrybišką mokymąsi), kituose knygos skyriuose siūloma, kaip mokyti (-is), kad 
būtų skatinamas kūrybiškumas. Kūrybiškumas nėra paprastas dalykas. Mokiniai kuria labai 
spontaniškai, todėl kartais gali atrodyti, kad tai paprasta. Kūrybiškumo ugdymas galimas 
mokant sistemingai mąstyti. Pirmiausia jūs, kaip specialistas, turite organizuoti ugdymą 
taip, kad jis skatintų kūrybiškumą. Jums gali tekti visiškai pakeisti nuomonę apie viską, 
įskaitant Bendrąją pradinio ugdymo programą (vert. past. - Anglijoje Nacionalinė ben- 
droji ugdymo programa) (vis dėlto mes atsargiai jus tam paruošime pasiūlydami greitus 
praktinės veiklos pokyčius skyriuje „Kasdienis kūrybiškumas'). 

Jeigu jums svarbi aplinka, kurioje vyksta pamoka, ir kitos aplinkos turėtų būti lygiai 
tokios pat svarbios. Atskleisime jums, kaip mokyklos ir platesnė - bendruomenės, tautos 
ir netgi pasaulio - aplinka gali tapti kūrybiškumo lavinimo priemone! Šioje misijoje būsite 
ne vieni: bendradarbiaudami su partneriais būsite dar kūrybingesni. Tikriausiai daugiau- 
sia iššūkių reikalaujanti praktinė veikla knygoje yra ta, kai jūs ir mokiniai imatės ekspertų 
vaidmenų. Nuslūgus pakiliai nuotaikai, kitame skyriuje kviečiame stabtelėti ir pagalvoti 
apie mąstymą. Paskutiniame skyriuje siūlome iššūkį: ar pradinės mokyklos ugdymo pro- 
grama iš esmės gali būti kūrybiška nuo pradžios iki galo? 


Baigdami šią įžangą, pateikiame tris mintis, 
kurios paskatins jus dirbti kūrybiškiau. 

+ Kūrybiškumas - tai teisė, o ne privilegija. 

« Niekas negali būti kūrybiškas be kontrolės. 


+ Kūrybiškumas - ne magija, bet jis gali būti magiškas. 


l. Kurybiškumo 
apibrėžimas 


Kokių minčių jums kyla, išgirdus žodį „kūrybiškumas“? Tikriausiai pagalvojate apie 
tokius garsius kūrybingus žmones kaip Pikaso, Einšteinas arba Mocartas. Galbūt manote, 
kad kūrybiškumas glaudžiai susijęs su kompozitorių, rašytojų ir menininkų darbu. Vieniems 
galbūt atrodo, kad kūrybingi gali būti tik talentingi žmonės, o kiti galvoja, kad mes visi es- 
ame kūrybingi. O galbūt manote, kad kūrybiškumas labai svarbus tokiose srityse kaip vers- 
las, inovacijos ir verslumas. Jau pirmuosiuose šios knygos sakiniuose aptarėme labai įvairias 
sąvokas, kurios, be abejonės, yra kūrybiškumo dalis. Tačiau knygoje apie kūrybiškumą, 
jeigu tai įmanoma, reikia pateikti aiškų apibrėžimą. Oksfordo anglų kalbos žodynas 
kūrybiškumą apibrėžia kaip „kūrybingą jėgą arba gebėjimą, galėjimą kurti“. Perskaičius šį 
apibrėžimą, iš karto kyla klausimas, kaip apibrėžti žodį „kūrybingas“? Pirmoji būdvardžio 
„kūrybingas“ reikšmė Oksfordo anglų kalbos žodyne yra tokia: „turintis kūrimo gebėjimą, 
turintis polinkį kurti; susijęs su kūryba; gebantis sukurti“. Natūralu, kad ji glaudžiai susijusi su 
„kūrybiškumo“ apibrėžimu. Viename iš daiktavardžio „kūrybiškumas“ apibrėžimų teigiama, 
kad „kūrybingas“ yra tas žmogus, kurio darbas susijęs su kūryba. Kitame šio daiktavardžio 
apibrėžime gana techniškai kalbama apie reklamos kampanijoms parengtą kūrybišką 
medžiagą, pavyzdžiui, „kūrybinę dalį parengė įmonė „Saatchi and Saatchi“. „Kūrybinė dalis“ 
šiame kontekste reiškia naudotą medžiagą. 

Regis, kūrybiškumo apibrėžime minimas „gebėjimas kurti“ - paprasta ir patraukli idėja, 
atitinkanti mūsų tikslus. Visi gali ką nors sukurti, todėl visi gali būti kūrybingi: kūrybiškumas — 
žmogaus gebėjimas. Tačiau, koks tai gebėjimas ir kaip jį galima parodyti? Norint atsakyti į šiuos 
klausimus, reikia nuo žodynų apibrėžimų pereiti prie platesnių mokslinių darbų šia tema. 


Kurybiškumo tyrimai 


Didelė dalis svarbių kūrybiškumo tyrimų buvo atlikti Jungtinėse Amerikos Valsti- 
jose. Modernų kūrybiškumo tyrimų laikotarpį Amerikoje pradėjo Džojaus Polo Gilfordo (Joy 
Paul Guilford) kreipimasis į Amerikos psichologų asociaciją 1950 m. Dž. P. Gilfordas pradėjo 
nuo glaudžių sąsajų tarp gebėjimų ir kūrybingų žmonių, kurias jis dar vadino tam tikromis 
charakterio bruožų grupėmis. Pasak jo, „pasibaisėtina“ apleisti kūrybiškumo tyrimus (1987, 
p. 34). Dž. P. Gilfordas pabrėžė kūrybiško talento svarbą pramonėje, moksle, inžinerijoje ir 
valstybės valdyme. Pagrindinė jo pranešimo idėja buvo ta, kad kūrybiškumo, „kad ir menko 
galima tikėtis iš visų žmonių“ (ten pat, p. 36). 


Aštuntajame ir devintajame praėjusio amžiaus dešimtmetyje atlikti tyrimai dažniausiai 
buvo susiję su didelėmis pastangomis apibrėžti ir galų gale išmatuoti kūrybiškumą. Elio Polo 
Toranso (Ellis Paul Torrance) kūrybiškumo testai buvo vieni iš žinomiausių tokių Matavimų 
pavyzdžių. Deividas Henris Feldmanas (David Henry Feldman) ir Ana Bendžamin (Ann Ben- 
jamin) (2006) susieja šį darbą su psichometriniu instrumentu, skirtu žmogaus psichinėms 
ir psichologinėms savybėms įvertinti, ir nurodo, kad dažnai cituojamos tokios sąvokos kaip 
„technologinis išradingumas“ ir „idėjinis lankstumas“ atsirado šios srities tyrimuose. 

Labai svarbus Filipo Evarto Vernono (Philip Ewart Vernon) apibrėžimas (1989, p. 94): 
„kūrybiškumas reiškia asmens gebėjimą sugalvoti naujų arba originalių idėjų, įžvalgų, 
pertvarkų, išradimų arba meno kūrinių, ekspertų laikomų turinčiais mokslinę, estetinę, 
socialinę arba technologinę vertę“ Čia svarbi mintis, kad kūrybiškumas neatsiejamas nuo 
originalumo. Tačiau originalumas neatsiranda iš niekur; jis kyla iš prieš tai atėjusių Minčių ir 
išjų semiasi įkvėpimo dabartyje. Pagrindinis žmonėms kylantis klausimas, kai jie ką nors ver- 
tina, ar tas dalykas yra originalus, ar ne. Žinoma, dėl originalumo galima daug ginčytis. Taip 
pat kaip ir dėl Dž. P. Gilfordo bei F. E. Vernono požiūrio, kad kūrybiškumas slypi „žmoguje“. 
Tačiau tam, kad kūrybiškumą „pripažintų“ kiti, šių autorių nuomone, visuomenė turi būti 
subrendusi priimti kūrybiškumą. 

Viena įtakingiausių figūrų kūrybiškumo tyrimuose yra Mihalas Čiksentmihalis (Mi- 
haly Csikszentmihalyi). Ankstyvuosiuose darbuose M. Čiksentmihalis (1990) susitelkė 
daugiausia į asmenybės motyvaciją ir naujų problemų atradimą. Atlikdamas tyrimus, kuri- 
uose dalyvavo keli šimtai menininkų, jis siekė suprasti, kodėl vienų darbai buvo laikomi 
kūrybiškais, o kitų ne. Atlikęs asmenybės tyrimus, jis nustatė, kad kūrybingesni mokiniai 
turėjo šiuos bruožus: jie buvo jautrūs; atviri naujoms patirtims ir impulsams; savarankiški 
ir juos nelabai domino socialinės normos arba priimtinumas. Tačiau šiuos menininkus iš 
kitų išskiriantis bruožas buvo „šalta ir nuošali laikysena“ (ten pat, p. 192). Netgi šiame etape 
M. Čiksentmihalis pripažino, kad svarbu tai, jog šie žmonės yra būsimi menininkai, o ne 
mokslininkai arba kokia nors kita žmonių grupė, ir kad tikriausiai šių tyrimo rezultatų ne- 
galima apibendrintai taikyti kitoms grupėms. 

Kaip ir kitiems tyrėjams, M. Čiksentmihaliui ir jo tyrimo grupei nepavyko nustatyti 
jokio ryšio tarp tradicinių intelekto matavimo priemonių ir kūrybiškų pasiekimų kriterijų. 
M. Čiksentmihalis suprato, kad daugumai kūrybingų asmenybių problemos suformulavi- 
mas yra svarbesnis negu jos sprendimas. Taigi jis nutarė tirti menininkų,polinkį į atradimus“. 
Mokinių grupei buvo parodyti vizualiai įdomūs daiktai ir duotos piešimo priemonės. Jų 

buvo paprašyta piešti tai, kas jiems patinka, ir tiek laiko, kiek jiems reiks. Įvertinant mokinių 
polinkį į atradimus buvo atsižvelgiama į tai, koks daiktų skaičius buvo jų piešiniuose — 
kuo daugiau nupieštų daiktų, tuo labiau tikėtina, kad problemą buvo bandoma išspręsti 
iš atradėjo pozicijų. Taip pat buvo svarbu, kaip daiktai pasikeitė mokinių piešiniuose. 
Pripažinti menininkai ir dėstytojai įvertino mokinių, kurie parodė savo atradėjo gyslelę, 
piešinius aukštesniais balais, nes šie piešiniai buvo gerokai originalesni negu mokinių, ku- 
rie bandė išspręsti problemą priimtinais būdais. Po tyrimo praėjus maždaug septyneriems 
metams pasirodė, kad mokiniai, kurių piešiniai buvo išradingesni, sulaukė didesnės sėkmės 
kaip kūrėjai. Iš ankstyvųjų darbų, kuriuose buvo taikytas į asmenį sutelktas metodas, 
M. Čiksentmihalis padarė išvadą, kad ne viskas dar iki galo išsiaiškinta. Tuomet jis pasiūlė 
įprastą klausimą „kas yra kūrybiškumas?“ keisti klausimu „kur yra kūrybiškumas?“ (1990, p. 
200). Jo garsiojoje,sistemų perspektyvoje“ (p. 205) kūrybiškumas suprantamas kaip sąveika 
tarp asmens, tam tikros srities atstovų ir pačios srities. 

Sritis — tai sistema, turinti savo taisykles. Tai gali būti matematika, tikyba, žaidimai ar 
sportas. Pavyzdžiui, Vakarų klasikinė muzika suprantama kaip tam tikras garsų ir pauzių 
derinys, kuris yra priimtinas klasikinės muzikos atlikėjams ir klausytojams. Srities atstovai 
turi galią daryti poveikį sričiai. Muzikos konkursai, pavyzdžiui, Lionelio Terčio tarptautinis 
altų konkursas ir seminaras, rodo, kaip klasikinės muzikos atstovai daro įtaką šiai sričiai. Sto- 
jimas į muzikos akademijas ir skiriamos stipendijos taip pat gali būti suvokiami kaip įtaka 
šiai sričiai. Pagrindinė tam tikros srities atstovų funkcija — išsaugoti sritį nepakitusią. Tačiau 
jie taip pat gali nuspręsti, ar „uždega žalią šviesą“ srities naujovėms. Asmens vaidmuo yra 
keisti sritį, o tos srities atstovų vaidmuo - įvertinti tuos pokyčius. Srityje įvykę pokyčiai sim- 
bolizuoja kūrybiškumą. 

Teresa Amabail (Teresa Amabile) taip pat gerokai prisidėjo prie kūrybiškumo tyrimų. 
Kadangi jos netenkino standartiniai kūrybiškumo testai, ji naudojo testus ir užduotis, kurias 
atliekant reikėjo padaryti koliažus iš popieriaus, parašyti haiku (vert. pastaba - Japonijos 
poezijos forma) ir pan. Po to specialistai, tokie kaip studijose dirbantys dailininkai ir poetai 
praktikai, vertino jų kūrybiškumą ir kitus lygmenis. T. Amabail tai vadina „vertinimu konsen- 
suso pagrindu“ (1990, p. 65): „gaminys arba atsakymas yra kūrybiškas tiek, kiek atitinkami 
stebėtojai nepriklausomai susitaria, kad jis yra kūrybiškas. Atitinkami stebėtojai - tai asme- 
nys, susipažinę su sfera, kurioje gaminys yra sukurtas arba gautas tam tikras atsakymas“ 
(ten pat, p. 65). Ji naudoja šią koncepcinę kūrybiškumo apibrėžtį: „gaminys arba atsaky- 
mas pripažįstamas kūrybišku pagal tai, kiek (a) produktas yra naujoviškas ir tinkamas, o 

atsakymas naudingas, teisingas arba vertingas tam tikrai užduočiai atlikti, ir (b) kiek pati 
užduotis yra euristinė, o ne algoritminė“ (p. 66). T. Amabail atkreipia dėmesį, kad, nors 
kūrybiškumą kartais labai sunku apibrėžti, pamatę vertintojai jį atpažįsta. Jie taip pat gana 
lengvai sutaria dėl vieningos nuomonės, ypač apie gaminius, tačiau rečiau, kai kalbama 
apie asmenų arba procesų kūrybiškumą. Manome, kad T. Amabail taip pat yra teisi saky- 
dama, kad kūrybiškumas - tai nuolatinė, nepertraukiama būsena, kuri turi lydėti mus kasdi- 
en, kad vieną gražią dieną mes taptume einšteinais, mocartais ar pikaso. Skirtingi žmonės 
šią būseną patiria skirtingai, atsižvelgiant į jų gebėjimus, pažintinį mąstymą, motyvaciją ir 
kitas aplinkybes. 

Vedant pamokas mokyklose svarbu suprasti, kad kūrybiškumas priklauso nuo 
asmenų nuomonės ir nėra tam tikras fiksuotas dydis. Jeigu kūrybiškumo galima išmokyti, 
tuomet mokytojams čia teks svarbus vaidmuo. Mokytojai - savo dalykų, kuriuos studijuo- 
damijie įgijo mokslinį laipsnį ir dar daugiau, specialistai. Jie taip pat gerai išmano vaiko raidą, 
o tai suteikia jiems tinkamų žinių mokinių kūrybiškumui vertinti. Tai šiek tiek panašu į Anos 
Kraft (Anna Craft) (2000) „mažosios k“ kūrybiškumą (vert. past. - „mažosios k“ kūrybiškumas 
- kasdienis kūrybiškumas, „didžiosios k“ kūrybiškumas - garsių kūrėjų kūrybiškumas). 

Šioje knygoje kūrybiškumo apibrėžtis - tai šiek tiek pakeista F. E. Vernono (1989) versija: 


kūrybiškumas - tai asmens gebėjimas sugalvoti naujų arba originalių idėjų, 
įžvalgų, pertvarkų, išradimų arba meno kūrinių, ekspertų laikomų turinčiais mokslinę, 
estetinę, socialinę arba technologinę vertę. 


Jeigu vaikas laikomas kūrybingų, jis turi mokėti parodyti gebėjimą kurti. Tai reiškia, 
kad jis turi pasižymėti originaliu mąstymu, kuris dažnai, bet ne visada, virsta realiais 
produktais. Reikia apsispręsti, ar tai galima vadinti kūrybiškumu. Mokyklose paprastai tai 
įvertina klasės mokytojai. Švietime dažnai pasitaiko daug kitų su kūrybiškumu glaudžiai 
susijusių terminų. 

Kūrybiškas mokymas - tai mokymas, kuriam būdingas originalus mąstymas 
ir veiksmai. Kūrybiškai mokomi mokiniai gali tapti kūrybingesni, bet gali to ir nenutikti. 
Labiau tikėtina, kad mokymas, kuris atsižvelgia į mokinių kūrybiškumą, skatins mokinių 
kūrybiškumą labiau negu kūrybiškas mokymas kaip toks. 

Kūrybiškumo mokymas gali būti atskleidžiamas per kūrybinio rašymo kursus. 
Mokytojai gali padėti mokiniams ugdyti savo kūrybiškumą per menų pamokas, pavyzdžiui, 

kuriant muziką, dizainą ir pan. Galima teigti, kad kūrybiškumo galima „išmokyti“ ar bent jau 
duoti jam impulsą. 

Kūrybiškas mokymasis - ši sąvoka tapo labai svarbi Anglijoje pastaraisiais metais. 
Apie ją pakalbėsime likusioje šio skyriaus dalyje. 


Kurybiškas mokymasis 


1999 m. vyriausybės nurodymu pateiktoje ataskaitoje „Visų mūsų ateitis: kūrybiškumas, 
kultūra ir švietimas“ (angl. All our futures: Creativity, culture and education) (Nacionalinio patariamo- 
jo komiteto kūrybiško ir kultūrinio švietimo klausimais (NACCCE ataskaita, 1999) teigiama, kad 
nacionalinė kūrybiško ir kultūrinio švietimo strategija atlieka esminį vaidmenį, siekiant realizuoti 
visų jaunų žmonių galimybes (panagrinėsime, kiek nacionalinėms strategijoms pavyko tai pasiek- 
ti 8 skyriuje „Kūrybiškumas pradinio ugdymo programoje“). Vienas geriausių pokyčių, įvykusių po 
NACCCE ataskaitos, buvo nacionalinė Kūrybinių partnerysčių iniciatyva. Manome, kad didžioji 
dalis veiklos, įvykdytos pagal Kūrybinių partnerysčių iniciatyvą, buvo puiki. Iš tiesų kai kuriuos 
pavyzdžius, pateiktus likusiuose knygos skyriuose, įkvėpė būtent Kūrybinių partnerysčių veikla ir 
idėjos. Vis dėlto šiame skyriuje mūsų tikslas kitoks - išnagrinėti apibrėžtis ir sampratas. 

Kūrybinių partnerysčių ankstyvajame etape dominavo terminas „kūrybiškas mokymasis“. Jį 
vis dar galima rasti Kūrybinių partnerysčių interneto svetainės tyrimų dalyje. 

Kūrybines partnerystes sudaro kompleksiška kūrybiško mokymosi galimybių 
programa, skirta kūrybiškam mokymui ir mokymuisi plėtoti bei pasiekti, kad jis taptų 
vyraujančiu, taip pat diegti pokyčius visoje mokykloje, mokinių ugdymo programoje ir 
platesnėje bendruomenėje. 


Kūrybinių partnerysčių programomis siekiama mesti iššūkį mokymosi praktikai ir ją 
plėtoti šiais būdais: 
+ tiriant kūrybišką rizikavimą ir inovacijas; 
tiriant, koks galėtų būti XXI a. švietimas; 
+ pagrindžiant ir skleidžiant kūrybiško mokymosi metodikas; 
+ didinant kultūros ir kūrybos sektorių galimybes veiksmingai 
bendradarbiauti su mokyklomis. 
(Kūrybinių partnerysčių interneto svetainė, 2008) 

Terminas „kūrybiškas mokymasis“ nebevartojamas interneto svetainės skiltyje 
„Kūrybinės partnerystės, kas tai?“ (angl. What is Creative Partnerships?). Pirmenybė čia jau 
teikiama žodžiui „kūrybiškumas“. 


Kūrybinės partnerystės — tai pavyzdinė vyriausybės kūrybiškumo programa, skirta 
mokykloms ir jaunuoliams, kurią vykdo Anglijos menų taryba, o finansuoja DCSF (Vaikų, 
mokyklų ir šeimų departamentas) ir DCMS (Kultūros, žiniasklaidos ir sporto departamen- 
tas). Jos tikslas ugdyti: 

+ jaunuolių kūrybiškumą, skatinant jų polinkius ir plėtojant pasiekimus; 

+ mokytojų įgūdžius ir jų gebėjimą dirbti su kūrybingais praktikantais; 

+ mokyklų bendruomenės požiūrį į kultūrą, kūrybiškumą ir 

bendradarbiavimą partnerystėje; 
« gebėjimus, įgūdžius ir plėtoti darnųjį kūrybinių industrijų vystymąsi. 


Ankstyvajame Kūrybinių partnerysčių etape D. Vaizas ir D. Spendlav dalyvavo 
tyrimuose, apie kuriuos netrukus papasakosime. Viena iš pirmųjų jų užduočių buvo 
išanalizuoti tuo metu naudotas apibrėžtis, ypač „kūrybiško mokymosi“. Šiame skyriuje 
aptarę kūrybiškumo tyrimus neapibrėžėme termino „kūrybiškas mokymasis“. Mes at- 
likome kūrybiško mokymosi tyrimus ir norėjome sužinoti šio termino kilmę ir ką jis reiškė. 
Aiški apibrėžtis buvo būtina ir vertinant Kūrybinių partnerysčių iniciatyvos veiklą. Todėl 
D. Spendlav ir D. Vaizas ištyrė, kaip mokytojai ir kūrybinių profesijų atstovai supranta 
kūrybišką mokymąsi. 


Tyrime buvo iškelti šie klausimai. 
1. Kaip kūrybišką mokymąsi apibrėžia švietimo politikos formuotojai 

ir tyrimų literatūra? 
2. Koks dviejų kūrybinių partnerysčių dalyvių požiūris į kūrybišką mokymąsi? 
3. Su kokiomis kliūtimis susiduria kūrybiškumas ir kūrybiškas mokymasis? 
4. Ar tyrimo sistema padeda geriau suprasti tyrimo plėtrą? 
5. Kiek Kūrybinės partnerystės remiasi tyrimų įrodymais? 
6. Kokias rekomendacijas būtų galima pateikti būsimai švietimo 

politikai ir planavimui? 

Šiame skyriuje daugiausia dėmesio skirsime 1, 2, 3 ir 5 klausimams. 

Kūrybinė partnerystė Nr. 1 


Kūrybinės partnerystės Nr. 1 veikloje iš viso dalyvavo 25 pradinės ir vidurinės mokyk- 
los. Visos mokyklos bendradarbiavo su kūrybinių profesijų atstovais projektuose, skirtuose 
mokinių kūrybiškam mokymuisi tobulinti. Atlikti mokyklų tyrimus iš pradžių padėjo sep- 
tyni kuratoriai, turintys įvairių mokomųjų dalykų ir ugdymo pakopų žinių. Jie visi dirbo 
regiono universiteto švietimo skyriuje. Kiekvienas kuratorius turėjo praleisti keturias dienas 
kiekvienoje iš trijų kuruojamų mokyklų, kad įvertintų mokyklų kūrybiškumo lygj. Skiriant 
tyrimų kuratorių tam tikrai mokyklai, buvo stengiamasi atsižvelgti į kuratoriaus dalykines 
žinias apie ugdymo programos sritis, susijusias su mokyklų vykdomais projektais. 

Buvo surengta įžanginė konferencija, kurioje mokytojai buvo mokomi, kaip atlikti 
kūrybiškumo tyrimus. Konferencijoje buvo aptarti tam tikri kūrybiškumo tyrimų aspektai ir 
įvadiniai metodiniai klausimai. Buvo pristatyta tyrimų struktūra, ir tyrimų kuratorių grupė 
kartu su savo mokyklomis pradėjo rengti preliminarius planus. 

Tyrimų struktūroje buvo numatyti trys etapai, kuriuose reikėjo suminių, dokumen- 
tais pagrįstų įrodymų. Pirmajame etape buvo rengiami susitikimai su kuratoriais ir mokyk- 
lomis. Per juos reikėjo susitarti dėl tyrimų plano. Visos mokyklos parengė tyrimų planus 
pagal savo kūrybinius projektus. Antrojo etapo susitikimuose buvo aptariama pažanga ir 
daugiausia dėmesio skiriama surinktiems duomenims ir tam, kaip šiuos duomenis būtų 
galima analizuoti. Paskutiniojo etapo susitikimuose buvo rengiamasi stendinės ataskaitos 
pristatymui metinėje konferencijoje. Mokyklos turėjo išskirti pagrindinius ir bendresnio 
pobūdžio tyrimų rezultatus, susijusius su praktiniais projektų aspektais. Galima mokyklų 
vadovų vaidmens svarba kūrybiškam mokymuisi nustatyta nusprendus surengti papildo- 
mus pokalbius su aštuoniais partnerystėje dalyvavusių mokyklų vadovais. Per šiuos pokal- 
bius, kurie buvo įrašyti ir transkribuoti, buvo užduodami klausimai apie tai, kaip mokyklų 
direktoriai apibrėžia kūrybišką mokymąsi. 


Kūrybinė partnerystė Nr. 2 
Kūrybinės partnerystės Nr. 2 veikloje iš viso dalyvavo 25 pradinės ir vidurinės mokyk- 


los. Autoriams buvo nurodyta išsamiai įvertinti Kūrybinės partnerystės Nr. 2 darbą. Atlie- 
kant vertinimą buvo surengti pokalbiai su tikslinėmis grupėmis, kurias sudarė mokytojai ir 

kūrybinių profesijų atstovai iš visų partnerystės Nr. 2 grupių, ir pokalbis su tarpininkų (angl. 
facilitator) tiksline grupe bei atlikta dokumentų analizė. Visi dalyviai turėjo užpildyti savęs 
vertinimo anketą. Tai jiems suteikė galimybę pamąstyti, ar kūrybiniai projektai įgyvendinami 
sėkmingai. Visi pokalbiai buvo įrašyti ir transkribuoti. 

Surengtoje įžanginėje konferencijoje buvo tęsiami kūrybiškumo tyrimų mokymai 
mokytojams (Kūrybinėje partnerystėje Nr. 2 vadinamiems „veiksmų tyrėjais“) ir tyrimų ku- 
ratoriams. Konferencijoje buvo aptariami tam tikri kūrybiškumo ir kūrybiško mokymosi 
tyrimų aspektai bei įvadiniai metodiniai klausimai. Veiksmų tyrėjai ir kūrybinių profesijų 
atstovai parengė formą, kurią reikėjo pildyti kiekviename iš keturių etapų, siekiant stebėti, 
kaip kinta kūrybiško mokymosi supratimas. Buvo pristatyta tyrimų struktūra, o tyrimų 
kuratorių grupė, kurią sudarė trys universiteto darbuotojai ir trys kūrybinių profesijų at- 
stovai, kartu su mokyklomis pradėjo rengti preliminarius planus. 

Tyrimų struktūroje numatyti keturi etapai, kuriuose reikėjo suminių, dokumentais 
pagrįstų įrodymų. Pirmajame etape buvo rengiami susitikimai su kuratoriais ir mokyklomis, 
per kuriuos jie turėjo susitarti dėl tyrimų plano. Visos 25 mokyklos parengė tyrimų pla- 
nus pagal savo kūrybinius projektus. Antrojo etapo susitikimuose buvo aptariama tyrimų 
pažanga ir daugiausia dėmesio skiriama surinktiems duomenims ir tam, kaip šiuos duo- 
menis būtų galima analizuoti. Trečiojo etapo susitikimuose pagrindinis dėmesys buvo 
skiriamas duomenų analizei, o paskutiniojo etapo susitikimuose - duomenų sklaidai rengti. 


Kūrybiško mokymosi apibrėžimas 


Mokytojai, mokyklų direktoriai ir kūrybinių profesijų atstovai apibrėždami kūrybiško 
mokymosi sąvoką taiko labai įvairias idėjas. Vienas iš mokytojų veiksmų tyrėjų taip apibūdino 
kūrybišką mokymąsi: „teikiantis malonumą ir džiaugsmą, išlaisvinantis, aktualus, orientuo- 
tas į mokinį, įkvepiantis, lavinantis gebėjimus užduoti klausimus ir spręsti problemas, verti- 
nantis kūrybiškas idėjas, naujus mokymosi būdus, integruotas, didinantis savivertės jausmą, 
motyvaciją, skatinantis siekti, metantis iššūkį įsitvirtinusioms dogmoms ir pažiūroms: Tai, 
be abejo, įspūdingas pageidautinų mokymo ir mokymosi aspektų sąrašas, tačiau kiek jis 
unikalus ir būdingas tik kūrybiškam mokymuisi lyginant su kitais mokymosi tipais? Kai 
kuriems dalyviams buvo apskritai sunku pateikti apibrėžimą ir atrodė, kad juos pribloškė 
galima sąvokos apimtis. Kiti, remdamiesi švietimo politika ir praktika, teigė, kad nuo inici- 

atyvos pradžios Kūrybinių partnerysčių siūlomas apibrėžimas pasikeitė ir, jų manymu, 
jų pačių apibrėžimas taip pat pasikeitė dėl perskaitytos literatūros ir iniciatyvų, ku- 
rios buvo įgyvendinamos tuo pačiu metu kaip ir Kūrybinės partnerystės, įtakos. Kad 
apibrėžiant kūrybišką mokymąsi kilo sunkumų, parodė diskusijos, kuriose dalyviai kar- 
tais apsiribojo konkrečiais kūrybinio projektinio darbo apibrėžimais, nes galbūt jiems 
trūko pasitikėjimo savimi ir supratimo, jog galėtų diskutuoti apie abstrakčią sąvoką. 
Dėl tokio neapsisprendimo buvo sunku apibrėžti kūrybišką mokymąsi. 

Kitas lygiai toks pat dažnas atsakymas buvo, kad kūrybiškas mokymasis iš esmės 
apima naujus mokymo metodus. Vienas direktorius netgi pasakė, kad vietoje žodžių 
„kūrybiškas“ arba „kūrybiškumas“ reikėtų vartoti frazę „mokymosi būdai“. Kiti nuro- 
dyti mokymo metodai buvo: tarpdalykinis mokymas, mokymas, orientuotas ne į ug- 
dymo programą, mokymo metodas, kai mokinys yra mokymo „centras“ ir praktika 
besiremiantis mokymas. Visi jie rėmėsi skirtingais planavimo būdais, kuriuos pasiūlė 
partneriai iš kūrybinio sektoriaus. Jeigu kūrybiškas mokymasis reiškia kitokius mokymo 
ir (arba) mokymosi stilius, sunku nustatyti, kaip Kūrybinių partnerysčių poveikis gali 
skirtis nuo kitų nesuskaičiuojamų iniciatyvų, kuriomis siekta keisti mokytojų praktiką. 
Manėme, kad žodis „kūrybiškas“ turėtų išsiskirti, atspindėti kažką tikrai kitokio, o ne tik 
eilinį mokytojų praktikos pasikeitimą. 

Mes pastebėjome, kad esama glaudaus ryšio tarp ankstesnių tyrimų išvadų, jog 
mokiniai tampa kūrybingesni, kai gali kartu su mokytojais kurti ir kontroliuoti ugdymo 
programos įgyvendinimo planą, prisiimti už jį daugiau atsakomybės ir geriau suprasti 
tyrimų dalyvių pasiūlytą kūrybiško mokymosi apibrėžimą. Vienas iš mokytojų veiksmų 
tyrėjų pabrėžė mokinių smalsumą, kuris virsta atsakomybe: „Kai mokiniai nori sužinoti 
daugiau apie tai, ką aš kalbu, nes jiems pasidaro įdomu,.. tada jie jau nemano, kad aš 
stengiuosi juos to būtinai išmokyti“ Kiti dalyviai pabrėžė, kad mokymuisi turėtų vado- 
vauti mokinys ir jis turėtų būti neribojamas laiko, taip pat paminėjo, kad mokiniai turėtų 
būti atsakingi už mokymąsi, kad jis taptų asmeniškai aktualus. Atsakymuose taip pat 
buvo gana dažna mokymosi be apribojimų idėja ir kai kurie dalyviai atkreipė dėmesį 
į vaizduotės pasitelkimą. Šiai sąvokai, kuri, mūsų manymu, galėtų tinkamiau apibrėžti 
kai kuriuos mokymosi pavyzdžius negu terminas „kūrybiškumas“, skirta nepakankamai 
dėmesio. Mintis, kad svarbu rizikuoti, taip pat gana dažnai kartojasi. 

Kūrybiško mokymosi kliūtys 


A. Kraft (2005) teigia, kad kūrybiškumo plėtros kliūtys švietime susijusios su mo- 
kymo „sutechniškėjimu“, naujų technologijų apribojimais, švietimo politikos ir praktikos 
prieštaravimais ir apribojimais, kylančiais iš centralizuotai apibrėžtos pedagoginės prak- 
tikos. Mūsų tyrimuose atsakymus buvo galima suskirstyti į tris kliūčių grupes: įstatymų galią 
turinčias, organizacines ir pedagogines. 

Įstatymų galią turinčių reikalavimų grupei priskirtos kliūtys apėmė įstatymuose 
numatytus testus, kuriuose pabrėžiamos „žinios, o ne pasiekimai; Nacionalinę ugdymo 
programą, rašymo, skaitymo ir skaičiavimo strategijas bei „audito kultūros“ egzistavimą. 
Dažnai minima kliūtis buvo Anglijos nacionalinės mokyklų vertinimo agentūros („Ofsted“) 
vykdomi mokyklų ugdymo veiklos patikrinimai ir įvertinimai, darantys didelę įtaką Anglijos 
mokyklų politikai. 

Pasirodo, kad kūrybiškumas nebuvo pakankami pabrėžiamas „Ofsted“ patikrinimų 
sistemoje. Kaip pasakė vienas mokyklos direktorius: „Jie dažnai neskiria pelų nuo grūdų“ 

Organizacinės kliūtys buvo susijusios su mokyklose egzistavusiu poreikiu konku- 
ruoti. Tai reiškia, kad dažnai sunku organizuoti darbą tarp atskirų mokyklų fakultetų arba 
departamentų (vert. past. - Anglijos mokyklų padaliniai (skyriai), ypač jeigu iš mokyklų 
direktorių ir (arba) aukščiausios grandies vadovų sulaukiama labai mažo arba menko pa- 
laikymo. Dar viena kliūtis, kurią konkrečiai išskyrė kai kurie mokyklų direktoriai, buvo tėvų 
įtaka. Atrodo, kad tėvai dažnai aiškiai žino, ko jie tikisi iš mokyklos teikiamo ugdymo, tačiau 
jų nuostatos kartais prieštarauja mokyklos personalo požiūriui. Buvo pateiktas pavyzdys, 
kad kai kurie tėvai manė, jog „mokyklose reikėtų užsiimti kitais dalykais, o ne išdidžiai 
vaikštinėti apsimetant romėnų kariu. 

Dar viena kliūtis - noras užsitikrinti saugumą. Nors mokytojai nori rizikuoti, jie vengia 
tai daryti, nes juos varžo didelė atsakomybė mokiniams, tėvams ir mokyklos vadovybei. 
Tai, kad sunku pasitraukti iš saugaus žaidimo, matėsi iš vienos mokyklos vadovo požiūrio, 
kuris manė, jog mokytojai prarado savo kvalifikaciją: „Manau, jog kai kurie žmonės yra taip 
įsigilinę į ugdymo programos išdėstymą, kad jie jaustųsi labai pažeidžiami, [jeigu] jiems 
būtų suteikta per daug laisvės“ Tai tikriausiai galėjo reikšti, kad mokytojai negeba ugdyti 
kūrybiškų savo mokinių savybių. 

Kita pedagoginė kliūtis atsiskleidė kalbant apie kūrybinių profesijų atstovų (pvz., 
šokėjų, menininkų ir pan.) paramą. Jaučiama, kad, nors jų indėlis buvo vertinamas, kūrybinių 

profesijų atstovai kartais nepakankamai gerai išmano vaikų raidą, atitinkamą pedagogiką 
ir tokius klausimus kaip sveikata ir sauga mokykloje. Išklausius kūrybinių profesijų atstovų 
ir mokytojų pastebėjimus šiuo klausimu, buvo akivaizdu, kad abi šalys šią problemą perde- 
da ir kad stipresnės partnerystės gali natūraliai ją sumažinti, o šią problemą išspręsti būtų 
naudinga visoms šalims. 


Diskusija 


Duomenis apie tai, kaip projekto dalyviai supranta kūrybiško mokymosi kliūtis, ribojo 
dar ir tai, kad duomenys buvo renkami tuo metu, kai dėl kūrybiško mokymosi apibrėžimo 
nebuvo susitarta. Dėl to savo išvadose vadovaujamės požiūriu, kad kliūtys buvo įžvelgtos tik 
iš dalies suprantant šią sąvoką. Tačiau, nors ir buvo daug neaiškumo, akivaizdu, kad kūrybiškas 
mokymasis yra ne toks formalus ir mažiau ribojantis nei ankstesnė praktika. Jeigu tai tiesa, dvi 
svarbiausios nustatytos kliūtys buvo vertinimo sistema ir formali ugdymo programa. Didelė 
neigiama įtaka padaryta taikant testavimo sistemą, kuri tarsi susiaurina ugdymo programą ir 
yra kritikuojama iki šiol, nuo tada, kai buvo persvarstytos Anglijos taisyklių kodekso pataisos 
(žr. 8 skyrių). Nacionalinės rašymo, skaitymo ir skaičiavimo strategijos, kurios yra formalios 
ugdymo programos dalis, laikytos itin didele kūrybiško mokymosi kliūtimi. 

Svarbiausia tyrimo išvada yra ta, kad terminas „kūrybiškas mokymasis“ nėra tiksliai 
apibrėžtas ir dėl to praktikams, švietimo politikos formuotojams ir tyrėjams reiškia skirtingus 
dalykus. Dažniausiai tyrimo dalyviai siūlė kūrybišką mokymąsi pavadinti tiesiog nauju moky- 
mosi stiliumi. 

Padarę tokią išvadą, mėginome pasiūlyti darbinę kūrybiško mokymosi apibrėžtį su- 
jungdami dalyvių nuomones su mūsų ankstesnių tyrimų analize. Kūrybišką mokymąsi 
apibrėžėme taip: 


kūrybiškas mokymasis —- tai mokymasis, skatinantis originalų mąstymą, 
kurį atitinkami stebėtojai pripažįsta vertingu. 


Iš pradžių šis apibrėžimas buvo siūlomas kaip darbinis, nes remiantis mūsų darbu 
su Kūrybinėmis partnerystėmis mums atrodė, kad būtent to reikia, kad kūrybiška prak- 

tika ir kūrybiško mokymosi tyrimai būtų tikslesni. Apibrėžime pabrėžiamas mąstymas, o ne 
produktai - jis atspindi įsitikinimą, kad bet kokiam kūrybiškam mokymuisi reikalingas aiškus 
mąstymo procesas. Jo rezultatas gali būti realus produktas, bet jis gali ir nebūti sukurtas, 
tačiau realių produktų sukūrimo stebėjimas gali padėti įvertinti, ar mąstoma kūrybiškai. 

Atrodo, kad mūsų pasiūlyta apibrėžtis yra naudinga, tai rodo D. Feldmano (įžanginis 
komentaras ir A. Kraft, Teresos Kremin (Teresa Cremin) ir Pamelos Burnard (Pamela Burnard) 
skyrius apie vykdomus kūrybiško mokymosi tyrimus jų puikioje knygoje „Kūrybiškas mo- 
kymasis 3-11“ (angl. Creative learning 3-11) (2008). Šios knygos tikslas - įvertinti ir apibrėžti 
sąvoką „kūrybiškas mokymasis“. Siekiant šio tikslo didelis dėmesys skiriamas Šakantulos 
Banaji (Shakuntala Banaji) ir Endriu Burn (Andrew Burn) ataskaitai „Kūrybinės partnerystės“ 
(2006), kurioje pateikiamos kitokios mintys apie kūrybiškumą. Šis darbas puikiai primena, 
kad skirtingos sąlygos ir tradicijos sukelia skirtingas mintis apie kūrybiškumą. Tačiau mūsų 
nejtikina jų argumentas, kad kūrybiškumą lengviau nusakyti jų pateikiamomis mintimis 
negu ieškant apibūdinimų, kuriais siekiama kūrybiškumą konkrečiai apibrėžti. Mums at- 
rodo, kad susitarimas, kaip apibrėžti kūrybiškumą, yra atskaitos taškas, siekiant suprasti, 
koks jis yra įvairiose situacijose ir ypač per pamokas. 

D.Feldmanas (2008) pateikia svarbų argumentą, kad net ir labai preliminarios terminų 
„kūrybiškas“ ir,mokymasis“ reikšmės bei jų tarpusavio ryšių apibrėžimas gali padėti mums 
geriau suprasti kūrybišką mokymąsi. Sutinkame su šiuo teiginiu, todėl šioje knygoje ir sie- 
kiame patikslinti kūrybiškumo sąvoką ir parodyti galimus jo ryšius su mokymusi. D. Feldma- 
nas ir A. Bendžamin (2006) itin pabrėžia teigiamą ankstyvosios vaikystės pedagogų įtaką 
kūrybiškumo palaikymui dirbant su vaikais. Tačiau jie perspėja, kad nekritiškas mąstymas 
apie konkrečias ugdymo praktikos tendencijas, kurios gali apimti kūrybišką mokymąsi, 
mums nebus naudingos. Puiki Bernedetos Dafi (Bernadette Duffy) (2006) knyga - nuolatinės 
kūrybiškumo svarbos ankstyvojoje vaikystėje pavyzdys. Pradinėje mokykloje kūrybiškumas 
susiduria su sunkumais ir neturi nustatytos ir aiškios vietos. Tikimės, kad mūsų knyga bus 
mažytis indėlis nugalėti šias kliūtis. 

2. Kurybiskuma 
skatinančio ugdymo 
organizavimas 


Aštuntajame skyriuje pakalbėsime apie tai, kaip vyriausybė vis labiau stiprina 
Nacionalinės ugdymo programos vykdymo priežiūrą. Nors tai nesukuria idealių sąlygų 
kūrybiškumui ugdyti, vis dar turima pakankamai laisvės individualiai nuspręsti, ko ir kaip 
mokome pradinėje mokykloje, net ir laikydamiesi Nacionalinei ugdymo programai įstatymų 
keliamų reikalavimų. Atrodo, kad tam tikra kova vyksta tarp skirtingų suinteresuotų šalių ir 
valdžios. Taigi kartais kūrybiškumas yra skatinamas ir giriamas, o kartais jis paskęsta tarp 
kitų, didesnę galią turinčių, reikalavimų. Gera žinia ta, kad savimi pasitikintys ir veiksmingai 
dirbantys mokytojai vis dar gali rasti daugybę progų kūrybiškumui per pamokas ugdyti. 
Nors daugelis šiame skyriuje aptariamų klausimų kūrybiškumo požiūriu nėra unikalūs, ma- 
nome, kad jie galėtų būti veiklos per pamokas ir mokyklos aplinkos (bei mąstymo) dalis, 
būtina skatinant kūrybiškumą per įvairių dalykų ugdymo programas. 


Įstatymų bazė 


Pažvelkime į Nacionalinę bendrąją ugdymo programą. Nors joje numatoma, ko reikia 
mokyti kiekviename mokomajame dalyke, stebėtinai mažai dalykų mokymo programose re- 
miasi turiniu - pagrindinės išimtys yra gamtos mokslai, istorija ir geografija. Nors Nacionalinėje 
pradinio ugdymo strategijoje numatomi tam tikri tikslai anglų kalbos ir matematikos mokymui, 
Nacionalinėje ugdymo programoje nepateikiami jokie konkretūs reikalavimai, kiek valandų 
turėtų būti skirta mokomiesiems dalykams arba kokią mokslo metų dalį reikėtų jiems skirti. 
Kūrybiškumo požiūriu svarbu tai, kad joje nenurodoma praktikams, kaip turėtų būti mokoma, 
ir neužkertamas kelias tarpdalykiniam mokymuisi. Ankstyvajame nacionalinio ugdymo turinio 
etape Kvalifikacijų ir ugdymo programos institucija (angl. Oualincations and Curriculum Author- 
ity, OCA) pateikė siūlomus darbo planus, skirtus programos reikalavimams įvykdyti, ir kai kurie 
mokytojai klaidingai suprato, kad tai - vienintelis būdas interpretuoti ugdymo programas. 

Gal imkime kitaip žiūrėti į Nacionalinę ugdymo programą? Programa turėtų apimti ir 
pagrindinius, ir mąstymo gebėjimus; jie gali padėti pritaikyti ugdymo programą kiekvieno mo- 
kinio ugdymo poreikiams. 

Jūs tikriausiai nenustebsite išgirdę, kad 2.1 lentelėje mus labiausiai domina „kūrybiško 
mąstymo gebėjimų“ stulpelis. Tai - oficialus mokinių skatinimas sugalvoti naujų idėjų ir pa- 
sitelkti savo vaizduotę. Tačiau, kaip matyti iš pirmojo skyriaus, kūrybiškumui taip pat svarbi 
„problemų kėlimo“ idėja. 

2.1. lentelė. Nacionalinėje ugdymo programoje numatyti mąstymo ir pagrindiniai gebėjimai 


NACIONALINĖJE UGDYMO PROGRAMOJE NUMATYTI MĄSTYMO GEBĖJIMAI 


Informacijos apdorojimo Mąstymo Tyrinėjimo 
Reikiamos informacijos 
radimas ir surinkimas 


Nuomonės ir veiksmų 


pagrindimas uždavimas 


Rūšiavimas ir klasifika- 
vimas 


Išvadų ir prielaidų 
darymas apibrėžimas 
Tikslios kalbos 
vartojimas išreiškiant 
nuomonę 


Sekos numatymas 
aip tirti 


Lyginimas ir 
supriešinimas 


Nuomonės, kuri remtųsi 
priežastimis arba 
įrodymais, formavimas ir 
sprendimų priėmimas 


numatymas 


Tinkamų klausimų 


Problemų kėlimas ir 


Planavimas, ką daryti ir 


Rezultatų progno- 
zavimas ir padarinių 


Kūrybiško mąstymo 


Idėjų generavimas ir 


Vertinimo 


Sprendimų vertinimas 


plėtojimas 


Hipotezių kėlimas 


Vaizduotės pasitelkimas 


Alternatyvių padarinių 
ieškojimas 


Perskaitytos, išgirstos 
informacijos ir atliktų 
darbų vertės nustatymas 


Kriterijų savo ir kitų dar- 
bui ar idėjoms įvertinti 
nustatymas 


Pasitikėjimas savo 
sprendimais 


Visumos ir dalių ryšių 
analizavimas 


Išvadų tikrinimas ir idėjų 


tobulinimas 


NACIONALINĖJE UGDYMO PROGRAMOJE NUMATYTI PAGRINDINIAI GEBĖJIMAI 


Skaičių taikymas 


Skaitmeninės infor- 
macijos aiškinimas 


Skaičiavimas 


Rezultatų 
aiškinimas ir 
išvadų pristatymas 
bendrai 


Grafikų ir lentelių 
naudojimas 


Diagramų naudo- 
jimas 
Žemėlapių naudo- 
jimas 


Kitų metodų nau- 
dojimas 


Bendravimas 


Diskusijos 


Pristatymas 


Skaitymas ir infor- 
macijos gavimas 


Skaitymas ir infor- 
macijos apiben- 
drinimas 


Skaitymas ir infor- 
macijos sintezė 


Bendras 
dokumentų 
rengimas 


Informacijos 
redagavimas 
arba pakartotinis 
rengimas 


Informacijos 
sisteminimas 


Mokymosi ir 
pasiekimų tobu- 
linimas 


Tikslų kėlimas 


Plano naudojimas 


Pažangos ir 
pasiekimų apžvalga 


Informacinės tech- 
nologijos 


T (informacinių 
echnologijų) nau- 
dojimas informaci- 
jai rasti 


T naudojimas 
informacijai kaupti 


T naudojimas in- 
ormacijai pristatyti 

Problemų spren- 
dimas 


Problemų ir 
galimybių 
įvardijimas 


Galimybių planavi- 
mas ir išbandymas 


Patikrinimas, ar 
problemos buvo 
išspręstos 


Darbas grupėje 


Darbo planavimas 


Tikslų paieška 


Tikslų nustatymas 


Darbo peržiūra 


Darbas grupėse 


Darbas porose 


Meistriškumas ir malonumas 


Nacionalinės pradinio ugdymo strategijos dokumentas „Meistriškumas ir malo- 
numas“ (angl. Excellence and enjoyment) (Švietimo ir įgūdžių departamentas, 2003) - 
geras pradinio ugdymo turinio prieštaravimų pavyzdys. Viena vertus, pagal jį privaloma 
laikytis griežtesnės rašymo, skaitymo ir matematikos mokymo struktūros, kita vertus, 
suteikiama gana daug laisvės naujovėms. Dokumente „Meistriškumas ir malonumas“ iš 
dalies pripažįstamas įvairovės poreikis mokyklose ir poreikis mokytojams išreikšti save 
tokiu būdu, kuris mMotyvuotų jų mokinius. 

Svarbus dokumento „Meistriškumas ir malonumas“ elementas - pagrindinių 
mokymosi aspektų, kuriuos turėtų apimti mokymas, sąrašas. Šie pagrindiniai aspektai 
pateikiami 2.2 lentelėje. Ši lentelė jums bus naudinga planuojant mokinių gebėjimais 
pagrįstą ugdymo procesą, apie kurį kalbėsime šiame skyriuje vėliau. Čia dar kartą pri- 
menama apie kūrybiško mąstymo svarbą, kad jis būtų mums svarbesnis ir netaptų tik 
vienu iš daugelio mokymosi aspektų. Mūsų kūrybiškumo apibrėžimų tyrimas pirma- 
jame skyriuje atskleidė, kad kūrybiškumas yra sudėtingas ir kad jam, o ne kuriam nors 
kitam variantui iš daugelio, reikia skirti daugiausia dėmesio. 

Nacionalinėje pradinio ugdymo strategijoje numatytą rašymo, skaitymo ir 
matematikos mokymo sistemą, nors ir nereglamentuotą įstatymų, labai rekomenduoja 
vyriausybė, todėl mokyklos turi pateikti nuoseklius ir pagrįstus argumentus, jeigu 
nusprendžia šios sistemos netaikyti. Tačiau, net jeigu mokykla organizuoja anglų kal- 
bos ir matematikos mokymą iš esmės tik pagal šią sistemą, tikrai įmanoma šios siste- 
mos tikslus įtraukti į platesnį gebėjimų, žinių ir supratimo ugdymą taikant tarpdalykinį 
mokymąsi. 

Idealiu atveju mokyklos lyderiai ir vadovų grupė įtraukia visus darbuotojus į 
mokymo(si) mokykloje politikos formavimą, kad pagal leidinyje „Meistriškumas ir 
malonumas“ pateiktas rekomendacijas nustatytų individualų mokyklos veidą, vertybes 
ir viziją, išskiriančias ją iš kitų. Tai leidžia palaipsniui išugdyti visai mokyklai bendrą 
mokymo(si) metodą (angl. whole-schoo0l approach), kurio laikantis tarpdalykinis moky- 
masis kartu su konkrečių mokinių gebėjimų ugdymu, žiniomis ir supratimu gali garan- 
tuoti geresnes galimybes kūrybiškumui ugdyti. 

Tvarkaraščiai 


Kai kurie laiko tarpai yra nulemti patalpų, pavyzdžiui, holo arba kompiuterių klasės, 
naudojimo, susirinkimų arba pagalbinio personalo darbo laiko. Tačiau mokytojai gali būti 
labai savarankiški sudarydami individualius tvarkaraščius. Tai leidžia atsirasti kūrybiškesniam 
požiūriui į mokymą ir mokymąsi. Tradiciniai tvarkaraščiai, kuriuose numatyta, kada vyks- 
ta atskirų mokomųjų dalykų pamokos, neatliepia tarpdalykinio mokymo poreikių. Jeigu 
norime, kad mokiniai pamatytų ryšius tarp įvairių sričių, turime juos mokyti taip, kad mo- 
komieji dalykai sietysi tarpusavyje. Anksčiau į pradinio ugdymo tvarkaraščius dažnai buvo 
įrašomi žodžiai „tema“ arba,projektas“ (Žr. toliau), o ne atskiri mokomieji dalykai, pavyzdžiui, 
„geografija, „Matematika“ ar „gamtos mokslai“. Nors šis metodas turėjo daug pranašumų, 
pritaikomų mokinių asmeniniams poreikiams ir tarpdalykinio mokymosi požiūriu, jam 
galėjo trūkti sistemingos pažangos. Buvo tikimybė, kad mokiniams mokantis pradinėje 
mokykloje tam tikras mokomojo dalyko turinys bus „netyčia“ pakartotas. Kartais mėginant 
užtikrinti, kad visas mokymasis remtųsi pasirinkta tema, galimos gana silpnos, dirbtinės 
integravimo galimybės, kurios ne itin naudingos mokymuisi ir mokymui. Tačiau geriausiu 
atveju teminis darbas gali sukurti prasmingas ir įdomias sąlygas įvairiam darbui. Vėliau, kai 
nagrinėsime planavimą, pateiksime keletą pavyzdžių. 

Jeigu tarpdalykinės integracijos metodo pritaikyti neįmanoma, pamėginkite su- 
tvarkyti tvarkaraštį taip, kad pamokų išdėstymas būtų logiškas ir susietas. Po gamtos 
mokslų gali eiti matematika, kad, pavyzdžiui, matematikos įgūdžius arba sąvokas, kurių 
ką tik išmokėte, galėtumėte pritaikyti tinkamoje gamtamokslinėje situacijoje. Arba rašymo 
pamokoje galėtumėte mokyti rašyti laiškus, jeigu žinote, kad po to istorijos pamokoje 
šiuos įgūdžius bus galima panaudoti, kai mokiniai turės parašyti laišką tam tikros istorinės 
asmenybės vardu. Per vieną pamoką įgyti gebėjimai ar žinios gali būti panaudoti kitoje 
pamokoje, atsižvelgiant į tam tikro dalyko mokymo programą, kad būtų ugdomi pagrin- 
diniai gebėjimai. Mokslinius faktus, pavyzdžiui, galima naudoti problemoms spręsti ir tyri- 
mams atlikti arba geografijos žinios gali padėti rašant ataskaitas, o visi dalykai gali padėti 
pagerinti IT ir pranešimo rengimo įgūdžius. 

Dažnai visai naudinga keisti tvarkaraščius kas savaitę. Vieną savaitę galite visą dieną 
skirti gamtos mokslams, o kitą savaitę galite skirti visą dieną meno projektui arba kelių dienų 
matematikos pamokas galima sujungti į vieną dieną irjją praleisti atliekant išsamų matematinį 
vietos aplinkos tyrimą. Kitą savaitę galite skirti daugiau laiko nepertraukiamam rašymo dar- 
bui. Toks tvarkaraščio sudarymo metodas gali sustiprinti mokymo(-si) ryšių pojūtį. 


Ugdymo turinio perteikimo būdai 


Metams bėgant išbandyta daug ugdymo turinio perteikimo būdų, todėl vertėtų 
paanalizuoti žinomesnius modelius, kad pamatytume, ką jie mums gali duoti šiandien. 


Užduočių meniu sistema 


Užduočių meniu sistema (vert. past. - ugdymo metodas, kai mokiniai atlieka 
užduotis pasirinkta tvarka), populiari septintajame-aštuntajame praėjusio amžiaus 
dešimtmečiuose, prieš įvedant Nacionalinę bendrojo ugdymo programą, rėmėsi savaitine 
veikla. Pirmosios savaitės die-nos rytą Mokytojas turėdavo gerai išaiškinti užduotis, kad 
mokiniai galėtų pradėti dirbti. Tačiau savaitei bėgant buvo galima įtraukti kitų papildomų 
užduočių ir jas paaiškinti arba keisti atliekamas užduotis. Tam tikros užduotys pasižymėjo 
tuo, kad, mokiniams susipažinus su šiomis užduotimis, vėliau jas būtų galima vėl naudoti 

pakeitus jų turinį. Klasės būdavo įrengtos taip, kad jose būtų visi reikiami ištekliai, dažnai jie 
buvo sudėti konkrečiose patalpos vietose. Pačioje liberaliausioje meniu sistemos formoje 
mokiniai galėjo rinktis eilės tvarką, pagal kurią jie atlikdavo užduotis, ir atlikdavo jas savo 
tempu, fksuodami, ko jie mokėsi per savaitę, ir, žinoma, siekdami atlikti visas užduotis iki 
savaitės pabaigos. Meniu sistema rėmėsi įvairių mokinių gebėjimų mokymu, nors kai ku- 
rie mokytojai ją labiau susistemindavo kartais sugrupuodami mokinius pagal gebėjimus, 
kad gebėjimų grupių tie-sioginio mokymo tvarkaraštį būtų galima sudaryti visai savait- 
ei, o likusi klasės dalis galėtų rinktis užduotis iš meniu. Mokytojai turėjo palaipsniui įvesti 
nusistovėjusią tvarką, kad mokiniams būtų įprasta pradėti rinktis iš nedaug, galbūt dviejų 
užduočių, o vėliau, kai mokiniai pradėdavo suprasti taisykles ir nusistovėjusią tvarką, buvo 
galima įvesti daugiau pasirinkimo variantų. 

Šios sistemos privalumas - tai, kad mokiniai galėjo rinktis ir taip prisiimti tam tikrą 
atsakomybę už mokymąsi, tai savo ruožtu skatino jų savarankiškumą. Taip pat buvo su- 
darytos realios sąlygos individualiems poreikiams pritaikytam nuodugniam mokymuisi 
ir mokymui, kartu įskaitant užduotis, kurios prireikus galėjo užimti daugiau laiko negu 
vieną dieną. 

Sistemos trūkumas - tai, kad kai kuriose klasėse tokią sistemą nebuvo lengva orga- 
nizuoti fiziškai ir ji priklausė nuo to, ar visi reikiami ištekliai klasėje buvo visą laiką. Savaitės 
pradžioje galėjo tekti daugiau laiko praleisti aiškinant mokiniams, ką reikės veikti visą 
savaitę, ir neišvengiamai atsirasdavo mokinių, kuriems tokia lanksti struktūra nebuvo nau- 
dinga ir jiems buvo sunku užbaigti savaitės darbą. 

Jūs galite įtraukti meniu sistemos elementus į savo pamokos veiklą, vengdami 
jos trūkumų. Pavyzdžiui, galite leisti mokiniams pasirinkti iš kelių susijusių užduočių. 2.1. 
užduočių rinkinyje pateikiamas rašymo, vaidybos ir dailės susiejimo pavyzdys. 

2.1. užduočių rinkinys. 
Laiškas tarptautinei aplinkos apsaugos organizacijai „Greenpeace“ 


Tekstas: Laiškas tarptautinei aplinkos apsaugos organizacijai 
„Greenpeace“, autorius Saimonas Džeimsas (Simon James) 

Mokymosi tikslas: Laiškų rašymas 

Mokytojo tikslas: Kaip sukurti laišką. Skirtumai tarp oficialių 


ir neoficialių laiškų. 

Susijusios užduotys: a) Pasirinkti tinkamą balso toną ir porose garsiai perska- 
ityti susirašinėjimą tarp Emilijos, istorijos veikėjos, ir „Green- 
peace“ organizacijos. 

b) Perskaityti mokytojo duotus laiškus ir surūšiuoti juos į ofi- 
cialius ir neoficialius, nurodant jų skirtumus. 

c) Parašyti laišką Emilijai arba „Greenpeace“ organizacijai 
nuo banginio (akcentuojant jo požiūrį). 

d) Porose sukurti trumpą sceną, kurioje Emilija dalyvauja 
vietos laikraščio arba televizijos naujienų laidos interviu. 

e) Parašyti laišką „Greenpeace“ organizacijai nuo vieno iš 
Emilijos tėvų, nurodant, dėl ko jis ar ji nerimauja. 

f) Parašyti neoficialų laišką nuo Emilijos jos draugei šiai isto- 
rijai pasibaigus. 

g) Nupiešti idealios vietos, kuri tiktų banginiui gyventi, 
piešinį arba padaryti jos koliažą. 


Kaip alternatyvą bet kuriame mokomajame dalyke galima pasirinkimui pateik- 
ti privalomų užduočių kartu su keliomis neprivalomomis užduotimis, taip veiksmingai 
pratęsiant darbą skirtingais lygmenimis. 


Integruota diena 


Integruota diena (vert. past. - tarpdalykinis ugdymo metodas, kai, pasirinkus tam 
tikrą temą, susiejami įvairūs mokomieji dalykai) buvo populiari iki 1988 m., prieš įvedant 
Nacionalinę ugdymo programą. Tai buvo teminis mokymosi metodas, kurį taikydami 
mokytojai galėjo laisvai rinktis savo ugdymo turinį neperžengdami santykinių vietos 
valdžios institucijų ugdymo programos atskleidimo kriterijų. Šiame modelyje pagal moky- 
mosi temą buvo susiejama kuo daugiau mokomųjų dalykų. 

Pagrindinis šios sistemos pranašumas - tarpdalykinis jos pobūdis, dėl kurio mokymas 
buvo „susietas“ ir mokiniai galėjo pamatyti ryšius tarp skirtingų mokomųjų dalykų. Holis- 
tiniu požiūriu tai sudarė sąlygas išsamiems tyrimams. Konkretūs gebėjimai buvo lavinami 
pagal poreikį, o ne pagal iš anksto parengtą planą. 

Dėl tokio darbo pobūdžio retai kada reikėjo sudaryti griežtus tvarkaraščius, todėl 
buvo pakankamai laiko užduotims atlikti, buvo jaučiamas pasitenkinimas ir sudaromos 
galimybės vertinimui ir refleksijai. Toks tarpdalykinis metodas vis dar yra labai naudingas, 
nors dabar turėtume skirti daugiau dėmesio ugdymo turinio reikalavimams Nacionalinėje 
ugdymo programoje ir pirmiausia mokinių gebėjimų plėtrai planuoti. 2.1. pav. pateikiamas 
integruotos dienos mokymo planas. 


Darbo ratas 


Šis metodas, kartais dar vadinamas „karusele“ (vert. past. - ugdymo metodas, kai 
įvairių gebėjimų mokinių grupės atlieka užduotis pakaitomis), taip pat buvo taikomas iki 
1988 m. Mokytojas parengdavo keturias arba penkias užduotis, iš kurių mokiniai galėdavo 
rinktis, jas dažnai vienijo ta pati tema. Mokiniai buvo suskirstomi į įvairių gebėjimų grupes 
ir dieną jos turėdavo pradėti nuo tam tikros užduoties. Kartais mokytojas nustatydavo laiko 
ribas, kad visos grupės apsikeistų užduotimis, pavyzdžiui, po pertraukos. Ši metodą buvo 
įmanoma taikyti pakankamai erdviose klasėse, kad mokiniai, atlikę užduotį anksčiau negu 
jų klasės draugai, galėtų pereiti prie kitos užduoties. 

Pastebėta, kad sistema veikė geriausiai, kai šioje veikloje galėjo dalyvauti daugiau 
suaugusiųjų, kurie padėjo prižiūrėti su mokytoju nedirbančias grupes bei joms padėti, ir 
kai buvo pakankamai išteklių trijų arba keturių grupių savarankiškam darbui. 

2.1. pav. Integruotos dienos planas - transportas 


Gamtos mokslai 
Ratai ir ašys 
Apkrovos ir svoriai 
Kelių tiesimo 
medžiagos 


Matematika 
Matavimas 
Svoris. Su atstumu 
arba laiku susiję 
uždaviniai 
Tvarkaraščiai 


Muzika 
Garso efektai 
Dainos apie 
transportą arba 
jūrininkų dainos 


Anglų kalba 
Rašto darbų rašymas 
Kelionių istorijos 


Geografija 
Kelių ir geležinkelių 
maršrutai - žemėlapiai 


Transportas 


Eilėraščiai Apsilankymas vietos 
Dienoraščiai stotyje 
(atradėjų) Jūros maršrutai 


Menas 


ir amatai Istorija 
Modelių gamyba Romėnų keliai 
Transporto rūšių piešimas | | Transporto rūšių plėtra 
Pristatymas ant didelės Atradimų kelionės 


sienos arba 
koliažas 


Mokiniai turėjo dirbti savarankiškai, todėl tylaus ir savarankiško darbo strategijos buvo 
gyvybiškai svarbios. Kai kuriems iš jų tai buvo gana sunku. 

Mokytojams buvo sunku suplanuoti tęstinę vertingų savarankiškų užduočių programą ir 
daugeliui jų susirūpinimą kėlė tai, kad atliekant dalį darbo savarankiškai mokiniai nedarė mokymosi 
pažangos. Galiausiai daugelis mokytojų supaprastino sistemą ir ėmė skirstyti mokinius į mažesnes 
grupes arba siekė, kad daugiau mokinių atlikdami užduotis naudotų savo gebėjimus ir kad moky- 
tojas per tą patį užsiėmimą galėtų padėti kitoms mokinių grupėms. Šis metodas gali labai tikti, kai, 
pavyzdžiui, klasę suskirsčius į tris grupes tuo pačiu metu atliekamos trys pagrindinės užduotys. 

Galbūt visos užduotys bus atliktos per vieną užsiėmimą arba joms atlikti galima skirti visą dieną ar tris 
dienas iš eilės. Ši sistema sulaukė panašios kritikos kaip ir integruota diena ir buvo su ja lyginama dėl 
to, kad mokytojai turėjo tuo pačiu metu stebėti daug skirtingų užduočių. Tad nustebome sužinoję, 
kad ši sistema buvo rekomenduojama Nacionalinės rašymo ir skaitymo strategijos ankstyvajame 
etape ir ji buvo laikoma geru būdu organizuoti savarankišką skaitymo ir rašymo grupių darbą, kai 
mokytojas tuo metu daugiausia dėmesio skirtų grupei, kuriai reikia paramos. 

Nors nurodėme kai kuriuos šių ugdymo turinio organizavimo alternatyvių būdų trūkumus, 
manome, kad jie labai naudingi skatinant kūrybiškumą. Visos pamokos veiklos organizavimo formos 
turi trūkumų. Todėl patartina ugdymo turinį perduoti skirtingais būdais, kad jie pašalintų vienas kito 
trūkumus, taip pat ir dėl to, kad kintantys Metodai tikriausiai bus įdomesni jūsų klasės mokiniams. 


Gebėjimais pagrįsto ugdymo turinio sudarymas 


Nacionalinė bendroji ugdymo programa įvardija žinias, gebėjimus ir supratimą, kuriuos turi 
įgyti pradinę mokyklą baigę mokiniai. Mokinių pasirengimas XXI amžiui ir galimiems pokyčiams, 
su kuriais jie susidurs, priklauso nuo to, ar jie susiformuos tvirtus perkeliamuosius gebėjimus. Pla- 
navimas remiantis ne turiniu, bet gebėjimais - svarbus mokymosi ir mokymo sampratos pokytis. 
Siekiant šio tikslo tarpdalykinis planavimas remiantis Nacionalinėje ugdymo programoje nus- 
tatytais reikalavimais, o ne, pavyzdžiui, Kvalifikacijų ir ugdymo programos institucijos nustatytais 
pamokų planais, suteiks jums daugiau laisvės įtraukti savo ir mokinių idėjas į jūsų mokymo procesą. 

Iš pradžių pasirinkite temą, kuri bus mokymo kontekstas. Pavyzdžiui, galite pasirinkti tokį 
kontekstą: 

+ istorija — Tiudorų dinastija (vert. past. - Anglijos monarchų dinastija, valdžiusi 

1485-1603 m.), garsūs žmonės arba pastatai ir namai; 

+ gamtos mokslai - jėgos ir energija arba gamtiniai arealai; 

+ geografija - žemėlapiai ir planai arba vietos gyvenvietės; 

«skaitymas ir rašymas - veikėjai ir veikėjos, nuotykiai arba fantastiniai pasauliai. 


Kalbėkite su savo klasės mokiniais ir klauskite jų, kokias temas jie norėtų išnagrinėti ir kokių 
dalykų jie norėtų sužinoti bei išmokti šia tema. Pasirinkus temą, nubraižykite „voratinklio diagramą“ 
arba „temų tinklelį, kiekvienoje dalyje nurodydami temos apimamas sritis. Šis pratimas padės 
jums susidaryti bendrą vaizdą, kokį darbą, trunkantį nuo pusės iki viso trimestro, atliksite moky- 
dami tam tikro skyriaus. 2.2. pav. pateikiamas mokytojo temos tinklelio pavyzdys. 

2.2. pav. rodo, kad mokytojas siekė, jog ši tema apimtų skirtingus mokomuosius 
dalykus, kad ji būtų tarpdalykinė. Net jeigu kalbame apie vieną konkretų dalyką, jį galime 
kūrybiškai susieti su kitomis ugdymo programos sritimis. Atradus šias sąsajas, mokymasis 
yra gilesnis ir platesnis. 

Pasidarykite pateiktų lentelių kopijas ir jose surašykite Nacionalinėje ugdymo pro- 
gramoje numatytus pagrindinius gebėjimus, mąstymo gebėjimus ir pagrindinius mo- 
kymosi aspektus, kuriuos apims jūsų tema. Iš 2.3 lentelėje pateikto užpildyto pavyzdžio 
matysite, kad po to reikia pasirinkti Nacionalinės ugdymo programos turinyje nustatytus 
pagrindinius dalyko gebėjimus ir šiuo atveju į temą buvo įtraukti du pagrindiniai dalykai, 
kuriems bus skiriama daugiausiai dėmesio, ir kelios pagalbinės dalyko sritis. Tam padės 
pradinis temos tinklelio planavimas. 

2.3. lentelėje pateikiamas temos tinklelio naudojimo kaip vidutinės trukmės laikotar- 
pio planavimo pagrindo pavyzdys. Remdamiesi šiuo vidutinės trukmės laikotarpio planu, 
mokytojai parengė išsamesnius trumpalaikius planus, naudodami lankstų tvarkaraštį. Siek- 
dami išmokyti pagrindinių gebėjimų pagal vidutinės trukmės laikotarpio planą, jie pasi- 
rinko tam tikras užduotis, kurias mokiniai turėjo atlikti, ir kelias papildomas užduotis, kurių 
galėjo prireikti kaip užduočių išplėtimo pažangesniems mokiniams arba kaip alternatyvių 
užduočių mažiau pažangiems mokiniams. 

Antras tokio planavimo stiliaus pavyzdys pateikiamas 2.3. pav. Šis planas skirtas 
antrosios ugdymo pakopos* darbui ir patraukliai pavadintas „Lobių ieškotojai“. Jis skirtas 
trečių* ir ketvirtų* klasių mokinių bendram darbui vietos muziejuje Mildenhole, Safolke 
(vert. past. - Safolkas - grafystė Rytų Anglijoje). Mildenholo muziejuje yra šioje vietovėje 
rastų romėnų daiktų kopijos. Šių radinių kolekcija vadinama „Mildenholo lobiu“. Mokiniai 
mokėsi apie romėnus, todėl mokytojos Helena ir Reičel nutarė glaudžiai bendradarbiauti 
su muziejaus darbuotojais, siekdamos sudominti mokinius, paįvairinti ugdymo turinį ir ug- 
dyti įvairius mokinių gebėjimus. 


* Žr. lentele „Anglijos švietimo sistema“ knygos gale. 
€,Ang'i) ygos g 

Mokymosi stiliai 


Pastaraisiais metais išpopuliarėjo įvairių mokymosi stilių užduočių taikymo mo- 
kyme idėja. Tokios sąvokos kaip RGK (angl. VAK) (regimasis, girdimasis ir kinestetinis) 
mokymosi stiliai ir individualiems ugdymo poreikiams pritaikyto mokymosi idėja taip 
pat tapo populiarios. 

Tradiciškai girdimajam mokymosi stiliui yra skiriamas didesnis dėmesys, tačiau 
regimajam nepakankamas. Siekdami plėtoti šį stilių ir suaktyvinti regimąjį mokymo- 
si stilių turinčius mokinius, galite naudoti tokius vaizduotę žadinančius daiktus kaip 
marionetes ar radinius arba ką nors nupiešti interaktyviojoje lentoje ar užrašyti kokį 
nors tekstą. Mokiniams žengiant iš vienos klasės į kitą, praktinės užduotys, skatinančios 
kinestetinio mokymosi stiliaus mokinių ugdymą, kartais nustumiamos užmarštin. 
Todėl reikiamo mokymosi stiliaus mokinių neaktyvinimas gali baigtis blogiausiu atveju 
mokinių destrukciniu elgesiu, o geriausiu atveju - įsitraukimo ir motyvacijos stoka. 
Laimei, kūrybiški metodai skatina mokytis taip, kad tiriamosios užduotys dažnai apima 
fizinę veiklą. Pavyzdžiui, nueiti į kitą kambario arba pastato vietą mokantis tam tikrų 
dalykų, tarkim, per matematikos pamokas. Vaidyba be žodžių, pasakojimų dekoraci- 
jos, matematikos priemonės, archeologiniai radiniai, žaidimai arba gamtos mokslų 
priemonės gali būti naudojamos kinestetiniam mokymosi stiliui klasėje plėtoti. 

Hovardo Gardnerio (Howard Gardner) darbas paskatino žmones permąstyti in- 
telekto sąvoką. Mūsų visuomenė primetė mums manymą, kad intelektas ir akademin- 
iai pasiekimai - fiksuotos ir ribotos sąvokos, tačiau H. Gardneris teigia, kad yra įvairūs 
intelekto tipai: 

2.3. lentelė. Antrųjų mokymo metų planavimas 


Vidutinės trukmės laikotarpio planavimas 


Zzzz, pykšt, pokšt! Kas tas Gajus? 
Ugdomi gebėjimai 

Tema 

Gajus Foksas 


Nacionalinė bendroji ugdymo 
programa 
Mąstymo gebėjimai 


Nacionalinė bendroji ugdymo 
programa 
Pagrindiniai gebėjimai 


Pagrindiniai mokymosi aspektai 
Dalykiniai gebėjimai 
Istorija 


Chronologinės sekos supratimas - sudėlioti 
įvykius ir objektus chronologine tvarka. 

Žinios ir supratimas - atpažinti, kodėl žmonės 
pasielgė būtent taip, kodėl įvyko tam tikri įvykiai ir 


kuo jie baigėsi. 


Istorijos interpretavimas - nustatyti skirtingus 


būdus, kuriais pristatoma praeitis. 


Istorinių klausimų kėlimas - užduoti ir atsakyti į 


klausimus apie praeitį. 


Organizavimas ir bendravimas - atsirinkti istorines 
žinias ir įvairiais būdais jas perduoti. 
Turinio apimtys - Didžiosios Britanijos istoriniai 


įvykiai ir platesnis pasaulis. 


Mokymo metai Data 
Antrieji | | | Antroji rudens trimestro dalis 


Informacijos apdorojimas - lyginimas ir supriešinimas. 

Samprotavimas - nuomonės ir veiksmų pagrindimas. 

Samprotavimas - nuomonės susiformavimas, remiantis priežastimis 
arba įrodymais, ir sprendimų priėmimas. 

Tyrinėjimas - rezultatų prognozavimas ir padarinių numatymas. 
Kūrybiškas mąstymas - alternatyvių rezultatų ieškojimas. 

Kūrybiškas mąstymas - vaizduotės panaudojimas. 

Vertinimas - kriterijų savo ir kitų darbui ar idėjoms įvertinti nustatymas. 
Skaičiavimo gebėjimai, žemėlapių naudojimas. Diagramų naudojimas 
Bendravimas - diskusijos. Pristatymas. Skaitymas ir apibendrinimas. 
Bendras dokumentų rengimas. 


Savo mokymosi tobulinimas - pažangos ir pasiekimų peržiūra. 
Informacinės technologijos - IT naudojimas informacijai pristatyti. 


Problemų sprendimas - problemų ir galimybių patvirtinimas arba 
nustatymas. Galimų variantų planavimas ir išbandymas. Patikrinimas, ar 
problema išspręsta. 


Darbas kartu su kitais - darbas grupėse arba porose. Tikslų paieškos. 
Žr. 2.2. lentelę 


Gamtos mokslai 
Gamtos mokslai I 


Idėjos ir įrodymai - stebėti ir matuoti mėginant 
atsakyti į klausimą. 


Planavimas - klausti ir nuspręsti, kaip rasti atsakymus. 
Atpažinti, kada bandymas arba palyginimas yra nesąžiningas. 


Įrodymų gavimas ir pateikimas 


Vykdyti paprastas instrukcijas pačių ir kitų rizikai 
valdyti. Įvairiais būdais perteikti, kas atsitiko. 
Įrodymų svarstymas ir vertinimas 

Palyginti, kas atsitiko, su savo prognozėmis ir 
remiantis savo žiniomis ir supratimu pamėginti tai 
paaiškinti. 

Gamtos mokslai 4: Elektra 

Kasdieniai buitiniai elektros prietaisai. Paprastos 
baterijos, laidai, lemputės ir kiti komponentai. Kaip 
jungiklis įjungia ar išjungia elektros srovę. 

2.3. lentelės tesinys 


Kitų dalykinių sričių gebėjimų ugdymas 

Skaitymas | Poezija (viena savaitė, susijusi su fejerverkais) (politiniai šūkiai) 

ir rašymas | Sų žmogaus prigimtimi susijusios istorijos (sutelkti į kūrybiškų istorijų pasakojimą) 

IT Informacijos išsiaiškinimas (supratimas) - surinkti informaciją iš įvairių šaltinių. 
Idėjų plėtojimas ir įgyvendinimas - kaip suplanuoti tam tikrus dalykus (renginius) ir duoti 
nurodymus, kad jie įvyktų. 
Atliekamo darbo peržiūra, keitimas ir vertinimas - peržiūrėti, kas padaryta, siekiant padėti plėtoti idėjas. 
Turinio apimtys - įvairių IT priemonių nagrinėjimas. 

Menas Idėjų išnagrinėjimas ir plėtojimas - užfiksuoti tiesioginius pastebėjimus, patirtį ir vaizduotę bei tirti 
idėjas. 
Meno, amatų ir dizaino tyrimas bei kūrimas - pateikti pastebėjimus, idėjas ir jausmus bei kurti 
paveikslus ir gaminti meno dirbinius. 
Vertinimas ir veiklos plėtojimas - peržiūrėti, ką pats ir kiti padarė, ir pasakyti, ką mano ir jaučia 
apie tai. 
Žinios ir supratimas - menininkų, amatininkų ir dizainerių darbo panašumai ir skirtumai 
skirtingais laikotarpiais ir skirtingose kultūrose. 
Turinio apimtys - dirbti savarankiškai ir bendradarbiauti su kitais projektuose dviem arba 
trimis lygmenimis ir skirtingais mastais. 

Dizainas Idėjų planavimas, perteikimas ir plėtojimas - perteikti savo idėjas įvairiais metodais (piešiant, 

ir tech- modeliuojant). 

nologijos Kalbėjimas apie savo idėjas. Idėjų sugalvojimas remiantis savo ir kitų žmonių patirtimi. 
Darbas su įrankiais, įranga, medžiagomis ir jų sudedamosiomis dalimis, siekiant pagaminti aukštos 
kokybės gaminį - iš mokytojo pasiūlytų variantų pasirinkti įrankius, technikas ir medžiagas 
gaminiui pagaminti. 


Proceso ir gaminio vertinimas - kalbėti apie savo idėjas, pasakyti, kas patinka ir kas ne. 
Turinio apimtys - kryptingos praktinės užduotys, padedančios plėtoti įvairias technikas, 
gebėjimus, procesus ir žinias. Sudaryti maisto produktų vaišėms sąrašą. 

Geografija | Geografiniai tyrinėjimo gebėjimai - gaublio, žemėlapių ir planų naudojimas. 
Žinojimas susijęs su tam tikra vieta - nustatyti ir apibūdinti, kur yra tam tikros vietos (jų 
geografinė padėtis). 


Muzika Balso valdymas dainuojant ir grojimo bei atlikimo gebėjimai - ekspresyviai valdyti balsą dainu- 
ojant dainas ir skanduojant bei rimuojant. 


Papildomai mokomos sritys 


Kūno Žr. atskirą planavimą. 

kultūra 

Tikyba Žr. atskirą planavimą. 

Asmeninis, | Yra sąsajų su tema „Geri ir blogi santykiai“ (angl. Getting on and falling out) (vert. past. - An- 
socialinis ir | glijos Nacionalinėje pradinio ugdymo strategijoje nustatyta tema). 

sveikatos 

ugdymas 

+ kalbinis intelektas; 

+ muzikinis intelektas; 

« loginis matematinis intelektas; 
+ erdvinis intelektas; 

+ kūno kinestetinis intelektas; 

+ asmeniniai intelektai. 


Paskutinis iš išvardytų intelekto tipų reiškia „į kitus asmenis ir į save nukreiptą“ 
intelektą. Jeigu įvairių intelektų sąvoka atrodo keista, pamąstykite apie pasaulinio lygio 
sportininkus ir apie tai, kokie konkretūs jų gebėjimai leidžia jiems pasiekti geresnių 
rezultatų negu kitiems sportininkams. Būtų galima teigti, kad šie žmonės turi didesnį 
kūno kinestetinį intelektą. 

H. Gardnerio įvairių intelektų teorija remiasi logiška mintimi, kad neprotinga 
intelektą išreikšti vienu dydžiu arba skaičiumi, pavyzdžiui, intelekto koeficientu (IO). 
Žmonėms būdingi įvairūs intelekto tipai, kurie priklauso nuo jų gebėjimų ir kaip 
dažnai atliekamos tam tikros užduotys. Tačiau mėginimas supaprastinti H. Gardne- 
rio knygoje atliktus išsamius tyrimus baigėsi labai abejotina praktika. Blogiausias jos 
pavyzdys — mokinių skirstymas pagal septynis H. Gardnerio intelekto tipus. Galima 
net įsivaizduoti etiketes, ant kurių užrašyta „Mano intelektas erdvinis“! Įvairių intelekto 
tipų teorija duoda daugiausia naudos, kai ji leidžia mokytojams pamatyti geriausius 
mokinių gebėjimus. Ji taip pat gali padėti mokiniams daugiau susimąstyti apie savo 
stiprybes ir tobulintinas sritis. Tai yra daugiau priemonė kiekvieno mokinio intelekti- 
niams gebėjimams įvertinti. Ji taip pat skatina mokytojus taikyti įvairesnius mokymo 
metodus, kurie labiau sudomintų mokinius Mokytis. 

2.2. užduočių rinkinyje pateikiamas labiau vaikams pritaikytas H. Gardnerio in- 
telekto tipų apibūdinimas. Šis būdas išplėtotas veikloje per pamokas su mokiniais. 
24. lentelėje pateikiamas pavyzdys, kaip mokytojas pritaikė užduotis įvairių intelekto 
tipų mokiniams geografijos pamokoje. 


Kūrybiškumą skatinančio ugdymo organizavimas 


47 


2.2. užduočių rinkinys. „Talentai“ 


Pagalvokite, kokiose srityse jums sekasi geriausiai. Įsivertinkite nuo 1 iki 5 kiekvieną sritį: 1 — nesu stiprus 
šioje srityje; 5 — esu stiprus šioje srityje. 


Kalbininkas 

Domiesi kalba, įskaitant skaitymą ir rašymą. Tau patinka mokytis užsienio kalbų. Tau 
patinka žodžių galvosūkiai ir (arba) tokie žaidimai kaip,Kryžiukai nuliukai“ arba spręsti 
kryžiažodžius. Tau geriau mokytis skaitant tekstus ir spausdintą medžiagą. 


Muzikas 
Tau patinka klausytis muzikos ir kalbėti apie ją. Tau patinka groti muzikos instrumentais ir 
(arba) dainuoti. Tau patinka kurti muziką. Tau geriau mokytis klausantis garsų ir muzikos. 


Tiksliukas 

Tau patinka skaičiai, atrasti naujus būdus, spręsti uždavinius ir galvosūkius. Tau įdomu 
diagramos ir grafikai. Dirbi logiškai ir tau patinka rasti „teisingą“ atsakymą. Tau geriau 
tinka logiškas ir kruopščiai suplanuotas mokymosi būdas. 


Menininkas 

Tau patinka piešti, tapyti, modeliuoti ir (arba) dirbti su audiniais. Paveiksluose tu 
pastebi dalykus, kurių kiti žmonės gali ir nepastebėti. Tau geriau mokytis, kai matai 
vaizdus, gali piešti arba naudoti simbolius ir diagramas. 


Nenuorama 

Tau patinka sportas arba šokiai. Tau sunku ramiai sėdėti ir tau patinka rankose vartyti 
daiktus arba piešti, kai ko nors klausaisi arba dirbi. Tau patinka gaminti daiktus ir nau- 
doti konstravimo priemones. Tau geriau mokytis gaminant arba ką nors darant. 


Psichologas 
Tau patinka leisti laiką žmonių grupėse. Dažnai pastebi, kai tavo draugai yra liūdni, 
pikti, susirūpinę arba susijaudinę. Tau geriau mokytis grupėje. 


Vienišius 
Tu nieko prieš pabūti vienas (-a). Tu gali nustatyti tikslus ir jų siekti. Tau geriau mokytis 
vienam (-ai). 


2.4. lentelė Žemėlapių ir planų naudojimas: darbas su žemėlapiais, planais ir nuorodomis 


Talentai 


Gabus žodžiams 


Gabus muzikai 


Gabus loginiams dalykams 


Gabus erdviniams dalykams 


Gabus su judesiu susijusiems dalykams 


Puikiai sekasi bendrauti su žmonėmis 


Patinka būti vienam 


Galimos užduotys 


Užrašyti nuorodas, kaip nuvykti iš vienos pasirinktos 
vietos į kitą, pateikiant pakeliui esančių orientyrų 
paaiškinimus. 


Žemėlapyje pasirinkti maršrutą iš vienos vietos į 
kitą. Sukurti muzikos kūrinį naudojant suderintus ir 
išsiderinusius mušamuosius Maršrutui iliustruoti. 


audoti topografinį žemėlapį atstumui nuo namų 
ir dešimties vietų, kurias galima aplankyti, išmatuoti. 
Sudarykite sąrašą maršrutų nuo trumpiausios iki 
ilgiausios kelionės. Kiek laiko užtruks šiuo atstumus 
įveikti (a) pėsčiomis ir (6) automobiliu? 


Panaudoti dalį žemėlapio kaip koliažo pagrindą. 


Suplanuoti sveikatingumo trasą mokyklos 
aikštelėje, į ją įtraukti įvairioms kūno dalims skirtus 
pratimus. Sudaryti maršruto žemėlapį. 


Parengti pažįstamam žmogui skirtą sąrašą, ką 
reikėtų daryti ir ko ne, einant iš vienos pasirinktos 
vietos į kitą. Į sąrašą įtraukti tokius dalykus kaip 
apranga arba ką pasiimti su savimi atsižvelgiant į 
skirtingą orą. 


Pasirinkti nepažįstamą vietą topografiniame 
žemėlapyje. Naudojant žemėlapyje pateikiamą 
informaciją parašyti, kaip atrodytų gyvenimas šioje 
vietoje. Koks būtų jausmas ten gyventi skirtingu 
paros arba metų laiku? Gal ką nors norėtumėte ten 
pakeisti? 

3. Kasdienis 
kūrybiškumas 


Ankstesniajame skyriuje kalbėjome apie pačią ugdymo programą ir būdus, kurie 
padėtų ją įgyvendinti. Šiame skyriuje daugiau dėmesio skirsime kūrybiškumui per pamo- 
kas. Kai kuriems mokytojams kūrybiškumo idėja gali atrodyti kelianti abejonių. Perskaitę 
šį skyrių įsitikinsite, kad kūrybiškumas gali prasidėti nuo mažų dalykų ir darbų, kuriuos da- 
rome kasdien. 

Norint ugdyti mokinių kūrybiškumą, klasėje reikia sukurti tokią atmosferą, kuri skatintų 
ieškoti naujovių ir eksperimentuoti, kurioje būtų aptariamos neįprastos idėjos, o mokiniai 
būtų raginami rizikuoti ir nebijoti, kad jų pastangos bus nepakankamai įvertintos. Jei jūsų 
mokiniai bus pasyvūs klausytojai, jų kūrybiškumas neatsiskleis. Mes seniai atsisakėme sam- 
pratos, kad mokiniai — tai tušti indai, kuriuos užpildo mokytojo žinios. Tegul mokiniai iš 
pradžių pabraido vandenyje, o paskui leiskite jiems nerti į gelmes. Šiame skyriuje aptar- 
sime, nuo ko pradėti, kad kiekviena diena būtų kūrybiška. 


Veiklos per pamokas organizavimas ir atmosfera klasėje 
Klasės erdvės sutvarkymas 


Iš pradžių objektyviai įvertinkite savo įprastą mokymo erdvę. Paprastas baldų per- 
statymas gali padaryti įtaką jūsų mokymui ir mokinių mokymuisi. Pagalvokite, kaip kitaip, 
nei įprastai tik kvadratu ar stačiakampiu, būtų galima sustatyti stalus. Galbūt reikėtų su- 
tvarkyti erdvę taip, kad joje būtų skirtingos darbo zonos? Galite suformuoti gamtos mokslų, 
rašymo ir matematikos zonas, kurių kiekvienoje būtų visos šiai zonai reikalingos priemonės 
ir ištekliai. Galbūt reikėtų suformuoti ramią tyrimų arba meno zoną? Anksčiau pradinės 
klasės (vert. past. - mokyklose Anglijoje) buvo sutvarkytos būtent taip. Ankstyvajame ug- 
dymo etape tai vis dar taikoma. Nueikite į vaikų darželį ir šiek tiek ten pabūkite! 

Pažiūrėkite, kaip išnaudojama išorinio pasaulio erdvės, pavyzdžiui, vertikalus stalų 
atskyrimas siekiant sukurti privatesnę erdvę restoranuose ar bibliotekose. Pamėginkite 
pasinaudoti šia idėja gretimiems stalams atskirti laikinomis kartoninėmis pertvaromis, 
sodo tinkleliu arba medinėmis grotelėmis, kurių aukštis maždaug 1,5 m, taip sukurdami 
asmeninę sienomis iš abiejų pusių atskirtą erdvę mokiniams. Taip atsiras ne tik paprasta 
mokymosi erdvė, kurioje galima geriau susikaupti, bet ją mokiniai galės pritaikyti ir savo 
asmeniniams poreikiams pakabindami ten tvarkaraščius, priminimus, raštelius ir pan. 

Priemonės 


Jeigu per pamokas ketinate vykdyti neturinčius nustatytų ribų procesus, kai mokymosi 
kelią renkasi mokiniai, ne visada įmanoma suplanuoti, kokių konkrečių mokymosi priemonių 
gali prireikti. Siekiant priemones naudoti kūrybiškai reikia, kad erdvė būtų gerai sutvarkyta ir visi, 
kam įrankių ir priemonių prireikia, galėtų juos lengvai rasti. Akivaizdu, kad tam tikros priemonės 
yra būtinos, pavyzdžiui, įvairių rūšių ir dydžio popieriaus lapai ir priemonės žymėjimui, įskaitant 
pieštukus, tušinukus, flomasterius, žymeklius ir spalvotas kreideles bei spalvotus pieštukus, 
tačiau taip pat reikėtų turėti pagrindinių kanceliarinių reikmenų, pavyzdžiui, dokumentų 
rišiklių, sąvaržėlių, lipukų, pieštukinių klijų, lipniosios juostelės ir segtukų bei tokių priemonių 
kaip segikliai, pieštukų drožtukai, žirklės, liniuotės ir skylmušos. Taip pat naudinga turėti raidžių 
šablonų, klijuočių, lipniųjų etikečių ir liniuoto popieriaus lapų bei sugadinto popieriaus lapų 
užrašams arba juodraščiams. Iš menams skirtų priemonių turėtų būti įvairių teptukų, kempinių 
ir priemonių, kurias būtų galima pritaikyti spausdinimui, bei naudoti paruoštų ir neatskiestų 
dažų plakatams ir vandens puodelius. Geriau būtų nustatyti pagrindines priemonių naudo- 
jimo taisykles, kad visi mokiniai turėtų kuo daugiau galimybių plėtoti savo kūrybiškas idėjas. 
Brangios priemonės turėtų būti naudojamos tinkamai. Jeigu įmanoma, turėkite prieigą prie 
skaitmeninių fotoaparatų, paprastų skaitmeninių vaizdo kamerų ir mažų garso įrašymo aparatų. 
Nepamirškite, kad jūsų tikslas —- sudaryti sąlygas mokiniams lengvai pasiekti įvairias priemo- 
nes, todėl jas reikia rūpestingai saugoti ir žymėti, kad mokiniai galėtų jas lengvai padėti į vietą. 
Tačiau nebūtina bet kuriuo metu turėti viską. Jūs galite keistis priemonėmis, kad pamokos būtų 
įdomesnės. Toks keitimasis suteikia jums galimybę gauti brangių ir vertingų priemonių. 

Tyrimams atlikti ir informacijai rinkti gyvybiškai svarbios knygos ir internetas. Klasėje 
negalėsite turėti visos reikiamos grožinės ir kitokios literatūros, todėl svarbu mokyti mokinius 
veiksmingai naudotis biblioteka. Tačiau nepamirškite, kad nagrinėjant tam tikras temas naujausią 
informaciją galima pigiai ir lengvai gauti iš laikraščių, žurnalų ir nemokamų lankstinukų, kurie 
nereikalauja papildomų lėšų. 


Teigiamos atmosteros sukūrimas 


Vienas iš kūrybiškumą skatinančios veiklos per pamokas uždavinių - didesnė 
mokinių atsakomybė už savo mokymąsi. Kasdienė nusistovėjusi tvarka gali suformuoti 

savarankiškumą skatinančią atmosferą. Tai taikyti galima pradėti, kai tik mokiniai kiekvieną rytą 
įeina į klasę, pavyzdžiui, įvedant registravimosi sistemą pagal amžiaus grupę. Mažiausiems 
galima ant stalo padėti iliustruotas korteles su jų vardais, kad mokiniai galėtų pasiimti savo 
kortelę ir įdėti ją į vieną iš dviejų arba trijų atitinkamai pažymėtų dėžučių ir taip parodyti, kad 
jie lieka pietauti mokykloje, atsinešė supakuotus pietus arba kad eina pietauti namo. Vyresni 
mokiniai klasės stulpeliniame sąraše gali prie savo vardo ir kiekvienos savaitės dienos nupiešti 
atitinkamą simbolį arba užrašyti raidę. Tada surinktą informaciją galite naudoti jūs patys arba 
mokytojo padėjėjas, kad užpildytų reikiamus dokumentus ar dienyną. 

Kai kuriems mokiniams gali būti sunku įsisąmoninti arba pažinti savo pačių mokymąsi, 
jiems bus lengviau pasakyti, ko jie nemoka daryti, negu ką moka. Mažiau tikėtina, kad mo- 
kiniai, kurie nejaučia savo stipriųjų pusių arba kada, ką ir kaip jie mokosi, dirbs kūrybiškai. 
Vertinant mokymąsi ir didinant mokinių savivertę, svarbu padėti jiems geriau suprasti savo 
pasiekimus plačiausia prasme. 

Vienas iš būdų tai padaryti - klasės sėkmių dėžutė (žr. 3.1. užduočių rinkinį). Ši min- 
tis spontaniškai kilo Kalumui, trečios klasės* mokiniui, kurio savivertė buvo maža ir kuriam 
sėkmės jausmas buvo svetimas. Laimei, Kalumo mokytoja ne tik išklausė jo pasiūlymą, bet 
siekdama didesnio poveikio panaudojo jį klasėje. 


* Žr. lentelę „Anglijos švietimo sistema“ knygos gale. 

Lavinant mokinių savarankiškumą, galima taikyti daugiau kontrolės suteikiantį diferen- 
cijavimo metodą, leidžiantį jiems patiems būti atsakingiems už pasirinktą sunkumo lygj. Tai 
veiksminga matematikos pamokose, kuriose, pavyzdžiui, po mokomosios dalies dažniausiai 
pateikiamos trijų lygių skirtingos, su pagrindine pamokos dalimi susijusios, užduotys, tačiau 
mokiniai paraginami pasirinkti savo lygį paaiškinant: „Jeigu jums atrodo, kad reikia šiek tiek 
daugiau praktikos, pasirinkite šį lapą arba užduotį; jeigu jums reikia tikrų iššūkių, pasirinkite šį. 
Jeigu manote, kad jums reikia šiek tiek daugiau pagalbos, kad galėtumėte padaryti daugiau, 
ateikite ir dirbkite čia su manimi: Taip pat visas užduotis galima surašyti į vieną lapą ir leisti mo- 
kiniams pasirinkti savo atskaitos tašką arba tęsti, kai jie jaučia, kad viską supranta. 


Darbas bendradarbiaujant 


Kartais kūrybiškumui reikia susikaupimo, o kartais ir galimybės bendradarbiauti. Romanų 
rašytojas Stivenas Kingas (Stephen King) paaiškino, kad ankstyvieji rašymo etapai yra labai 
privatūs, tačiau ateina tokia akimirka, kai esi pasirengęs rankraštį kam nors parodyti. Jam tas 
pirmas žmogus visada - žmona. Vėliau su juo bendradarbiauja jo redaktorius ir kiti leidybos 
įmonės specialistai. Nors labai kūrybingi žmonės dažnai dirba savarankiškai, taip pat naudinga 
dirbti bendradarbiaujant, nes daugeliui mūsų darbas sekasi, kai keičiamės mintimis ir praktine 
patirtimi. 3.2. užduočių rinkinyje pateikiamas praktinis bendradarbiavimo skatinimo būdas. 

Pradedame nuo knygų - Keitė Morag ir vestuvės 


Kartais kūrybiškumą „pralaužti“ geriausia su dideliu trenksmu. Pamėginkite knygos 
įkvėptam kūrybiškumui skirti visą dieną. Pirmosios ugdymo pakopos* mokiniams ir jaunesn- 
iems antrosios ugdymo pakopos* mokiniams puikiai tinka tema, kurios veikėja yra rašytojos 
Meri Hedervik (Mairi Hedderwick) jaunoji herojė Keitė Morag. Tema „Keitė Morag ir vestuvės“ 
susieja skirtingus mokomuosius dalykus. Tai istorija apie vienos iš Keitės Morag senelių vestuves 
mažoje Škotijos saloje, kurioje mergaitė gyvena. 

Perskaitę ir aptarę istoriją, klasės erdvę pertvarkykite taip, kad vieną jos dalį būtų galima 
panaudoti kaip išgalvotos Struėjaus salos pašto skyrių. Čia turėtų būti kasa, telefonas, skelbimų 
lenta, svarstyklės ir siuntiniai, savadarbė pašto dėžutė su maišu ir kepure pašto darbuotojui, 
„pašto ženklų“ lapai (galbūt sukurti ir išspausdinti kompiuteriu). Kita klasės dalis turėtų būti skir- 
ta kaimelio parduotuvei. Galima pradėti nuo to, kad mokiniai pasigamina parduotuve ir paštui 
reikalingus daiktus. Gamyba apims dizaino ir technologijų įgūdžius, įskaitant IT naudojimą 
gaminant etiketes ir plakatus skelbimų lentai, kurioje reklamuojami išgalvoti kaimelio renginiai, 
arba parduodamus daiktus. Neapsigaukite manydami, kad toks vaidmenų žaidimas tinka tik 
ankstyvosioms ugdymo pakopoms! Jis sėkmingai naudojamas iki pat ketvirtos klasės.* 

Parengus aplinką, galima atlikti įvairias užduotis. Istorijos siužetas sukasi apie Keitės Mo- 
rag senelės vestuves, o veikla ir užduotys susijusios su skaitomu tekstu. 

Likusioje klasės dalyje sustatykite stalus, skirtus mokinių pasirenkamoms užduotims, 
kurias jie gali rinktis. Štai keletas užduočių pavyzdžių. 


* Žr. lentelę „Anglijos švietimo sistema“ knygos gale. 

+ Stalo žaidimo sukūrimas pagal šią istoriją. Naudojant salos žemėlapį kaip pagrindą 
žaidimui, galima sukurti paprastą stalo žaidimą, jame nurodant istorijos veikėjų na- 
mus, į kuriuos turi būti pristatytas paštas. Be abejo, pakeliui į šiuos namus tyko tam 
tikri pavojai. Žaidimo taisykles gali sukurti keli mokiniai. Jį gali žaisti ir kiti mokiniai. 

+ Salos žemėlapių sudarymas remiantis tuo, kaip mokiniai įsivaizduoja šią istoriją iš 
knygos priešlapių. Žemėlapiai gali būti tiek detalūs, kiek norite ar reikia. Jie gali būti 
piešti, tapyti arba netgi galima padaryti koliažą, jeigu yra pakankamai laiko. 

+ Muzikos kūrimas vestuvėms. Pagalvokite apie esminius muzikos momentus: fanfaros 
nuotakai; rami muzika pasirašant santuokų registre; šokių muzika vakarui. Pasiklausy- 
kite škotiškos muzikos, pavyzdžiui, lombardiško ritmo, kad būtų galima imituoti, 
pamėgdžioti jos kūrimo techniką! 

+ Atvirukų rašymas. Paprašykite mokinių įsivaizduoti, kad jie — vestuvių svečiai. Jie 
nori išsiųsti atviruką su Struėjaus salos vaizdais draugui. Šie atvirukai - tai parsisiųsti 
paveikslėliai, apipavidalinti taip, kad būtų panašūs į specialius atvirukus (atvirlaiškius) 
ir siunčiami paštu. 

« Valgiaraščio salos kavinei sudarymas. Pririnkite patys ar su mokiniais patiekalų paveikslėlių 
ir duokite mokiniams iškirpti ir suklijuoti. Mokiniai turi nustatyti realias patiekalų, kuri- 
uos jie įtraukia į valgiaraštį, kainas. Kaip apipavidalintas turėtų būti valgiaraštis? Kaip jie 
organizuos valgiaraščio pristatymą, kad būtų pasiektas geriausias rezultatas? 

+ Kvietimų į vestuves kūrimas. 


+ Senelių susirašinėjimas. Keitė Morag turi dvi seneles. Ką jos rašys viena kitai prieš pat 
vestuves? Išsiųskite baigtus laiškus klasės paštu. 

+ Valgiaraščio vestuvių pobūviui sudarymas. Mokiniams galima duoti pasirinkti 
užkandžius, pagrindinį patiekalą ir desertus. Iš pasiūlytų receptų knygų mokiniai gali 
sukurti savo pačių vestuvinius pusryčius. 

+ Pranešimų kaimelio skelbimų lentoje rašymas. Tai galėtų būti skelbimas apie 
pardavimą, pasiklydusį gyvūną arba būsimo salos renginio reklama. 

+ Mažų pyragaičių, primenančių vestuvių tortą, gaminimas ir dekoravimas. 

+ Dekoracijų vestuvėms gaminimas. Galite pateikti paprastų dekoracijų, pavyzdžiui, 
iškirptų ir papuoštų širdelių, sėkmę nešančių arkliukų arba popierinių gėlių gamini- 
mo instrukcijas, neabejotinai mokiniams ir patiems kils minčių. 

«Vestuvių planavimas, dienos įvykių planavimas, kad visi žinotų, kur, kada ir kodėl reikia 
būti! 

+ Skrydžio malūnsparniu virš salos skrajutės kūrimas. Šiuo skrydžiu mėgausis ką tik 
susituokusi pora. Skrajutėms gaminti ir skrydžiui reklamuoti galima parsisiųsti 
paveikslėlių su malūnsparniais ir salos vaizdais iš viršaus. 


Vaidybos taikymas — „Balsai parke“ 


Naudojant vaidybą kaip mokymo ir mokymosi metodą Mokiniai pažvelgia į įvykius 
kito žmogaus akimis ir bando išgyventi to žmogaus jausmus, nes realiame gyvenime tai 
padaryti dažniausiai yra sunku. Vaidyba skatina mokinius ne vien tik pamatyti akivaizdžias 
galimybes, bet ir jas išnaudoti (išsamesnė informacija apie vaidybą pateikiama 6 skyriuje 
„Eksperto mantija“). Jeigu nesate susipažinę su vaidybos taikymu mokyme, įvairiose ug- 
dymo pakopose galite naudoti beveik bet kurią iš nuostabių ir apmąstymus sukeliančių 
Entonio Brauno (Anthony Browne) paveikslėlių knygų. Pavyzdžiui, vieną iš jo knygų „Balsai 
parke“ kaip kelių pagrindinių vaidybos metodų pagrindą veiksmingiausiai naudojo Safolke 
dirbantis rašymo ir skaitymo konsultantas Bevas. Po to, kai jūs ir jūsų klasė šiuos metodus 
išbandys, galėsite juos įtraukti į savo mokymo metodų repertuarą. 

Stiprioji knygos pusė - jos veikėjai ir tai, kad ji puikiai tinka vaidybai. Keturi „balsai“ 
istorijoje - tai žmonės iš aukštuomenės sluoksnio: mama ir jos sūnus Čarlzas, besilankantys 
vietos parke, kur jie susitinka Smadžę (angl. smudge - „dėmė, purvas') ir jos bedarbį tėtį. 

Vienas svarbiausių dalykų, kurio siekiama E. Brauno knygose, - kelti klausimus apie 
įprastus dalykus ir priversti į juos pažvelgti kitaip. Šie du dalykai - svarbūs kūrybiškumo ele- 
mentai. Pradėkite nagrinėti knygą paprašydami mokinių pažiūrėti į paveikslėlius ir teksto 
apipavidalinimą be jokių detalių nurodymų, išskyrus tai, kad jie pažiūrėtų, ką iš jų galima 
sužinoti. Šio pratimo tikslas — susitelkti į nuodugnaus ieškojimo teikiamą naudą; tai yra 
tolesnio darbo pagrindas. Galbūt mokiniai pastebės šiuos dalykus: 

+ netikėtus paveikslėlius - vietas, kur E. Braunas į knygą įtraukė keistus daiktus, įprastus 
dalykus subtiliai pakeitė neįprastais; 

+ šimpanzes ten, kur tikėtumėmės išvysti žmones; 

+ kokį vaidmenį atlieka knygų priešlapiai ir polapiai, taip pat vinjetės tituliniuose lapuose; 

« iliustracijų įrėminimo būdus; 

+ paveikslėlius stambiu planu; 
+ skirtingą šriftą skirtingų veikėjų balsams; 
+ veikėjų laikyseną ir padėtį bei veido išraišką. 


Dabar esate pasirengę skaityti istoriją. Eksperimentuokite su savo pačių aktoriniu 
kūrybiškumu kiekvienam iš keturių veikėjų pritaikydami skirtingus balsus. 

1.Paskui paprašykite mokinius poromis pasirinkti vieną iliustraciją ir padaryti sustabdytą 
kadrą, kuriame jie atkartoja pasirinktų veikėjų pozą tarsi sustingę. Paprašykite jų 
pagalvoti, ką jų veikėjas tuo metu galvoja, tada vaikščiodami tarp porų palieskite 
kieno nors petį ir paliestasis turi pasakyti, ką jo (jos) veikėjas galvoja. Šis metodas 
vadinamas minčių sekimu. 

2. Toliau visi mokiniai dirba suskirstyti po dvi poras. Ketvertukas vaidina, susėdę šalia 
vienas kito tarsi ant parko suolelio, pasirinkdami pozą, kuri, jų manymu, tinka veikėjui. 
Tuomet vėl galima sektijų mintis. Pasirinkite vieną grupę (ketvertuką), į kurią nukreipia- 
mas visos klasės dėmesys. Klasės mokinių paprašoma pasiūlyti, ką būtų galima pa- 
keisti šioje scenoje: sėdėjimo vietą, jų pozą arba veido išraišką. Tai vadinama forumo 
teatru. Galima už veikėjų ketverto pastatyti kitus mokinius, kurie išsakytų vieno ar kito 
veikėjo mintis. 

3. Bet kokias dramos užduotis galima fotografuoti skaitmeniniu fotoaparatu. Fotografi- 
jos suklijuojamos į lapą, o mokiniai prie jų užrašo veikėjų mintis. 

4.Taip pat galima surengti vaidinimą ant sienos. Ant sienos nupiešiami kiekvieno 
veikėjo kontūrai, o mokiniai ant lipukų pateikia veikėjų aprašymą. Lipukai, priklijuoti 
veikėjo viduje, yra jo mintys ir jausmai, o aplink jį - apibūdina jo išorę. 

5.Po vaidybos pratimų galima sukurti vaidmenį. Kiekvienas mokinys pasirenka vieną iš 
keturių veikėjų ir užrašo per apsilankymą parke patirtus jausmus ir pastebėjimus bei 
kas galėtų atsitikti vėliau (žr. 3.1. ir 3.2. pav.). 


Šie metodai tinka praktiškai bet kokiai istorijai. Pavyzdžiui, įsivaizduokite graikų mitą 
apie Pandoros skrynią, kurį naudojant analizuojamos Pandoros ir jos vyro reakcijos. Ši isto- 
rija taip pat leidžia jums naudoti kitą vaidybinį metodą „Minčių tunelis“. Taikant šį metodą 
Pandorą vaidinantis mokinys vaikšto tarp dviejų vienas prieš kitą stovinčių mokinių, kurie 
vaidina abi Pandoros sąžinės puses, eilių. 

3.2. 


„Balsai parke“ - antras pavyzdys 


Vebeka 


Man nepatinka 
Smadžė 


Ponia sena moteris 

Mokiniui, vaidinančiam Pandorą, einant tarp eilių iš vienos pusės girdisi, kodėl jai 
(jam) nereikėtų atidaryti skrynios, o iš kitos - ją (jį) gundo ją atidaryti.„Alėjos“ pabaigoje jis 
(ji) turi nuspręsti, ką daryti. 


Yra daug būdų ir veiklų, kuriuos mokiniai gali išbandyti, kad išmoktų pasirinkti tinka- 
mas priemones ir įrankius būsimam darbui (žr. 3.3. užduočių rinkinį). 


3.3. užduočių rinkinys. Meno tyrimai 
Popieriaus tyrinėjimas 


Tegul mokiniai naudoja įvairių formų popieriaus lapus: 
+ apskritimo formos; 
+ stačiakampes juosteles; 
+ kvadrato formos; 
+ trikampio formos; 
+ ovalo formos; 
+ netaisyklingos formos; 
+ popieriaus skiautes. 


Popierius gali būti: 
+ spalvotas kartonas; 
« laikraštis; 
+ dekoratyvinis popierius; 
+ servetėlės; 
+ kartonas. 


Ką galima pagaminti naudojant skirtingo dydžio popierių: 
+ atvirukus; 
+ tapetų ritinėlius; 
+ lipukus; 
+ labai ilgas, plonas juosteles; 
+ didžiausius lapus, kokius tik galima rasti. 


Taip pat, kaip ir dirbant individualiai, veiklos, pasiūlytos 3.3. užduočių rinkinyje, gali būti 
atliekamos mažose grupelėse sėdint už stalo. Duokite mokiniams didelį bet kokios formos 
popieriaus lapą ir apribokite jų įrankių pasirinkimą arba pateikite visą jų asortimentą, iš kurio 
mokiniai gali rinktis. Paprašykite jų pradėti piešti ženklus, kokius jie nori, arčiausiai jų esančioje 
popieriaus lapo dalyje arba paprašykite jų pradėti nuo kampo arba centro. Piešdami jie gali 
keisti ženklų tipus arba naudojamus įrankius, kada tik panorėję. Netrukus paprašykite jų ap- 
sukti popierių taip, kad matytų greta esančio mokinio darbą. Kiekvienas mokinys tęsia darbą 
atsižvelgdamas į ankstesnį klasės draugo darbą. Kaip jie tai išplėtos? Kartokite pratimą, kol 
lapas visiškai apsisuks, kad kiekvienas mokinys pamatytų, kuo virto jų pradinis darbas. 


Muzikos, dailės ir technologijų sąsaja 


Pamėginkite pagroti skirtingų stilių muziką įkvėpimui sužadinti. Prieš grodami pirmąjį 
kūrinį pasakykite mokiniams, kad tikimasi jų,meninės“ reakcijos. Turėkite įvairių priemonių, 

kad mokiniai galėtų piešti, tapyti arba sukurti koliažą, kol gros muzika. Jeigu muzikos 
kūrinys trumpas, pagrokite jį keletą kartų per užsiėmimą, bet galbūt ne nuolat. Būtų įdomu 
pakartoti veiklą keletą kartų grojant skirtingai muzikai ir paprašyti mokinių palyginti baig- 
tus dailės technologijų darbelius. Juos galima išdėlioti apžiūrai per kitą pamoką ir grojant 
muzikinių kūrinių ištraukoms pažiūrėti, ar mokiniai gali susieti atitinkamą darbelį su muzi- 
ka, pagal kurią jis buvo sukurtas. 


Menas gamtoje 


Menininkas Endis Goldsvortis (Andy Goldsworthy) kurdamas meno kūrinius, ku- 
rie dažnai yra trumpalaikiai, naudoja gamtines medžiagas. Tai gali būti žiedlapiai, pušų 
kankorėžiai, akmenys, šakelės, žolės - bet kokios natūralios medžiagos, kurias galima sau- 
giai naudoti nekenkiant aplinkai. Kurdamas meną gamtoje menininkas labai kruopščiai 
sudėlioja detales, kartais naudoja spyglius, pavyzdžiui, lapams susegti. Dažnai jo kūriniai 
yra tarsi geometrinės figūros, pavyzdžiui, iš gėlių žiedlapių sudedamas apskritimas, o jo 
centre - gilės arba medžio žievės gabalėliai. Arba iš smulkių akmenėlių ar pagalių sukurtos 
trimačių figūrų formos. Šie kūriniai paliekami toje aplinkoje, kurioje buvo rastos medžiagos 
jiems sukurti, kol suyra arba natūraliai sugriūva. Mokiniams patiks šią užduotį atlikti mokyk- 
los aikštelėje arba skirtingais metų laikais pasivaikščioti šalia esančiame parke ar sode ir 
palikti ten savo kūrinius. 


Kultūrinių sienų peržengimas 


Apžvelkite skirtingų kultūrų meno stilius leisdami mokiniams atitolti nuo jų kultūrinių 
lūkesčių. Galima pradėti nuo žmogaus meno kūrinių, priklausančių, pavyzdžiui, Afrikos, Ki- 
nijos, Amerikos čiabuvių ar Australijos aborigenų kultūroms, paveikslėlių. Galėtumėte skirti 
dieną menų seminarui: jūsų klasė arba mokyklos holas būtų įrengtas tarsi galerija, kurioje 
būtų eksponuojami įvairių kultūrų žmogaus meno kūriniai ir juos būtų galima apžiūrėti 
iš visų pusių. Aprūpinkite mokinius įvairiomis menui kurti reikalingomis priemonėmis ir 
leiskite jiems pasirinkti tiek meno kūrinį, tiek medžiagas jam pavaizduoti. 

Piešinio interpretacija 


Dailės kūrinių naudojimas diskusijoms ir rašymo gebėjimams ugdyti gali būti 
dar viena naudinga priemonė. Vienas iš pavyzdžių — Marko Šagalo (Marc Chagall) 
darbai, kuriems būdingi pasakų ir fantastikos bruožai ir kurie sukelia daug spėlionių 
bei interpretacijų. Remdamiesi jo piešiniais mokiniai gali sukurti istorijas, kurias iš 
pradžių jie papasakoja savo klasės draugui, o vėliau užrašo kaip pasakojimus, pasi- 
rinkdami, kada istorijas pradėti: ar prieš „sustabdytą“ momentą piešiniuose, ar vėliau 
kaip prisiminimus apie tai, kas vyko piešinyje. Galima panaudoti vaidybos metodus, 
pavyzdžiui, sustabdytą kadrą ir minčių sekimą, kad mokiniai galėtų apgalvoti veikėjų 
motyvaciją ir jausmus. Vėliau jie gali nutapyti arba nupiešti savo svajonių interpre- 
tacijas M. Šagalo arba savo stiliumi. Ieškodami įkvėpimo, pasinaudokite įkvepiančių 
Nacionalinės galerijos paveikslų iniciatyva (www.takeonepicture.org), parodančia, 
kaip vieno konkretaus meno kūrinio studijavimas gali virsti kūrybiniu darbu įvairiose 
ugdymo programos srityse. 


Stebimasis piešimas 


Stebimasis piešimas (angl. observational drawing) padeda mokiniams susitelkti į 
tai, ką jie mato, o ne tai, ką jie galvoja, kad mato. Kūrybiškam meniniam darbui būtini 
jutiminis vizualizavimas ir nuolat tobulėjantys įgūdžiai bei vaizduotė, kad į kasdienius 
dalykus būtų pažvelgta neįprastai. Čia gali padėti stebėjimas. Kiekvienoje klasėje turėtų 
būti patrauklių daiktų. Jais pasirūpinti gali mokytojas, tačiau taip pat gerai paprašyti 
mokinių atsinešti daiktų, skatinančių jų smalsumą ir galbūt turinčių įdomią istoriją. 

Nepamirškite vietos aplinkos. Netgi paprastas automobilis galėtų tapti 
įdomesnis. Neapsiribokite automobilio formos kontūru, atidarykite automobilio 
gaubtą ir nupieškite variklio dalis arba prašykite geranoriškai nusiteikusių darbuotojų 
leisti mokiniams atsisėsti už vairo ir nupieškite pedalus, taip, kaip juos mato vairuoto- 
jas, arba vaizdą per galinio vaizdo veidrodėlį. Į tokį projektą galite įtraukti mokinių 
dviračius arba paspirtukus ar galbūt jums pavyktų susitarti, kad į žaidimų aikštelę 
būtų atvežta gerokai didesnė transporto priemonė, pavyzdžiui, gaisrinė, sunkvežimis 
arba traktorius. 

Muzikos kūrimas 


Muzikantas ir dirigentas Danielius Barenboimas (Daniel Barenboim) radijo laidoje 
„BBC Sero Džono Reito paskaitos“ (angl. BBC Reith Lectures 2006) kalbėjo apie aktyvaus 
ir intensyvaus muzikos klausymosi, taip pat tylos klausymo, muzikai pasibaigus, svarbą. 

Supratę, kad muzika kuriama naudojant skirtingus tempus, skirtingo stiprumo 
garsą, skirtingus akcentus ir skirtingas natas bei derinant įvairių instrumentų skambesį 
arba žmonių balsus, mokiniai gali patirti džiaugsmą įvairiais būdais kurdami savo muziką. 
Muzika - tai iš esmės kūrimas, atlikimas ir klausymas. Kūrybiškumas labiausiai atsiskleidžia 
muziką kuriant. Repetavimas ir atlikimas padeda mokiniams apmąstyti savo kūrinius. 
Gebėjimas aktyviai klausyti - svarbi bendros kūrybinės patirties dalis. Išnaudokite visas 
progas, kad mokiniai paklausytų savo pačių arba kitų autorių sukurtos gyvos muzikos. 

Mokinių grupės arba visa klasė gali sukurti muzikinę aplinką, kuri vaizduotų įvairius 
mašinų tipus, orą arba skirtingas eilėraščio arba istorijos dalis. Čia svarbi bendraamžių 
reakcija ir kritiški komentarai. Siekiant padėti mokiniams tobulinti savo kūrinius, reikia 
atsižvelgti į kitų požiūrius ir nuomones, taip pat turint galvoje, kad tikri kompozitoriai 
ne visada sutinka su savo kritikais. Taip ir atlikėjai, ir klausytojai ugdo savo muzikinius 
gebėjimus ir tai padės jiems būti kūrybingesniems ateityje. Galutinis kūrinio variantas 
gali iš tiesų būti kūrybos pabaiga arba galima kūrinį panaudoti kaip pagrindą šokiui su- 
kurti. Patobulintus ir surepetuotus kūrinius galima įrašyti arba atlikti kitiems. 

Mokiniams nereikia būti talentingais muzikais, kad galėtų kurti muziką. Labai 
veiksmingai galima naudoti tiek toninius, tiek netoninius mušamuosius arba kompiute- 
rines programas. Galima pradėti nuo aprašomojo eilėraščio arba trumpos knygos. Tam 
puikiai tiktų Moriso Sendako (Maurice Sendak) knyga „Ten, kur gyvena pabaisos“ (Where 
the wild things are“), pagal šią knygą jau sukurta opera ir miuziklas. Kruopščiai atrink- 
tas istorijas, eilėraščius arba paveikslėlių knygas taip pat galima naudoti interpretaci- 
niam šokiui. Pasirinkite tekstą, kurį būtų galima pritaikyti įvairiems judesiams, pavyzdžiui, 
sceną iš „Ali Baba ir keturiasdešimt plėšikų; Džono Burningemo (John Burningham) 
„Pono Gampio išvyka“ („Mr Gumpy's outing'), Tonio Mitono (Tony Mitton) „Dundesys 
džiunglėse“ („Rumble in the jungle“), Maiklo Rouzeno (Michael Rosen) „Leidžiamės į 
meškų medžioklę“ (We're going on a bear hunt“) arba aprašomojo pobūdžio eilėraščių, 
pavyzdžiui, Levio Kerolo (Lewis Carroll) „Taukšlys“ („Jabberwocky“), arba raiškių ritmingų 
kūrinių, pavyzdžiui, poemą „Hiavatos giesmė“. Tinkamą muziką galite parinkti patys arba 

kartais paprašyti mokinių tai padaryti. Padalykite tekstą į dalis, kurios gali būti interpretuo- 
jamos skirtingai: rami, banguojanti melodija, būdinga vienai scenai ar veikėjui, ir greita, 
trūkčiojanti melodija, charakteringa kitai scenai ar veikėjui. Mokiniai sudaro savo šokio 
judesių sekas, kurias gali atkurti, kad priderintų prie muzikos arba siužeto linijos. Akivaizdu, 
kad norint parengti visiškai užbaigtą šokį, kurį būtų galima atlikti, reikia kelių užsiėmimų. 


Dalijimasis kūrybiškumu 


Nors ir kūrimas dėl paties kūrybinio proceso yra pagirtinas ir teikiantis malonumą, 
pasitenkinimas ir motyvacija didesni tada, kai baigtu darbu galima pasidalyti su kitais. 
Kai mokiniai žino, kad bus pastatytas spektaklis arba surengta paroda, jie labiau sten- 
giasi. Tai, žinoma, ypač taikytina kūrybiniams menams - dailei, muzikai ir dramai - kur 
pasirodymas ir eksponavimas dažnai - esminė darbo dalis. Jei mokiniai žinos, kokiai 
auditorijai bus skirtas jų sukurtas kūrinys, jų pastangos bus didesnės ir jie nuoširdžiai 
didžiuosis savo darbu. „Auditorijos“ sąvoka plati. Ja gali būti kita mokinių grupė toje 
pačioje klasėje, visa klasė arba kitos klasės mokykloje, kitos ugdymo pakopos arba visa 
mokykla bei, žinoma, tėvai ir svečiai. Pavyzdžiui, daug pradinių mokyklų kviečia vie- 
tos senolių grupes į mokyklą pažiūrėti muzikinių renginių, kuriuos taip pat stebi ir kiti 
žiūrovai. Kaip nurodėme pirmajame skyriuje, jeigu tai ką sukuriame laikome kūrybišku, 
reikia, kad tai galėtų pajausti ir įvertinti kiti. 


Gamtos molzslai ir matematika 


Kūrybiškas mąstymas nėra statiškas, tad išnaudojus įgimtą mokinių smalsumą 
ir iškėlus įdomias problemas sudaromos sąlygos pažangai, kuri būtina, kad kūrybiškas 
mąstymas tarptų. Gamtos mokslai - puiki sritis skatinti mokinius kūrybiškai tyrinėti, nes šioje 
srityje jie gali kelti klausimus, hipotezes, formuluoti ir spręsti problemas, ieškoti atsakymų. 
Išnaudojus glaudžius ryšius tarp gamtos mokslų ir matematikos, galima padėti mokiniams 
suprasti šių mokomųjų dalykų tarpusavio priklausomybę, kai, pavyzdžiui, norint atsakyti į 
gamtos mokslų klausimą reikia matematikos žinių ir logikos. 3.4. užduočių rinkinyje patei- 
kiami šio tipo gamtos mokslų užduočių-iššūkių mokiniams pavyzdžiai. 

3.4. užduočių rinkinys. Gamtos mokslų iššūkiai 


Kiek tikslios vietinės orų prognozės? 
Padėkite mokiniams įsirengti elementarią orų stebėjimo stotį, mMatuojančią 
temperatūrą ir kritulius, kurioje galima stebėti debesuotumą, vėjo kryptį ir kitus 
orų požymius. Palyginkite savo duomenis su kasdiene per televiziją arba vietos 
laikraščiuose pateikiama orų prognoze. 


Ar galima pagal saulę nustatyti, kiek yra valandų? 


Paprašykite mokinių sukurti saulės laikrodį, kuris rodytų kuo tikslesnį laiką ir kurį būtų 
lengva naudoti. 


Ar galima paštu siųsti trapų daiktą, kad jis išliktų nesugadintas? 

Mokinių grupėms pateikite įvairių medžiagų, skirtų bulvių traškučių arba kiaušinio 
pakuotei sukurti ir pagaminti. Išsiųskite siuntinį paštu mokyklos adresu ir pažiūrėkite, 
ar siuntinys bus gautas sveikas. 


Kas gali pastatyti greičiausią laivą? 

Iš stoglatakio su tvirtu pagrindu ir uždarais galais, kad į jį būtų galima pripilti vandens, 
pagaminkite laivų varžybų trasą. Mokiniai turi iš medžio arba polistireno pagaminti 
burlaivio modelį tik su viena popierine bure. Užduotis - pastatyti laivą, kuris galėtų 
greičiausiai nuplaukti varžybų trasą naudojant plaukų džiovintuvą vėjui sukelti. Opti- 
malaus burės ploto apskaičiavimas ir tinkamiausios formos pasirinkimas padės paga- 
minti laivą nugalėtoją. 


Gamtos mokslų dirbtuvės 


Kad mokiniams mokytis gamtos mokslų būtų smagiau ir įdomiau, surenkite gam- 
tos mokslų užsiėmimą klasėje arba mokyklos hole. Jį suplanuoti užima nemažai laiko, tačiau 
pabandyti verta ir jis galėtų tapti visos mokyklos renginiu. Reikės priemonių ir paprastų rašytinių 
instrukcijų įvairiems moksliniams eksperimentams ir veikloms, kurias turės atlikti mažos mokinių 
grupės (veiklos pavyzdžiai pateikiami 3.5. užduočių rinkinyje). Nepamirškite įtraukti kompiute- 
riais atliekamų užduočių. Būtų labai gerai, kad jums talkintų bent vienas kolega! 

3.5. užduočių rinkinys. Gamtos mokslų dirbtuvės 


Magnetinis futbolas. Šis stalo žaidimas, kurį galima nusipirkti arba pasigaminti, pui- 
kus būdas susipažinti su magnetizmo principais. Žaidimo lenta, ant kurios nupiešta 
futbolo aikštelė, stovi ant keturių trumpų kojelių. Ant žaidimo lentos sustatomos 
futbolininkų figūrėlės, kuriose yra magnetai. Po lenta, toje vietoje, kur stovi figūrėlė, 
žaidėjai padeda magnetinius apskritimus. Juos judindami, jie judina futbolininkus. 
Žaidimo tikslas - žinoma, įmušti įvartį! 


Razina limonade. Įmetus raziną į limonadą, ant grublėto jos paviršiaus susiformuo- 
ja skystyje esančio anglies dvideginio burbuliukai, dėl to ji iškyla į paviršių ir tai — 
įrodymas, kad oras lengvesnis už skystį arba kietąsias medžiagas. Paviršiuje burbuliu- 
kai ant razinos dingsta, razina nuskęsta ir procesas prasideda iš naujo. 


Pabaisos glitėsiai. Ištirkite, kaip keičiasi medžiagos, sumaišius grietinėlės kremo milt- 
elius, žalios spalvos maistinius dažus su pakankamu kiekiu vandens, kad mišinį palie- 
tus jis būtų standus, bet jį būtų galima pilti. 


Butelių orkestras. Pateikite įvairių stiklinių butelių, ąsočių,. vandens ir medinius 
muštukus (plaktukus); kvieskite mokinius sukurti muzikinę gamą. 


Malūnsparniai. Iš sukarpyto ir sulankstyto popieriaus pagaminkite paprastus 
malūnsparnius, kurie sukinėtųsi juos išmetus į orą — taip mokiniams galime paro- 
dyti oro pasipriešinimą. Kas atsitinka, jeigu naudojamas skirtingo dydžio arba svorio 
popierius? 


Magiški balionai. Pažaiskite naudodami statinę elektrą, gaunamą patrynus pripūstus 
balionus į drabužius. Įelektrintais balionais surinkite servetėlių skiauteles. Suorgani- 
zuokite varžybas — kas gali pernešti kuo daugiau skiautelių iki tam tikros distancijos 
pabaigos per nustatytą laiką? 


Virtuvės golfas. Ridenkite golfo kamuoliukus pro popierinių virtuvės rankšluosčių 
tūbeles taip, kad jie sustotų tam tikrose vietose. Skaičiuokite taškus. Smagus būdas 
tyrinėti įvairias jėgas. 


Raketų mokslas. Naudokite balionų pompas popierinėms raketoms paleisti. Kieno 
raketa skrenda greičiausiai? 

Energijos vartojimo tyrimas 


Mūsų įtaką pasaulinio atšilimo didėjimui galima tirti įtraukiant mokinius į energijos 
vartojimo tyrimą mokykloje. Ši veikla ne tik padės jiems suprasti, kaip energija varto- 
jama mokyklos pastate, bet galbūt jiems taip pat kils klausimų apie jų pačių ir jų šeimos 
energijos suvartojimą. Po šio tyrimo jie netgi gali pateikti tam tikrų praktinių sprendimų. 
Pradėkite paprašydami mokinių porų arba grupių išmatuoti temperatūros pokyčius 
skirtingose pastato dalyse ir skirtingu paros metu. Neapsiribokite tik klase. Paprašykite jų 
pasiūlyti, kurias mokyklos dalis ištirti ir kodėl bei kaip ir kada reikėtų pasidalyti tyrimo re- 
zultatais. Mokiniams kils savų idėjų, kaip atlikti tyrimą apie taupų energijos vartojimą. Jie 
taip pat galėtų atsakyti į šiuos klausimus: ar kur nors mokykloje nuolat dega šviesos, ar 
radiatoriai įrengti energiją taupančiose vietose, ar durys ir langai nėra atdari, ar atliekos 
rūšiuojamos, ar vanduo taupiai naudojamas? Aptarę tyrimo rezultatus, mokiniai galėtų 
pasiūlyti, kaip taupiau vartoti resursus. 


Teminio vakarėlio planavimas per matematiką 


Jei turime tikslą, mūsų darbas tampa prasmingesnis. Mokiniai paprastai no- 
riai dalyvauja organizuojat kokį nors vakarėlį. Tai gali būti vakarėlis trimestro pabaigai 
pažymėti, Kalėdų šventė ar kitas renginys. Svarbu, kad viskas būtų tikra, o ne teoriška. Šiai 
užduočiai atlikti reikia įvairių gebėjimų, veikla gali būti labai įvairiapusiška, todėl skirtingi 
mokiniai gali būti atsakingi už skirtingas pasirengimo dalis. Jeigu pradėsite tiesiog pa- 
prastai klausdami, „Ko mums reikia mūsų organizuojam vakarėliui?“, gali paaiškėti tam 
tikros pasiūlymų kryptys, pagal kurias galima suformuoti darbo grupes. Tikėtina, kad 
bus paminėtas maistas, gėrimai, muzika ir žaidimai. Mėginimas visiems įtikti - didelė 
pro-blema. Suderinti mėgstamus ir nemėgstamus dalykus atsižvelgiant į laiką, vietą, 
reikalingus kiekius ir, žinoma, finansavimą. Reikės pakankamai gerų matematikos žinių, 
bendravimo ir bendradarbiavimo bei įvairių Mąstymo gebėjimų. Jūs atliksite arbitro, 
kviestinio eksperto ir pagalbininko vaidmenį, o tai nėra lengva! Tačiau rezultatai bus 
naudingi įvairiomis prasmėmis. Svarbu tai, kad padėsite mokiniams suvokti, jog norai ir 
galimybės gali ne visada sutapti! 

Geometrinės tigūros ir erdvės suvokimas 


Praktinio užsiėmimo idėja tinka tiek matematikai, tiek kitiems mokomiesiems 
dalykams. Temą apie figūras lengva suplanuoti, nes paprastai turima daug priemonių, 
kurias galima naudoti. Sutvarkykite savo darbo erdvę taip, kad joje būtų įvairių 
matematinių figūrų, kurias mokiniai galėtų tyrinėti, kur reikia, prie jų pateikite aiškias 
rašytines instrukcijas. Nepamirškite, kad, jeigu mėginate paskatinti mokinius mąstyti 
kūrybiškai ir naudoti turimas priemones naujoviškais būdais, išsamios instrukcijos, ką 
daryti, gali neduoti naudos, išskyrus atvejus, kai vėliau paprašote mokinių pažiūrėti, 
kas atsitiktų, jeigu jie ką nors pakeistų! Štai keletas idėjų. 


+ Tam tikro kiekio sukabinamų kubų naudojimas. Keliais skirtingais būdais galima 
juos sujungti? Gal galėtumėte tai užrašyti ant popieriaus? 

« Ištirkite, kurias taisyklingas plokštumos figūras galima naudoti kuriant mozaikos 
raštus. Ar yra formų, kurių negalima naudoti? 

+ Kokio aukščio bokštą galite pastatyti naudodami tik A4 formato popieriaus lapus ir 
lipniąsias juosteles? Kas atsitiktų naudojant didesnius popieriaus lapus? 

+ Kiek kartų galima sulenkti popieriaus lapą per pusę? Ar šiame procese ką nors 
keičia popieriaus lapo dydis? 


Matavimas 

Pradėkite tyrimą, kurio tikslas - patikrinti skirtingo amžiaus mokiniams skirtus baldus. 
+ Ar visos klasės įrengtos taip, kad atlieptų skirtingo ūgio mokinių poreikius? 
+ Ar mokiniai turi pasiūlymų, kaip situaciją gerinti? 
« Plėskite mokinių supratimą, ką reiškia sąvoka „matavimas“. Taip pat pasiūlykite jiems 


matuoti ilgius, aukščius, plotus ir perimetrus tiek klasės viduje, tiek už jos ribų. 
Meskite iššūkį mokiniams - sukurti triukšmo ir apšvietimo lygio matavimo metodą. 

Duomenų tvarkymas 


Prisidėdami prie mokyklos sveikos mitybos programos atlikite priešpiečių dėžučių 
tyrimą, po kurio parenkite piktogramas arba stulpelinės diagramas. 


+ Parenkite stulpelinę dėžučių spalvų diagramą. 

« Atlikite priešpiečių dėžučių maisto turinio tyrimą. Ar valgoma sveikai? 

+ Kaip galima būtų pasidalyti rezultatais? 

+ Ar mokiniai gali daryti kokias nors išvadas arba kelti hipotezes, kurias būtų galima 
vėliau patikrinti? 


Tyrimo rezultatai galėtų būti pagrindas tolesniam darbui, skirtam sveikai mitybai ska- 
tinti, pavyzdžiui, plakatų kūrimas arba pristatymų rengimas įvairioms klasėms. 

Kita duomenų tvarkymo užduotis galėtų būti įvairios paskirties erdvių, pavyzdžiui, 
holo, ištyrimas, keliant klausimą, kiek jos naudojama skirtingiems tikslams ir kaip ilgai 
per savaitę. Tai pareikalaus mokėjimo interpretuoti tvarkaraščius ir skaičiuoti laiką. Taip 
pat galima paprašyti rezultatus pateikti konkrečiais būdais, pavyzdžiui, stulpelinėje arba 
skritulinėje diagramoje. Galima paprašyti mokinių pasiūlyti alternatyvių pristatymo būdų. 
Ar kokios nors išvados ir (arba) klausimai kyla iš gautų rezultatų? 


Kasdienio kūrybiškumo plėtojimas 
Išnaudokite populiariosios kultūros elementus 


Daugeliui mokinių namai ir mokykla - visiškai atskiri pasauliai, jų kultūra skiriasi, o kartais 
viena kitai prieštarauja, tačiau kūrybingam praktikui šis skirtumas gali būti galimybė. Kasdienės 
patirtys, įgytos už mokyklos ribų, gali didinti mokinių motyvaciją ir juos įtraukti, naudojant 
jų pačių patirtį, kuri dažnai yra gana didelė. Ir tai gali būti kaip fonas pagrindinių mokymosi 
gebėjimų ugdymui. 

Vienas iš būdų šiuos pasaulius susieti - naudoti populiarias žaidimų korteles, kuriomis 
daugeliui mokinių patinka žaisti ir keistis. Ypač berniukai dažnai stebėtinai daug žino apie kortelių 
veikėjus ir įvairias jų „galias“, supranta sudėtingas aukšto lygmens žaidimo taisykles (pavyzdžiui, 
knygoje „Kaip padėti vaikui skaityti ir rašyti“ („How to help your child read and write“, Dominic 

Wyse (2007) pasakojama apie tai, kaip digimonai įkvėpė vaiką parašyti knygą). Lavinkite kalbos 
įgūdžius prašydami mokinių pasidalyti savo žiniomis mokant kitus mokinius žaisti žaidimus. 
Žinias apie žaidimo korteles galima plėsti susiejant jas su mokyklos ugdymo turiniu, pavyzdžiui, 
istorinėmis asmenybėmis. 

Mokiniai gali patys sukurti ir pagaminti korteles pasirinkdami atitinkamus konkrečių 
asmenybių ir tam tikros klasės atstovų, susijusių su romėnais, karalienės Viktorijos laikais, Tiudorų 
dinastija arba senovės egiptiečiais, charakterio bruožus ir galias, o vėliau sugalvoti žaidimo 
kortelių taisykles, kad su jomis būtų galima žaisti žaidimus. Analogijos naudojimas gali padėti 
geriau suprasti istorinių asmenybių motyvus ir pagrindinių įvykių priežastis. 


"Teminės dienos 


Konkrečiai temai skirtos dienos gali padėti mokiniams geriau pažinti platesnį pasaulį, ska- 
tinti smalsumą ir susidomėjimą. Klasės arba dar geriau visos mokyklos teminė konkrečiai šaliai ar 
žemynui skirta diena - geras būdas tai padaryti. Vienoje mokykloje buvo surengta „Europos die- 
na, visos mokyklos rytiniame susirinkime buvo grojamas Europos Sąjungos himnas, Liudviko van 
Bethoveno „Odė džiaugsmui“. Skirtingų klasių mokinių grupės aplankė skirtingas Europos vals- 
tybes, „įsikūrusias“ įvairiose mokyklos klasėse, ir kiekvienoje jų išbandė įvairias veiklas. Pavyzdžiui: 


+ Prancūzijoje jie žaidė bulėmis (vert. past. - Prancūzijoje populiarus žaidimas rutuliais), 
vaidino prancūzišką turgų ir kūrė Eifelio bokšto modelį iš suvyniotų laikraščių; 

+ Olandijoje jie mokėsi klumpių šokio ir ragavo olandiško sūrio; 

+ Graikijoje jie valgė alyvuoges ir taramasalata (vert. past. - graikiška žuvies užtepėlė) bei 
mokėsi graikiškos abėcėlės raidžių; 

« Ispanijoje jie grojo kastanjetėmis ir akomponavo ispaniškiems šokiams. 


Čia buvo šokami tradiciniai škotiški ir airiški šokiai, buvo daug progų paragauti įvairių šalių 
maistą ir pakalbėti šiuolaikinėmis užsienio kalbomis, taip pat pažiūrėti „PowerPoint“ programa 
parengtus valstybių paveikslėlius, jų žemėlapius ir vėliavas. Mokyklos personalas suplanavo 
ir daug kitos veiklos. Kaip atminimo dovaną mokiniai gavo specialiai pagamintą „pasą; kuris 
buvo antspauduojamas kiekvienoje aplankytoje valstybėje ir priminė šią dieną. Pasą mokiniai 
galėjo neštis namo ir pasidalyti įspūdžiais su tėvais. Visa dieną buvo fotografuojama, o nuotrau- 
kos vėliau paskelbtos mokyklos interneto svetainėje. 

4. Vietos aplinka 


Nedaug dalykų vaikai pažįsta taip gerai, kaip savo mokyklą. Gali atrodyti, kad mums 
visiškai pažįstamoje aplinkoje negali nutikti nieko naujo, tačiau, jei į ją pažvelgsime kitaip, 
mūsų Mąstymui atsivers naujos galimybės. Kitoks žvilgsnis į pažįstamus dalykus gali būti 
svarbi kūrybiškumo pradžia. Kūrybiškas mąstymas ir kritiškas klausimų apie pažįstamą 
aplinką kėlimas gali virsti įdomiais ir inovatyviais sprendimais. Šiame procese labai svar- 
bus bendradarbiavimas ir mokytojas, kuris įkvepia ir padeda, ne tik perteikia žinias. 

2006 m. sausio mėn. Švietimo ir įgūdžių departamentas (angl. Department for Edu- 
cation and Skills) išleido „Mokymosi už klasės ribų manifestą“ (angl. Learning outside the 
classroom manifesto). Manifesto tikslas - į mokymąsi už klasės ribų įtraukti kuo daugiau 
institucijų, vadovaujantis nuostata, kad,kiekvienas jaunas žmogus, nepaisant jo amžiaus, 
gebėjimų ar aplinkybių, turėtų patirti, jog pasaulis už klasės ribų yra esminė mokymosi 
ir asmeninio tobulėjimo dalis“ (p. 1). Terminu „mokymasis už klasės ribų“ turima galvoje 
„kitų nei klasė vietų naudojimas mokymui ir mokymuisi [kurios padeda įgyti] įsimintinos 
mokymosi patirties [-.] darančios poveikį mūsų elgesiui, gyvenimo būdui ir darbinei 
veiklai [..] bei vertybėms ir priimamiems sprendimams“ (p. 1). 

4.1 pav. parodoma, apie kokias vietos aplinkos sritis galima mąstyti kūrybiškai. 


Klasių patalpų mainai 


Ar kada nors norėjote apsikeisti klasėmis, kad išbandytumėte, kaip dirbasi kitoje 
aplinkoje? Toliau pateiktus klausimus galima užduoti po to, kai apsikeičiama klasių pa- 
talpomis. 


1. Ką matote iš tos vietos, kurioje šiuo metu sėdite? 

2. Ką jums sunku įžiūrėti? 

3. Ką girdite? 

4. Kaip jaučiatės sėdėdami šioje vietoje? 

5. Kas patinka šios patalpos išdėstyme? 

6. Ką galima pakeisti, kad patalpa būtų tinkamesnė darbui? 
7.Kas jums patinka šioje patalpoje? 

8. Ar yra kas nors, kas jums nepatinka? Kodėl? 

4.1. pav. Vietos aplinka 


Patalpos ir erdvės 
pastato viduje 


Vietinė 
mokyklos 
aplinka 


Erdvės 
prie mokyklos 
pastato - sporto 
aikštelės ir 
žaliosios 
Zonos 


Erdvė 
anapus vartų, 
iki kurios galima nueiti 
pėsčiomis 


Šiuos klausimus galima užduoti tiesiog siekiant paskatinti visos klasės mokinių 
diskusiją arba galima išdalyti klausimų kopijas mokinių poroms arba grupelėms grupi- 
nei diskusijai. Užsiimant tokia veikla, naudinga grupės nariams duoti konkrečias užduotis. 
Pavyzdžiui, vienas mokinys gali perskaityti klausimus, kitas - organizuoti, kokia tvarka mo- 
kiniai atsako į klausimus, ir užtikrinti, kad visiems būtų suteikta proga tai padaryti, trečias 
užsirašinėti, o ketvirtas galėtų būti atsakingas už atsiliepimus užsiėmimo pabaigoje. Taip 
išvengiama situacijos, kai visi kalba vienu metu, ir pasiekiami konkretūs rezultatai. Kartais 
jums gali atrodyti, kad reikėtų pradėti nuo ramių asmeninių apmąstymų. Galbūt tada 
reikėtų pateikti klausimus kaip paprastą klausimyną, kurį mokiniai užpildytų tyliai ir po to 
aptartų jį su klasės draugu, grupe arba visa klase. 

Įsitikinkite, kad mokiniai supranta, jog nėra teisingų arba klaidingų atsakymų į klausi- 
mus, tačiau prireikus juos reikėtų skatinti pagrįsti savo atsakymus vartojant tokius žodžius 
kaip „todėl, kad“, pavyzdžiui, „Man patinka ši patalpa, todėl, kad ant sienų yra daugiau 
paveikslų negu mūsų klasėje; arba,Sunku matyti lentą, nes į ją dabar šviečia saulė: 

Galima duoti mokiniams A3 formato paprastą patalpos planą, kuriame pažymėti 
stalai, kėdės, lenta, langai ir t. t. su plačia parašte kraštuose. Paprašykite mokinių plane 
nurodyti savo vietą ir paraštėje pakomentuoti ją atsakymais į pateiktus klausimus. Bai- 
gus užduotį, visus mokinius persodinkite į kitas vietas ir pratimą pakartokite. Ar jiems 
tam tikra vieta patalpoje patinka labiau už kitas? Kodėl? Turėdami šią informaciją dabar 
galite paprašyti mokinių perprojektuoti patalpą kitame popieriaus lape. 

Ką jie pakeistų? Atsižvelgdami į mokinių amžių ir gebėjimus, galite juos 
supažindinti su tokiomis sąvokomis kaip skalė arba pateikti kriterijus, pavyzdžiui, 
reikia, kad patalpoje būtų tam tikras skaičius stalų ir kėdžių, komodų ir pan. 4.2. ir 4.3. 
paveikslėliuose parodoma, kaip mokiniai interpretavo šią užduotį. 

Kol jūs atidžiai apžiūrite patalpą ir siūlote kažką keisti kitoje klasėje, nepamirškite, 
kad kiti mokiniai tą patį darys jūsų klasėje! Kitas etapas - suskirstyti į poras mokinius 
(poroje turėtų būtų po mokinį iš abiejų klasių), kad jie pamatytų šios užduoties rezul- 
tatus ir juos aptartų. Naudinga parengti trumpų klausimų diskusijai paskatinti. Po šios 
užduoties kiekviena klasė bus išgirdusi kitokį požiūrį ir nuomones apie savo darbo 
erdvę ir galės juos apsvarstyti, taigi kitai diskusijai gali prireikti naujų klausimų. Toliau 
pateiktus klausimus galima užduoti po klasių patalpų mainų. 


1. Ką tavo draugai iš kitos klasės pasakė apie mūsų klasę? 
„Ką tu manai apie tai, ką jie pasakė? 

„Kaip jie siūlo pakeisti mūsų klasę? 

Ką manai apie jų pasiūlymus? 

„Ar manai, kad turėtume šiuos pakeitimus atlikti? 


o "L B Ww N 


„Ar įmanoma šiuos pakeitimus atlikti? Ar dėl jų gali kilti kokių nors problemų 

arba sunkumų? 

7.Kaip jautėtės dėl to, kad kažkas kitas buvo mūsų klasėje ir pasiūlė, 
kaip ją būtų galima pakeisti? 

8. Ką mokiniai iš kitos klasės pasakė arba ką jie mano apie tavo idėjas pakeisti jų 
klasę? 

9. Ar klasių patalpų mainai privertė jus pažiūrėti į savo klasę kitaip? 

10. Ar norėtumėte įgyvendinti kurias nors kitos klasės idėjas savo klasėje? 

Atlikę šią užduotį kitoje klasėje mokiniai objektyviau vertins savo klasę, todėl 
tikrai vertinga atlikti šią užduotį. Svarbiausia šio proceso dalis - šiek tiek pakeisti savo 
klasės aplinką ir laikui bėgant įvertinti, ar pakeitimai pasiteisino. 


Anapus klasės 


Jeigu iš klasės išeitume į kitas mokyklos pastato patalpas, rastume koridorius, 
rūbines, holą, kitas klases ir biblioteką. Mokykla turi įėjimus, išėjimus ir įvairius takelius 
aplink ją. Čia yra,tik suaugusiesiems“ skirtų vietų. Skirtingos paskirties mokyklos erdvių 
apžiūrėjimas gali padėti mokiniams suvokti ugdymo programos dalykų įvairovę ir ska- 
tinti juos pamąstyti apie žinomus dalykus kitaip, užduoti klausimus ir į juos atsakyti. 


Toliau pateikiami klausimai, kuriuos galima užduoti mokiniams apie mokyklos vidų. 


1. Kas naudoja šią patalpą, zoną, erdvę? 

2. Kam ji naudojama? 

3. Kada ji naudojama? 

4. Ar būtų galima ją naudoti kitiems tikslams? 

5. Kokie yra šios patalpos pranašumai? Kodėl? 

6. Kokie šios patalpos trūkumai? Kodėl? 

7. Kaip ją galima patobulinti (realiai ir (arba) idealizuotai)? 

8. Ar tai, kaip ši patalpa naudojama, kam nors sukelia sunkumų ar problemų? 

Ką būtų galima daryti su šiais atsakymais? Mokiniai galėtų: 


+ parengti savo informacines knygas su piešiniais, nuotraukomis ir rašiniais apie 


konkrečias klases arba erdves; 


+ pagaminti knygą su atverčiamais lapeliais, kurioje Užduodami klausimai:„Kas naudo- 


ja šią patalpą?“ arba ,Kam naudojama ši patalpos dalis?“, o po atverčiamais lapeliais 
būtų paslėpti atsakymai; 


+ pateikti tyrimo rezultatus ataskaitos forma, kurią kartu su iliustracijomis galima 


pristatyti visai mokyklai; 


+ nufotografuoti patalpas ar atskiras erdves skaitmeniniu fotoaparatu, nupiešti klasės 


planus su paaiškinimais ir sukurti „menininko interpretacijas, kad matytųsi galimos 
kaitos alternatyvos; 


+ suplanuoti kai kurių atsakymų į klausimus, su mokinių citatomis ir papildomu 


klausimu „O ką TU manai?“ eksponavimą ir pridėti tuščią lapą naujiems komenta- 
rams; 


+ paskelbti ataskaitą mokyklos interneto svetainėje; 
+ pristatyti išvadas tolesniam svarstymui mokyklos tarybos posėdyje. 


Pasibaigus apmąstymams apie mokyklą kaip visumą, svarbu, kad tam tikri pokyčiai 


būtų įgyvendinti, kad ši veikla turėtų apčiuopiamą rezultatą. 


Sporto aikštelės ir žaliosios zonos 


„Pedagogai turėtų pripažinti, kad mokant vaikus apie aplinką reikėtų skirti daugiau 


dėmesio mokyklų aikštelėms, nesvarbu, ar jos gerai įrengtos ar ne. Reikėtų suvokti, kad mokyklų 
artimiausios aplinkos pažinimui tenka reikšmingas vaidmuo ugdant mokinius. 


(Polas Tranteris (Paul Tranter) ir Karen Meloun (Karen Malone), 2004, p. 153) 


„Kai tik peržengiame mokyklos pastato slenkstį, mums atsiveria neribotos mokymosi ir 


mokymo galimybės. Tai, ką Matome, girdime, ragaujame, liečiame, užuodžiame ir darome, yra 
šeši pagrindiniai pojūčiai - mokymosi būdai. Jauni žmonės yra itin smalsūs ir jiems turi būti 
suteikta galimybė tyrinėti juos supantį pasaulį“ 


(Švietimo ir įgūdžių departamentas, 2006, p. 3) 

Pavyzdžiui, pažvelkime į mokyklos sporto aikštelę, kurioje vaikai dažnai žaidžia per per- 
traukas ar po pamokų. Sporto aikštelės dažnai yra neįdomios. Daugeliui mokinių tai vieta, kurio- 
je esant geram orui vyksta kūno kultūros pamokos. Išradingi mokytojai geba kūrybiškai panau- 
doti lauke esančias erdves. Pavyzdžiui, čia galima matuoti atstumus per matematikos pamokas, 
o per gamtos mokslų pamokas stebėti, kiek lietui lyjant susidaro kritulių ir kiek jų išgaruoja, 
tyrinėti šešėlius. Tačiau ar galima sporto aikšteles panaudoti dar kūrybiškiau? 

Grįžkime prie prieš tai užduotų klausimų apie mokyklos vidų. Juos lygiai taip pat gali- 
ma panaudoti, siekiant išsiaiškinti nuomonę apie mokyklos išorinę aplinką. Atsižvelgiant į tai, 
kaip sutvarkyta mokyklos aikštelė, vaikai ir mokytojai gali turėti nusistovėjusią nuomonę, kaip 
šią erdvę naudoti, kuriai galima būtų paprieštarauti, siekiant paskatinti diskusijas ir permąstyti 
galimybes. Nacionalinėje Kūrybinių partnerysčių iniciatyvoje gausu mokyklų sporto aikštelių 
pertvarkymo pavyzdžių, kurie remiasi mokinių ir kitų mokyklos bendruomenės narių idėjomis. 


Dekoruotos molyklos lauko sienos įkvepia kūrybiškumui 


Daugelio mokyklų išorinės sienos yra blankios ir nuobodžios. Jas galima paversti 
įdomesniu fonu, kuris galbūt įkvėptų dramos spektaklį. 4.4. pav. parodoma, kaip viena mokykla 
tokiu būdu pakeitė savo aplinką. 


Žaliosios erdvės 


Jei netoli nuo mokyklos yra laukų arba sodų, išėję iš žaidimo aikštelės, kuri yra žmogaus 
sukurta aplinka, į gamtos pasaulį vaikai gali atrasti daug nuostabių dalykų. Tose šalyse, kur vai- 
kai turi mažai galimybių pažinti natūralią gamtą, jie dažniausiai sužino apie ją tik žiūrėdami 
televizorių ar naršydami kompiuterius. Tokį reiškinį kai kas netgi vadina „gamtos nepritekliumi: 
Vaikui svarbu būti gamtoje ir patirti jos grožį. Tai skatina ne tik vaiko asmenybės vystymąsi ir 
dvasinį tobulėjimą, bet ir padeda užtikrinti planetos gerovę. Jeigu jaunų žmonių neišmokysime 
vertinti natūralios gamtos, ar galime tikėtis, kad jie stengsis ją išsaugoti? 

Atsižvelgę į Nacionalinėje ugdymo programoje nustatytus pagrindinius ir mąstymo 
gebėjimus pateiksime pasiūlymų. Šių gebėjimų turinys nėra apibrėžtas, todėl mokytojai gali 
įgyvendinti įvairias idėjas atsižvelgdami į klasės poreikius. 

4.4. pav. Kūrybiško vidaus kiemelio su ant sienų nutapytais optinę 
iliuziją sukeliančiais piešiniais pavyzdys 


Kiekvienam iš toliau išvardytų mokomųjų dalykų siūlome daugiausia dėmesio skirti 
teminiams projektams. Vykdant tokius projektus, svarbiausia: 


« Žiūrėti; 

« klausyti; 

+ kalbėti; 

+ mąstyti; 

+ įsivaizduoti; 


+ kelti klausimus. 


Tačiau padarinių neįmanoma iš anksto numatyti. Jeigu siekiame paskatinti savo 
mokinius mąstyti ir kelti klausimus, jie neišvengiamai leisis į kelionę įvairiais takeliais 
ir pateiks netikėtų pasiūlymų. Net jeigu žinome, kad šie pasiūlymai bus nenaudingi, 
svarbu, kad mokiniai tai patys išsiaiškintų. Rizikavimas, padėtis be išeities ir klaidos — 
kūrybiškumo dalis. Jeigu mūsų mokiniai niekada neklys, galime savęs klausti, ką jie iš viso 
veikia mūsų klasėse. 

Toliau pateiktos idėjos, skirtos kūrybiškam vaikų požiūriui į mokymąsi skatinti, 
gali būti naudojamos visus metus, įtraukiant jas į įprastus jūsų planus, jomis išplečiant 
arba pradedant jūsų įprastinį darbą. Jas taip pat galite panaudoti vieną kartą, kad 
parodytumėte mokiniams, jog galima dirbti kitaip. Veiklą fotografuokite, filmuokite, 
vėliau - rodykite nuotraukas ir vaizdo įrašus naudodami multimediją. 

Dėmesio centre - gamtos mokslai 
Gyvybiniai procesai ir gyvybė 


« Tyrinėkite visų rūšių augalus skirtingais metų laikais (vaikai ne visada žino, kad žolė yra 
augalas!). Mes paprastai naudojame mokyklos aikšteles šiam tikslui vasarą ir dar šiek 
tiek rudenį, tačiau ilgalaikis projektas galėtų būti įvairiapusiškesnis ir dar labiau pagjl- 
inti supratimą. Sezoninius pokyčius galima visus metus fotografuoti tuo pačiu kampu, 
atkreipiant dėmesį į pasikeitimus. 

+ Pasirinkite tinkamą vietą mažam daržui. Mokinių įtraukimas į planavimą, ką ir kur 
auginti, padės jiems įgyti daugiau žinių ir geriau suprasti, kaip augalų augimas yra 
susijęs su orais ir metų laikais. Kiekviena klasė galėtų turėti savo dėžutę augalams; gali- 
ma pastatyti komposto dėžes, kur vaikai (ir darbuotojai!) būtų raginami mesti vaisių ir 
daržovių atliekas. Į šia veiklą galima įtraukti ir mokyklos virtuvės darbuotojus. 

+ Jei galite, įsigykite statinę lietaus vandeniui surinkti. Paaiškinkite vaikams, kad be van- 
dens negalima užauginti sveikų augalų ir kad surinktą lietaus vandenį galima panau- 
doti, kai užklumpa sausra. Toks maisto auginimas glaudžiai susijęs su sąvokomis „svei- 
ka mokykla“ ir „kiekvienas vaikas svarbus“. Jis taip pat neatsiejamas nuo ekologiškos 
mokyklos, kuri savo ruožtu yra glaudžiai susijusi su darnios švietimo plėtros klausimais. 

„ Tyrinėkite vabzdžių, paukščių ir smulkių žinduolių buveines mokyklos aikštelėse. Kodėl 
tam tikrus gyvius matome tam tikru metu? Kaip oro sąlygos veikia mūsų galimybes 
juos aptikti? Kaip galėtume pakeisti aplinką, kad čia gyventų daugiau gyvūnų? Kaip 
galime paveikti mus supančius gyvūnus? Sudarykite gyvūnų stebėjimo taisyklių 
sąrašą. Viena mokykla sukūrė „drugelių sodą“ pasirinkdama augalus, kurie privilioja 
daugiau drugelių. Jie taip pat pastatė boružėlių dėžutes ir sustatė krūvas rąstų, kad 
pritrauktų kitus vabzdžius. 

+ Pasiūlykite mokiniams tokį projektą: tegul jie sudaro išvykos į gamtą maršrutą, kuris 
apimtų kuo daugiau vietų. Maršrute galima numatyti vietas, kur mokiniai stebės 
aplinką ir užduos klausimus, susijusius su pojūčiais: ką Matote, ką girdite, ką užuodžiate, 
ar augalams čia gera augti? (Žinoma, tai būtų ir puiki proga sveikatos ir saugumo su- 
metimais perspėti apie ragavimo keliamus pavojus tokioje situacijoje!) 

+ Išnaudokite kasmetes BBC „Pavasario stebėjimo“ (angl. Spring Watch) ir „Rudens 
stebėjimo“ (angl. Autumn Watch) programas, kad paskatintumėte vaikus priartėti prie 

gamtos. Kadangi šios programos sezoninės, jos gali paskatinti panašiai stebėti vie- 
tos aplinką. Galėtumėte organizuoti pavasario ir rudens stebėjimo projektus savo 
pačių mokyklose. Inkilai ir lesyklėlės galėtų būti įtaisyti tose vietose, kurias pasiūlo 
mokiniai remdamiesi prieš tai atliktais tyrimais ir apklausomis. Viena mokykla taip 
pat įtaisė internetinę kamerą inkile, kad vaikai galėtų nuolat stebėti, kas jame vyksta. 


+ Pamėginkite stebėti paukščius per klasės langą. „Užmaskuokite“ klasės langus 


juodu kartonu, tinkamame aukštyje palikdami plyšį stebėjimui. Mokiniai taip pat 
gali sugalvoti savų būdų stebimiems paukščiams registruoti. Iš pradžių jie turėtų 
pagalvoti, kaip privilioti paukščius taip arti, kad juos būtų galima stebėti, ir kaip 
atpažinti skirtingas paukščių rūšis. Jeigu jūsų klasė tokiai veiklai nelabai tinka, 
kokioje kitoje mokyklos vietoje tai būtų įmanoma? Paprašykite vaikų siūlyti ir 
išbandykite šias vietas. 


+ Organizuokite orų stebėjimo programą, per kurią Mokiniai gali registruoti tiek 


meteorologinių reiškinių, kiek jums norisi: nuo paprasto žymėjimo, ar diena yra 
saulėta, lietinga, debesuota ir pan., iki oro greičio ir kritulių matavimo. Rezulta- 
tus galima lyginti su vakarykštės dienos televizijos arba laikraščių prognozėmis 
bei internetinėmis orų prognozių svetainėmis, kad patikrintumėte, ar jos tikslios. 
Šią veiklą galima gražiai susieti su šiuolaikinių užsienio kalbų, kurių mokoma jūsų 
mokykloje, mokymu savaitės oro stebėtojams paskelbiant stebėjimo rezultatus 
savo gimtąja, anglų kalba arba kitų mokinių gimtąja kalba. 


Medžiagos ir jų savybės 


+ Suplanuokite ir sukurkite gamtos mokslų erdvę lauke. Sudarius sąlygas vaikams 


pažaisti su įvairiomis medžiagomis, tokiomis kaip vanduo, žemė, akmenys, smėlis, 
žvirgždas, žvyras, molis ir t. t, jiems tikrai kils klausimų, bus galima spręsti prob- 
lemas ir supažindinti su medžiagų savybėmis, jų panašumais bei skirtumais. Jeigu 
įmanoma, aprūpinkite juos siurbliais, vamzdeliais, laivaračiais ir t. t. Žinoma, reikės 
pagalvoti, kur juos saugoti — ir vėl klauskite, ką gali šiuo atveju pasiūlyti vaikai? Ar 
jie gali nuspėti, kaip šias medžiagas paveiks oro sąlygos? Kokių sveikatos ir saugos 
taisyklių, jų manymu, reikėtų laikytis? 

Fizikiniai procesai 


+ Naudokite sporto aikštelės įrangą fizikinėms jėgoms ir energijai tirti. Smagiai veiklai 
sukurti Išbandykite stūmimo ir traukimo jėgas! 

+ Stebėkite saulės šviesos lauke poveikį, kaip saulė juda dangumi ir kur krenta šešėliai. 
Matuokite šešėlių ilgius visą dieną, kreida juos pažymėdami tam tikrais laiko inter- 
valais. Pagaminkite paprastus saulės laikrodžius ir nuspręskite, kur juos geriausia 
pastatyti. Išbandykite juos ir pažiūrėkite, ar ką nors reikia patobulinti. 

+ Sukurkite erdvę eksperimentams su garsu. Kiek toli gali sklisti įvairūs garsai? Kokios 
medžiagos labiausiai tinka garsams lauke skleisti? Kokias natūralias medžiagas gali- 
ma naudoti garsams skleisti? Susiekite šią veiklą su muzika sukurdami „natūralų“ 
mušamąjį instrumentą, pavyzdžiui, ant virvės pakabinkite medžio gabalus arba 
skalūnus ir juos muškite įvairiais muštukais. Ar galite padaryti taip, kad garsai būtų 
aukšti arba žemi, garsūs arba tylūs? Kaip skleidžiamus garsus galite pakeisti arba 
nutildyti? Įrašykite juos. Ar kiti gali atspėti, kas skleidžia garsą? Galėtumėte įrašyti 
aikštelėje sklindantį garsą. 


Dėmesio centre - istorija 


+ Nesvarbu, kokio amžiaus mokyklos pastatai. Pabandykite nustatyti jų stilių ir įvertinti, 
ar jie atspindi tą istorinį laikotarpį, kada buvo pastatyti. Kaip mokyklos pastatas dera 
prie kitų vietos pastatų? Ar pastatas buvo rekonstruotas, ar padidintas, kokie ženklai 
tai rodo? Ar ant fasado yra kokių nors atminimo lentų? Kokia buvo pastato paskirtis 
praeityje? Jei yra mokyklos metraščių, ar juose galima rasti papildomos informaci- 
jos? Jeigu pastatas labai naujas, ką apie jį galėtų pasakyti ateities istorikai? Kaip jie 
sužinos, kad šis pastatas buvo mokykla? Tegul mokiniai suprojektuoja savo svajonių 
mokyklą. 

+ Sukurkite archeologinę erdvę. Pasirinkite vietą kasinėjimams, iškaskite griovį ir 
ieškokite radinių. Tikriausiai nieko nerasite, tačiau jeigu kasite giliau, pastebėsite, 
kaip keičiasi žemės sluoksniai. Tačiau jūsų pagrindinis tikslas būtų - įsivaizduoti, kad 
vyksta tikri archeologiniai darbai. Vaikai gali užkasti įvairius daiktus ir palikti juos po 
žeme tam tikrą laiką, o vėliau iškasti ir pažiūrėti, kas jiems nutiko. Mokiniai ne tik bus 

supažindinti su archeologų darbu, bet ir pamatys, kokios medžiagos suyra po žeme 
ir kokios ne. Tai bus galvosūkis mažiesiems archeologams. Kartais ieškoti to, ko nėra, 
taip pat svarbu, kaip ieškoti to, kas yra. 


Dėmesio centre - geografija 


+ Naudokite kompasus ir stebėkite, ką rodo kompaso rodyklės jūsų lauke įsikūrusioje 


klasėje. Pažymėkite rodmenis kreida arba dažais aikštelėje. Šias žymas galima nau- 
doti nagrinėjant saulės judėjimą dangumi. 


+ Sudarykite teritorijos aplink mokyklą planus ir žemėlapius su atitinkamais ženklais ir 


paaiškinimais. Vyresnieji mokiniai galėtų piešti žemėlapius su masteliu. 


+ Suplanuokite. maršrutus mokyklos teritorijoje, orientavimuisi panaudokite 


žemėlapius ir planus, taip pat kompasus ar nestandartinę matų sistemą. Ar kiti mo- 
kiniai gali eiti jūsų maršrutu? 


Dėmesio centre - dailė 


„ Užtikrinkite, kad kiekvienas mokinys turėtų savo asmeninius eskizų albumus ir 


skatinkite juos dažnai piešti. Kartais paraginkite juos išplėtoti savo geriausią idėją 
kitokiais formatais. 


„Piešimas iš natūros pieštukais ar akvarele, ar piešimas iš nuotraukų suteikia neribotų 


galimybių. Galima piešti be jokio tikslo, savo malonumui arba piešinius sudėti į 
eskizų albumus ar aplankus ir vėliau juos panaudoti. Nepamirškite išanalizuoti 
spalvų gamos, tegul vaikai pabando sumaišyti dažus ir išgauti gamtos spalvas. 


+ Kopijuokite. nuostabųjį A. Goldvorčio pasaulį naudodami aplinkoje rastas 


medžiagas meno kūriniams gamtoje kurti. Kai kurie jų gali išlikti ilgiau, tačiau la- 
biau tikėtina, kad šie kūriniai bus trumpalaikiai ir todėl jie bus kitaip vertinami. 
Todėl verta šiuos trumpalaikius kūrinius nufotografuoti. 


+ Trijų dimensijų darbas tiesiogine šio žodžio prasme gali perkelti į kitą dimensiją. 


Pamėginkite kurti skulptūras naudodami vielos karkasus ir gipsinius tvarsčius 
kaip skulptorius Modiljanis. Modiljanis tikriausiai geriau žinomas kaip tapytojas 

nei skulptorius. Jo portretai vertinami dėl paprasto ir išilginto silueto. Žmonių 
skulptūras jis kūrė tuo pačiu stiliumi: joms būdingi aukšti, liekni kūnai ir labai 
mažai detalių. Skulptūras galima kurti ir lauke. Atitinkamai apdorotos jos gali ten 
likti ilgam laikui. 

+ Kartu su mokiniais įsivaizduokite, kad esate impresionistai! Pieškite lauke, kad 
užfiksuotumėte šviesos, debesų ir kintančių spalvų pojūtį ir judėjimą. Pamėginkite 
piešti kreidelėmis sporto aikštelėje. 

+ Įgyvendinkite temą „Įėjimai ir išėjimai“, kaupkite langų ir durų vaizdus. Juos galite 
nufotografuoti arba nupiešti ir padaryti įvairius koliažus. 

+ Galima organizuoti ilgalaikį projektą - mokyklos skulptūrų taką. Vaikai galėtų su- 
kurti skulptūras iš medžio arba akmens pasirinkta tema ir jas išdėstyti mokyklos 
teritorijoje. Viena mokykla pasamdė menininką ir apgyvendino jį mokykloje. Jis 
grandininiu pjūklu iš medžio pjovė gyvūnų skulptūras. Vaikai ne tik matė, kaip 
menininkas dirba (iš saugaus atstumo!), bet jo įkvėpti ėmė patys kurti skulptūras 
ir dabar gali pasigrožėti lauke stovinčiais savo darbais. 

+ Iš gluosnių šakų suformuokite tunelius, kupolus arba barjerus. Gluosnių galite 
užsiauginti: jų gyvašakes įbeskite į žemę ir gausiai laistykite. Jos greitai išleidžia 
šaknis ir išauga medžiai. Liaunus medžių stiebus supinkite ir suformuokite įvairias 
figūras. Jeigu turite gyvašakių, ankstyvą pavasarį prieš sodindami palaikykite 
jas keletą savaičių vandenyje. Jų taip pat galima nusipirkti dideliais kiekiais iš 
specializuotų ūkių. Mokiniai gali suplanuoti, ką jie nori padaryti iš gluosnių. So- 
dinukus reikės gausiai laistyti, kad prigytų (reikėtų apgalvotai pasirinkti gluosnių 
sodinimo vietą, kad nereikėtų labai toli vaikščioti su laistytuvais!). 

+ Pasigaminkite totemo stulpų. Tai gali būti laikinos kompozicijos iš kartotinių dėžių, 
pritvirtintų viena ant kitos, arba nuolatinės, pagamintos iš medžio arba gipsinių 
tvarsčių. Stulpų tematika gali būti susijusi su gyvūnais. Mokyklos bendruomenė 
gali pasirinkti ir kitą jai artimą tematiką. 

+ Sukurkite mozaiką iš akmenėlių. Tegul vaikai nudažo po akmenėlį ir įstato jį į 
betoną. Sukurkite kompozicijų iš nedažytų akmenėlių, sudėliokite juos pereina- 
momis spalvomis. 

Dėmesio centre — matematika 


» Ieškokite plokščių ir trimačių formų mokyklos pastatuose ir sporto aikštelės įrangoje. 
Nupieškite arba nufotografuokite jas eksponavimui. Kokių atspindžio, perkeliamo- 
sios, spindulio simetrijos pavyzdžių galite rasti? Kokias kampų rūšis randate? Ar 
galite pastebėti, kodėl svarbūs statūs kampai? Galima padaryti pastato dalių mo- 
delius arba abstrakčiai naudoti linijas ir formas piešiniui arba koliažui kurti. 

+ Nudažykite mokyklos sodo tvorą tam tikra spalvų seka, kad padėtumėte vaikams 
nustatyti pasikartojantį raštą ir seką. 

- Pasižvalgykite po mokyklos teritoriją, apžiūrėkite pastatus ir sporto aikštelę. 

+ Sudarykite dažnių lenteles, pavyzdžiui, suskaičiuokite konkrečius augalus tam tikro 
dydžio kvadrate arba apskritime. 


Dėmesio centre - asmeninis, socialinis ir sveikatos ugdymas 


+ Įtraukite mokinius į erdvių ramiems apmąstymams sukūrimą. Ne visi vaikai nori per 
pertraukėlės lakstyti. Sukūrus specialią erdvę apmąstymams arba tyliems pokalbiams 
mokyklos kieme, vaikai išmoks labiau vertinti gamtą ir malonumą būti lauke. Gera 
mintis tokioms erdvėms pasirinkti aromatingus augalus bei gėles arba įdomius 
lapuočius. Taip pat svarbu parinkti vietas, kuriose būtų galima prisėsti. Reikėtų nus- 
tatyti ir šios erdvės naudojimo taisykles. 


Dėmesio centre - kūno kultūra 


+ Panaudokite orientavimąsi - kaip tikslingą mokinių pasivaikščiojimą po mokyklos 
teritoriją. Grupinis darbas susieja šią veiklą su geografija ir asmeniniu, socialiniu 
ir sveikatos ugdymu. Jai nereikia iš anksto ruoštis, vieną kartą išbandę idėjas mo- 
kiniai gali iš karto savarankiškai dirbti ir suplanuoti savo maršrutus, kuriuos turės 
įveikti kiti. 

+ Sukurkite vieną arba kelis sveikatingumo takus, kurių kiekvieno maršrutas mokyk- 
los teritorijoje būtų skirtingas. Nurodykite, kokius pratimus kokiose vietose reikia 

atlikti, pavyzdžiui, užlipti ir nulipti ant pakelto paviršiaus, pašokinėti su išskėstomis 
kojomis ir rankomis, padaryti atsispaudimus arba konkrečius pratimus naudojant 
sporto aikštelės įrangą. 


Dėmesio centre - skaitymas, rašymas ir drama 


+ Kurkite aprašymus įkvėpimo semdamiesi praktiškai iš visų aplinkoje esančių 
objektų. Rašykite įvairiais požiūriais, nuo išsamaus ir trumpučio aprašymo iki bendro 
pobūdžio rašinio. Arba pamėginkite nuo plataus aprašymo pereiti prie smulkaus 
ir konkretaus. Čia gali būti įjungti visi pojūčiai. Mokiniai aprašymui galima panau- 
doti visus pojūčius arba apsiriboti tik vienu pasirinktu. Galutinis rezultatas gali būti 
tiesiog pasakojamojo pobūdžio arba poetiškas rašinys. 

+ Įsivaizduokite, kad jūsų mokyklos aplinka yra pasakojimo veiksmo vieta. Mokiniai 
galėtų sudaryti žemėlapį ir jame nurodyti vietas, kuriose vyksta pasakojimo veiks- 
mas. Pasakojimą galima pagyvinti tos vietos piešiniais arba nuotraukomis. 

+ Sukurkite pasakojimų sodą su paprastomis sėdimomis vietomis ir specialia pasa- 
kotojo kėde. 

„ Pastatykite vaiko dydžio pasakojimų palapinę, kurioje grupės vaikai galėtų keistis 
knygomis arba pasakoti istorijas. Galbūt, mokiniai galėtų surinkti tam tikrus daik- 
tus ir juos sudėti palapinėje, kad galėtų kurti pasakojimus. Kiekvieną savaitę galima 
atsinešti naują daiktą, kuris įkvėptų sukurti įvairius pasakojimus! 


Jeigu jums kyla abejonių dėl to, ar vertėtų pamąstyti apie platesnį mokyklos terito- 


rijos panaudojimą, pažvelkime į toliau pateiktus nacionalinės mokyklų teritorijų labdaros 
organizacijos „Mokymasis per kraštovaizdį“ (angl. Learning Through Landscapes), įsteigtos 
1990 m., duomenis. 2003 m. ji paprašė daugiau kaip 350 šalies mokyklų, kurios vienu ar 
kitu būdu patobulino savo teritoriją, užpildyti klausimyną. Kaip parodė apklausos rezulta- 
tai, skliaustuose nurodytas apklaustųjų skaičius teigė, kad: 


+ pagerėjo žaidimų kokybė (83 proc); 
+ po pertraukų mokiniai greičiau susikaupdavo darbui (52 proc); 
+ patobulėjo požiūris į mokymąsi (65 proc); 

+ pagerėjo akademiniai pasiekimai (52 proc); 
«sumažėjo tyčiojimosi atvejų žaidžiant (64 proc); 
+ daugiau pamokų buvo vedama lauke (65 proc.); 
+ pagerėjo socialinis bendravimas. (84 proc). 
(„Mokymasis per kraštovaizdį, 2003) 


Pasižvalgykite plačiau 


Kiekviena mokykla yra unikali, kaip ir vietovė, kurioje mokykla įsikūrusi. Jei pasivaikščiosite 
po mokyklos aplinką, atrasite įvairiausių dalykų, būdingų tik tai vietovei. Tačiau yra bendrų temų, 
kurios tinka visoms mokykloms. Pasirinkę konkrečią temą, jūs galėsite lengviau planuoti ir nus- 
tatyti mokymosi siekius. Planuodami nepamirškite šių pagrindinių dalykų: 


« Žiūrėti; 

« klausyti; 

+ kalbėti; 

+ mąstyti; 

+ įsivaizduoti; 

+ užduoti klausimus. 


Vietiniai pastatai ir istorinės temos 


Nors ši tema susijusi su istorija, svarbu nepamiršti, kad tolesnė veikla yra tarpdalykinė ir 
apima kalbėjimą ir klausymą, skaitymą, rašymą, geografiją, gamtos mokslus, tikybą, menus ir IT 
bei daugelį pagrindinių mokymosi ir mąstymo gebėjimų. 

Religinės paskirties pastatai (šventyklos, bažnyčios, mečetės ir sinagogos), esantys 
dažniausiai netoli nuo mokyklų, gali būti plati tema, kurią galima panaudoti per pamokas. 
Mūsų tema susijusi su parapijų bažnyčiomis, nors daugumai užduočių kuo puikiausiai tinka ir 
kiti įžymūs pastatai, į kuriuos galite patekti. 

Paprastai pastatus skirstome pagal jų naudojimo paskirtį. Turėdami tai galvoje, galite 
pradėti užduotį parodydami klasei įvairių skirtingų pastatų, kurie mokiniams tikriausiai bus 

nežinomi, paveikslėlius, ir paklausti jų, kam, jų manymu, šie pastatai yra naudojami. Tarp šių 
pastatų galėtų būti įvairių tipų namai, bankai, parduotuvės, biurai, fabrikai, muziejai, ligoninės, 
viešbučiai, kavinės, dvarai ir pan. Paklauskite mokinių, iš ko jie supranta, kam pastatai yra nau- 
dojami. Pabaigai parodykite pastatą, kuris bus tolesnio jūsų darbo pagrindas ir kurį mokiniai 
tikriausiai atpažins. Kaip ir ankstesnėje užduotyje, kurią atliekant reikėjo apžiūrėti mokyklos 
pastatą ir patalpas bei erdves jame, šioje užduotyje norime, kad mokiniai naujai pažvelgtų 
į pastatą kaip į istorinę vertybę, didžiulį ir vertingą įrodymą, o ne tik kaip maldos vietą. Seni 
pastatai — tarsi laiko kapsulės, juose gausu žmogaus kūrinių ir užuominų apie gyvenimą pra- 
eityje, įvairių žmonių, bendruomenės, platesnio pasaulio atspindžių. Tad tegul jūsų Mokiniai 
tampa /aiko detektyvais, kurių užduotis - iš pradžių išsiaiškinti apie pastatą viską, kas įmanoma. 
Motyvacija - galingas mokymosi įrankis, todėl jūsų paties entuziazmas pristatant projektą 
turėtų sietis su tuo, kas mokiniams bus įdomu. Jeigu mintis apie ilgalaikį istorijos projektą kai 
kuriems jūsų mokiniams neatrodys labai patraukli, esminis dalykas yra tai, kaip jūs šį projektą 
mokiniams pristatysite. Laiko detektyvų idėja paprastai yra veiksminga, taip pat kaip ir IT nau- 
dojimas tyrimams atlikti ir pristatymams rengti. 

Lankydamiesi pastate paprašykite mokinių „nukeliauti laiku į praeitį“ ir kuo labiau 
nepaisyti XXI amžiaus elementų. Paprašykite jų įsivaizduoti, kad jie išeina iš pastato per 
pagrindinį įėjimą ir pamato ne tai, kas ten yra dabar, bet kas buvo prieš dvidešimt, šimtą, 
du šimtus, penkis šimtus metų. Ką jie būtų pamatę ir išgirdę? Kurie iš dabar pastate esančių 
dalykų ten būtų? Ar ten būtų kurie nors iš dabar stovinčių pastatų arba augančių medžių? Ar 
jie būtų atrodę taip pat? Kokius drabužius dėvėtų žmonės? Kaip jie keliautų? Kaip atrodytų 
jų namai? Ką jie valgytų? Kaip jie leistų laiką? Kokių šiuolaikinių dalykų jie nežinotų? 


Darbo organizavimas 


Jums patiems būtina apsilankyti pastate, su kuriuo siesite savo tolesnę veiklą, ir jį 
patyrinėti bei susirinkti informaciją apie jo istoriją. To reikia ne tam, kad atliktumėte of- 
cialaus gido vaidmenį; toli gražu ne. Jums reikia žinių, kurios padės jums veiksmingai ir 
efektyviai suplanuoti darbą. 

Jums reikia nuspręsti, ar visas užduotis mokiniai atliks visi kartu, ar suskirstyti klasę į 
grupes, kurios susitelks į konkrečius užduoties elementus, apie kuriuos vėliau papasakos 
visai klasei. Grupinis darbo metodas yra labai rekomenduotinas, nes: 

+ jis atspindi, kaip grupės dirba realiame gyvenime; 

+ jis skatina bendrauti ir bendradarbiauti; 

«jis sudaro sąlygas išsamiems tyrimams ir asmeninei „kompetencijai“ 
ugdyti vienoje srityje; 

+ jis parūpina tikrą auditoriją galutiniam darbui pristatyti; 

+ jis suteikia mokiniams galimybę lavinti savo gebėjimus gaunant 
kritiškus atsiliepimus; 

« jis suteikia galimybę pakartotiniam darbo pristatymui atsižvelgus į atsiliepimus 
ir (arba) veiklos plėtojimui, išprovokuotam netikėtų klausimų; 

+ jis užtikrina, kad lankymosi pastate laikas bus išnaudotas veiksmingai. 


Tokiai užduočiai atlikti geriausiai tinka mišrių gebėjimų grupė. Galbūt, kaip siūlyta 
anksčiau, reikėtų jos nariams priskirti konkrečius vaidmenis. Grupių darbą būtų galima or- 
ganizuoti taip, kad jų veikla būtų sutelkta į konkrečius elementus, pavyzdžiui: 


+ pastato išorę; 
+ erdvę aplink pastatą; 
+ atskiras zonas pastato viduje. 


Mokiniams lankantis pastate, jie tampa laiko detektyvais, ieškančiais užuominų ir 
įrodymų. Jų tyrimams fiksuoti galima naudoti 4.1. lentelę. 

Aptarkite su mokiniais reikiamų įrodymų arba užuominų ieškojimo būdus. Tarp jų yra 
atidus stebėjimas, užrašai ir piešiniai, fotografavimas (gavus atitinkamą leidimą) ir galbūt po- 
kalbiai, pavyzdžiui, su pastato religiniu lyderiu arba su bet kuo kitu, kas pastatą reguliariai 
naudoja įvairiems tikslams, pavyzdžiui, choro nariu, tikinčiuoju arba padėjėju. Mokiniai gali 
trynimo būdu kopijuoti ant popieriaus senus žalvario daiktus, užrašus ir pan. arba parengti 
sužymėtus pastato dalių planus. Taip pat galima surinkti naudingą informaciją iš visų esamų 
turistų vadovų, tačiau tai galbūt reikėtų daryti po to, kai vaikai susidarys savo nuomonę. 

Kai vaikai tyrinėja aplink pastatą esančią teritoriją, yra tikimybė, kad jie ras daugiau 
įrodymų, ypač jeigu ten yra memorialinių užrašų, suteikiančių pagrindinės informacijos 
apie tam tikrus žmones. Netoliese gali būti pastatų, susijusių su pagrindiniu tiriamu pasta- 
tu, pavyzdžiui, bendruomenės susitikimų vieta arba prieglauda skurdžiai gyvenantiems 
žmonėms. Vaikai gali perskaityti skelbimus skelbimų lentoje, kad rastų užuominų apie tai, 
kaip pastatas šiuo metu naudojamas arba kaip jis susijęs su vietos grupėmis. 

4.1. lentelė Laiko detektyvo užrašai 


LAIKO DETEKTYVAI 


Kuo smulkiau užpildykite šį įrodymų lapą. Tam tikras sritis gali tekti ištirti išsamiau. 
Turite gauti kuo daugiau informacijos apie pastatą. 


Agentas: Vieta: Išorė Data: 
Įrodymai / Užuominos Galimos išvados 


Kokios medžiagos buvo panau- 
dotos statant pastatą ir kokiems 
tikslams? 


Koks pastato amžius? 

Kodėl jis pastatytas šioje vietoje? 
Kokie įrankiai buvo naudoti 
pastatui statyti? 


Kokių įgūdžių reikėjo statant 
pastatą? 

Kiek užtruko pastato statyba? 
Kam pastatas naudojamas? 


Ar pastatas turi kokių nors 
neįprastų arba ypatingų bruožų? 


Jie taip pat galėtų apžiūrėti šalia pastato augančius augalus ir medžius bei išsiaiškinti, 
kodėl jie ten auga. Ar jie pasodinti dekoratyviniais tikslais, ar turi kokią nors kitą reikšmę? 
Jie taip pat turėtų ieškoti ko nors neįprasto arba įdomaus, ką reikėtų išsamiau ištirti. Būtų 
gerai paskatinti mokinius po stebėjimų iškelti klausimus. Tolesniam tyrimui paskatinti pak- 
lauskite jų: „Ką dar norite arba turite sužinoti?“ 

Būnant pastato viduje, nuo konkrečios jo naudojimo paskirties šiek tiek priklausys tai, 
ką jame rasite, tačiau toliau pateikti įvadiniai klausimai gali pasufleruoti grupėms, ką tirti. 


Vietos aplinka 91 


+ Ar šiame pastate yra daugiau kaip vienas įėjimas? Kodėl? 

+ Kur išdėstyti langai? Ar jie aukštai, ar žemai? Kodėl? Ar langai kuo nors išsiskiria? 
Kodėl? 

+ Kokios medžiagos naudotos statant pastatą? Kaip jūs manote, 
iš kur jos galėtų būti atvežtos? 

+ Kokių specialių gebėjimų reikėjo pastatui pastatyti ir jo viduje esantiems 
daiktams sukurti? 

+ Kaip apibūdintumėte garsą pastato viduje? Ar jis verčia jus netriukšmauti? 
Ar sklinda aidas? Kodėl? 

+ Kokiais baldais apstatytas pastatas? Kaip išdėstytos sėdimosios vietos? Kodėl jos 
taip išdėstytos? Kaip tai padeda suprasti, kam pastatas yra naudojamas? 

+ Ar stogas yra neįprastas? Kuo neįprastas? 

+ Ar jame yra kokių nors objektų su užrašais? Kokią informaciją tai suteikia tau? 
Kodėl šie užrašai buvo pateikti, kad visi galėtų perskaityti? Kiek jiems metų? 

+ Ar pastate yra ypatingų arba neįprastų daiktų? Ar galite išsiaiškinti, 
kam jie naudojami? 

+ Ar turite kokių nors klausimų dėl pastato vidaus? 

+ Ar muzika svarbi naudojant šį pastatą? Kokių įrodymų galite rasti? 


Žinoma, taip pat verta pažiūrėti į dabartinę pastato naudojimo paskirtį, galbūt 
palyginti ją su naudojimo paskirtimis praeityje. 

Be abejo, šios gausios informacijos surinkimas nėra pats savaime tikslas. Turėdami 
naujų žinių ir neatsakytų klausimų jūsų laiko detektyvai turi sudėti į vieną vietą visus 
įrodymus ir užuominas, kad pamatytų, kokius tolesnius tyrimus gali tekti atlikti, jau 
grįžus į mokyklą. Juos galima atlikti, naudojant internetą, vietos istorijos knygas arba 
turistams skirtus pastato vadovus, senas nuotraukas, parapijos žurnalus, visuotinio 
gyventojų surašymo duomenis arba pokalbius su vietos gyventojais. Taip mokiniai 
renka istorinę informaciją iš pirminių ir antrinių šaltinių. 

Projektą gali vainikuoti didelė ekspozicija: ant sienos sukabinkite nuotraukas su 
užrašais apie grupės atliktus tyrimus, paveikslus, piešinius arba koliažus. Mokiniai tegul 
nutapo žmones, kadaise gyvenusius ar dirbusius jų aplankytuose pastatuose, pavaiz- 

duoja juos apsirengusius to meto drabužiais ir pagalvoja, kokios buvo jų profesijos. 

Iš patirties mokiniai galėtų parašyti vaidmenį personažui, juo pasirinkdami vieną 
iš pirmųjų statybininkų arba vieną iš realiai gyvenusių Žmonių, aprašyti, kam šis as- 
muo naudojo pastatą praeityje. Rašymo užduotis taip pat gali būti atliekama auto- 
biografijos, ataskaitos, dienoraščio arba eilėraščio forma. Galima atkurti realius arba 
įsivaizduojamus įvykius draminio kūrinio forma ir pristatyti šį kūrinį kitai klasei arba 
tėvams. Galima parengti mokinių sukurto vadovo po pastatą versiją, kurioje būtų 
mokinių darytos nuotraukos arba skenuoti meno dirbinių paveikslėliai ir informacija 
iš atlikto tyrimo. 

Galima pagaminti vaizdo gidą, į kurį būtų įtraukti įdomūs atlikto pastato tyrimo 
faktai, arba parengti panašaus pobūdžio pranešimą visos mokyklos tėvams ar kviesti- 
nei bendruomenės auditorijai. Į šią įsivaizduojamą kelionę galima įtraukti informaciją 
iš rastų įrašų, o realių žmonių vardus panaudoti vaizduotei sužadinti. 

Šiame pavyzdyje, kuriame mokyklos išorinė aplinka naudojama kaip skatina- 
masis veiksnys, veikla yra tarpdalykinė, jos pagrindas - realaus pastato tyrinėjimas, ji 
apima praktinę veiklą ir reikalauja gebėjimų spręsti problemas. Visi šie dalykai skatina 
mokinius mąstyti įvairiapusiškai, įgyvendinant ugdymo programą. 


Vietos aplinka 


93 


o. Kurybinės 
partnerystės 


Profesinių ryšių palaikymas su kitais profesionalais išplės ir praturtins jūsų moky- 
mo praktiką bei mokinių mokymąsi. Ypač dirbant su žmonėmis iš kūrybinių sričių, jūsų 
mokiniai taps kūrybingi, o jūsų mokymas taps kūrybiškesnis. Pasirinkome tokį skyriaus 
pavadinimą, nes manome, jog tokios partnerystės itin naudingos. Taip pat, žinoma, pa- 
vadinta ir pirmajame skyriuje aptarta nacionalinė iniciatyva, pagrįsta partnerysčių, skirtų 
kūrybiškam mokymuisi skatinti, idėja. 

Vykdant Kūrybinių partnerysčių projektą 2005 m. išleistas leidinys „Kūrybiškos 
ateities kūrimas“ (angl. Building creative futures), kuriame pateikiama daugybė sėkmingų 
partnerysčių, kurios buvo sukurtos remiantis šia iniciatyva, pavyzdžių.Vienas iš pagrindinių 
su mokinių mokymusi susijusių dalykų, nustatytų įgyvendinant projektą, buvo pritaiky- 
mu asmeniniams poreikiams pagrįsto metodo poveikis, „kai mokiniai buvo atsakingi už 
tam tikrus kūrybiškus procesus ir savo darbo rezultatus“ (p. 13). Iššūkiai, kūrybiška veikla, 
ryšių palaikymas ir apmąstymai nurodyti kaip esminiai šios iniciatyvos elementai. 


Bendradarbiavimas su kitomis mokyklomis 


Vis labiau plečiantis vietos mokyklų tinklams, mokyklos turi daugiau galimybių 
kurti partnerystes. Tokie tinklai leidžia dalytis profesinėmis žiniomis ir ištekliais, taip 
sudaromos sąlygos kūrybiškai veiklai. Vienos mokyklos dalijasi žiniomis apie mokymą, 
skolina viena kitai išteklius ar įrangą, kitos - keičiasi mokiniais. Tačiau tai galbūt ne 
visada įmanoma ir nuo to priklausys, ar šis būdas yra tinkamas jums. Be abejonės, 
tokią veiklą suplanuoti itin sudėtinga, bet toks pasirinkimas tikrai duoda labai daug 
naudos. 


Kūrybiniai menų projektai 


Dvi Safolko mokyklos kartu įgyvendino stambų kūrybinį Menų projektą, 
tapusį metų įvykiu. Mokytojai, mokytojų padėjėjai ir mokiniai keitėsi mokyklomis, 
kartu su jais dirbo Safolko šokių mokytojas ekspertas ir dramos mokytojas iš vietos 
vidurinės mokyklos. Kasmet pasirenkama muzikinė tema kaip pagrindas įvairiai veik- 
lai, apimančiai šokį, vaidybą, muziką, dailę, skaitymą ir rašymą. 

Planuoti pradėta metų pradžioje. Visi su projektu susiję suaugusieji pasirinko 
sritį, su kuria norėjo dirbti, ir užduotis, kurias planavo atlikti. Prieš prasidedant pačiai 
kūrybinių menų savaitei, kiekvienoje mokykloje buvo mokomasi dainų iš garsių 
miuziklų. Tarp šių miuziklų buvo „Oliveris“, „Katės“, „Džiunglių knyga“ ir „Liūtas karalius“, 
kuris buvo pervadintas į „Džiunglių karalių“. Per pagrindinį pasirodymą visi mokiniai 
kartu dainavo, šoko ir vaidino savo sukurtus spektaklius. 

Per kūrybinių menų savaitę mokiniai galėjo rinktis iš kelių programų ir užsiimti 
šia veikla: 


+ piešti dekoracijas pasirodymui; 
+ statyti šokius pagal savaitės temą; 
+ kurti istorijomis pagrįstus vaidinimus; 
+ gaminti įvairius susijusius meno kūrinius, pavyzdžiui, kaukes, 
gyvūno rašto koliažus ir karalienės Viktorijos laikų dirbinius; 
+ gaminti teatro rekvizitus; 
+ kurti knygas su atverčiamais paveikslėliais mažesniems mokiniams; 
+ akompanuoti dainoms, kurios bus naudojamos per pagrindinį pasirodymą. 


Kitas ryšių tarp vietos mokyklų pavyzdys - Pem Dauson mokykla (Švč. Mergelės Mari- 
jos pradinė mokykla Mildenhole (vert. past. - miestelis Safolko grafystėje), kuri naudojo 
vietos technologijų kolegijos vaizdo ryšio priemones, dalydamasi tirramosiomis matema- 
tikos užduotimis su mokykla Jorkšyre (vert. past. - grafystė šiaurės Anglijoje). Tos pačios 
mokyklos suporavo dvyliktokus* ir ketvirtokus.* Vyresni mokiniai aptarė, kokios knygos 
galėtų dominti jaunesniuosius, jas sukūrė ir pagamino. 


Pažintiniai vizitai 
Jei norite praplėsti savo akiratį, surenkite kelis „pažintinius vizitus“ - apsilankykite 
kitose mokyklose vykstant pamokoms arba po jų, pasidalykite gerąja praktika ir 


idėjomis. Gal apžiūrėjus įdomią ekspoziciją ir pabendravus su kolegomis, kils idėjų, 
kurias galėsite pritaikyti savo veikloje. 


* Žr. lentelę „Anglijos švietimo sistema“ knygos gale. 

Mokinių klasių mainai 


Paprastai mokinius mokome savo klasėse, tačiau, kodėl nepakeitus jų į kitus tos 
pačios mokyklos arba kitos mokyklos mokinius ir nepanaudojus savo profesinių žinių 
jūsų kolegos klasėje? Pavyzdžiui, galbūt jaučiate aistrą muzikai, kuria galėtumėte pasida- 
lyti su kolega, geriau išmanančiu tiriamuosius mokslus, arba galbūt galėtumėte savo 
meno gebėjimus iškeisti į šokio žinias. Nepaisant to, kokie mainai vyksta, jie naudingi 
visiems (kitokio pobūdžio apsikeitimas klasės patalpomis aptariamas 4 skyriuje). 

Dar vienas būdas, kaip kurti visoms šalims naudingas kūrybines partnerystės, 
užmegzti ryšius su vidurinėmis mokyklomis, kuriose aktyviai veikia teatro studijos. Pa- 
sirinkite temą - tai galėtų būti bet kas nuo džiunglių iki draugystės, nuo atrakcionų 
aikštelių iki konfliktų sprendimo, ir pakvieskite vyresnius mokinius dirbti su jaunesniai- 
siais, lavinkite jų vaidybos gebėjimus, t. y. sukurkite spektaklį, kuriame būtų dialogų, 
judesio, šokio arba muzikos. Taip pat nepamirškite, kad dauguma vietos valdžios 
institucijų turi patarėjų, su kuriais galite bendradarbiauti. 

Pakvietę juos padėti, ne tik tobulinsite savo mokinių gebėjimus, bet ir patys 
įgysite vertingos profesinio tobulėjimo patirties. 


Mokyklų ryšiai su muziejais ir galerijomis 
Bendradarbiavimą su muziejais gali lemti šie veiksniai: 


+ atstumas iki muziejaus; 

< lankymosi muziejuje išlaidos; 

+ ar tai susiję su ugdymo programa; 

+ muziejaus darbuotojų noras bendradarbiauti; 
+ ką muziejus gali pasiūlyti. 


Laimei, dėl paskutinių dviejų punktų problemų nekyla. Dauguma muziejų labai 
noriai bendradarbiauja su mokyklomis ir netgi pats mažiausias savanorišku pagrindu 
veikiantis muziejus gali pasiūlyti didžiules galimybes. Jungtinės Karalystės muziejų, 
bibliotekų ir archyvų taryba (www.mla.gov.uk) = pagrindinė strateginė muziejų, 

bibliotekų ir archyvų institucija. Ją finansuoja Kultūros, žiniasklaidos ir sporto departa- 
mentas, ji bendradarbiauja su devyniomis regioninėmis institucijomis, kurios aktyviai 
skatina ryšius su mokyklomis, pasitelkiant kuo daugiau vaizduotės. 


Nuo ko pradėti? 


Apsilankykite pasirinktame muziejuje ne tik tam, kad sužinotumėte, ką jis gali 
pasiūlyti, bet ir kad pažvelgtumėte į jį mokinio akimis. Mokinius dažnai labiau do- 
mina pats pastatas, o ne jo ekspozicijos. Gali būti naudinga perprasti muziejaus tik- 
slus ir dizainą. Ar juos galima panaudoti mokymuisi? Pavyzdžiui, ketvirtokai* kurie 
lankėsi Kembridžo Fitcviljamo muziejuje (angl. Fitzwilliam Museum), liko sužavėti liftu 
su stikline siena, kuriuo jie nusileido į rūsyje esančią rūbinę pasikabinti paltus, ir juos 
pribloškė įspūdingas pastatas, primenantis antikinės Graikijos pastatus, kurių tipinis 
pavyzdys yra Akropolis Atėnuose (Liverpulio Šv. Jurgio panteonas - kitas geras pavyz- 
dys). Galima padiskutuoti apie muziejaus išorės ir vidaus elementų dizainą, dar prieš 
aptariant jo viduje esančius eksponatus. 

Muziejai dažnai siūlo puikiai suplanuotas, specialiai pritaikytas programas, 
pagrįstas žiniomis ir informacija apie muziejaus ekspozicijas ir kolekcijas. Programos 
galėtų būti gera pradžia susipažinti su muziejumi ir jo darbuotojais, taip pat jos gali 
padėti muziejų naudoti kūrybiškiau. Apsilankymų muziejuose tikslas turėtų būti ne 
išsamus istorijos, mokslo arba meno temų gvildenimas. Mokiniams turėtų būti suteikta 
galimybė užduoti klausimas ir lavinti gebėjimus, kad jie įsigilintų į savo darbą ir įgytų 
tam tikrų gebėjimų. Taip bendradarbiavimas su muziejumi tampa realia partneryste. 
Gerai būtų turėti preliminarų darbo su muziejumi pasiūlymą, kuriuo būtų galima rem- 
tis, tariantis su muziejaus darbuotojais, ir kuriame būtų numatyta jų parama bei pagal- 
ba. 5.1. lentelėje pateikiamas vienas iš pavyzdžių. 


* Žr. lentelę „Anglijos švietimo sistema“ knygos gale. 

5.1. lentelė Apsilankymo muziejuje planavimas 


Apsilankymo muziejuje planavimas 


Mokymosi aplinka 

Ko noriu, kad mokiniai išmoktų? 

Ką noriu, kad mokiniai darytų? 

Ką mokytojas turi padaryti prieš apsilankymą? 

Ką mokiniai turi padaryti prieš apsilankymą? 

+ Kada ir kodėl romėnai užgrobė Didžiąją Britaniją? 

+ Koks buvo jų gyvenimas ten? 

„Vietos pavyzdžiai, ypač istorija apie Mildenholo lobio radimą. 

+ Paklausinėti muziejaus darbuotojų apie vietos romėnų okupaciją, o ypač apie lobio radimą. 

+ Apžiūrėti lobio kopijas; jas nupiešti arba nufotografuoti. 

+ Įvertinti lobio eksponavimą ir nutarti, kiek šis būdas tinkamas vaikams. 

+ Apsilankyti muziejuje pačiam ir pasikalbėti su muziejaus darbuotojais apie muziejaus lankymo planą. 

+ Paklausti, ar galima fotografuoti. 

+ Susitarti dėl apsilankymo datos ir laiko. 

» Išsiaiškinti grupių dydžius ir kiek reikia suaugusių padėjėjų. 

„ Pristatyti temą. 

+ Perskaityti Rido Roaldo Dalo (Read Roald Dahl) istoriją „Mildenholo lobis“, kurioje išsamiai pasakojama, kaip 
lobis buvo rastas ir koks buvo jo tolesnis likimas. 

+ Paklausti mokinių, kokių jiems kyla klausimų apie lobį, į kuriuos galima būtų atsakyti, lankantis muziejuje. 
+ Parodyti lobio nuotraukas. 

Vaidyba ir rašymas muziejuje 


Muziejaus kolekcijų portretus ir eksponatus galima naudoti vaidybiniams ir rašymo 
gebėjimams lavinti. Viena mokytoja kartu su muziejinio švietimo specialistu iš Tomo 
Geinsboro (Thomas Gainsborough) namo muziejaus Sadberio miestelyje, Safolke, supla- 
navo, kad mokiniai atidžiai apžiūrėtų T. Geinsboro portretų originalus ir juos panaudotų 
savo darbams. 

Suplanuotų užduočių šiai veiklai pavyzdžiai. 


+ Kiekvienas mokinys pasirinko vieną iš muziejuje eksponuojamų portretų ir įsijautė į 


pozuotojo vaidmenį: ėmė pozuoti įsivaizduojamam dailininkui, tapančiam portretą. 
Vaikai, įsikūniję į portretuose pavaizduotus žmones, buvo nufotografuoti. Mokinių 

buvo paprašyta pavaikščioti taip, kaip, jų manymu, turėjo vaikščioti pozuotojas. 
Instinktyviai jie vaikščiojo labai tiesia nugara, pakeltais smakrais ir neskubiai. Po to 
jų buvo paprašyta tinkamai pasisveikinti vieniems su kitais, taip jie pasisveikino 
„Laba diena“ arba „Labas rytas“ arba „Sveiki“, paspausdami vieni kitiems rankas arba 
linktelėdami galvą. Iš šios užduoties buvo išplėtoti trumpi vaidybiniai pokalbiai. 

+ Taip pat vyko pokalbiai tarp pozuotojo ir menininko. Mokiniai poromis sukūrė 
piešiamo portreto sustabdytą kadrą ir buvo raginami įsivaizduoti pozuotojo ir menin- 
inko mintis bei pamąstyti apie temas, kurios galimai buvo aptariamos per pozavimą. 
Jų taip pat buvo paprašyta įsivaizduoti, ką pozuotojas manė apie užbaigtą portretą 
ir ką jis galbūt pasakė ponui T. Geinsborui, kai portretas buvo pristatytas. 

+ Po vaidybinės užduoties mokiniams buvo pateikta tiek informacijos, kad jie galėtų 
pasitelkti savo vaizduotę. Jie turėjo įsijausti į vaidmenį ir parašyti rašinį pavadinimu 
„Portretas prabilo“, kuriame pozuotojas rašė apie savo gyvenimą ir apie tą dieną, kai 
buvo nutapytas portretas. 

+ Atlikdami užduotį „Portretas atgyja, mokiniai turėjo įsivaizduoti, kokie galėtų būti 
pozuotojų požiūriai ir kokie klausimai jiems galėtų kilti, jeigu jie atgytų XXI amžiuje ir 
išžengtų iš portreto. Kokius pokyčius jie pastebėtų? Kas juos labiausiai nustebintų? 
Ką jie manytų apie tai, ką mato ir girdi? Ką galėtume jiems paaiškinti apie savo 
gyvenimus? 


Panašiai galima naudoti tokius eksponatus kaip keramikos dirbiniai. Siūloma 
paprašyti mokinių įsivaizduoti, koks žmogus galėjo puodą pagaminti ir atkurti jį pagami- 
nusio žmogaus darbo dieną. Kas dar sukiojosi aplinkui, kai puodas buvo žiedžiamas ir 
apie ką jie galėjo kalbėtis? Kam šis puodas priklausė? Mokiniai galėtų improvizuoti savi- 
ninko ir kito žmogaus pokalbį tuo metu, kai puodas buvo naudojamas. 

Šiuose pavyzdžiuose mokiniai pasitelkia atidaus stebėjimo, kalbėjimo ir klausymo 
gebėjimus, draminę interpretaciją, vaizduotę ir mąstymo gebėjimus, kad sukurtų savą 
kito Žmogaus gyvenimo momento versiją. Jie nėra tik istorinės informacijos gavėjai, jie - 
faktais pagrįstų scenarijų kūrėjai, iš kurių reikalaujama didelio įsitraukimo, padedančio 
geriau suprasti ne tik istorinę situaciją, bet ir žmogaus būseną. Kaip ir realaus tikslo su 
konkrečiu rezultatu iškėlimas, tokios užduotys padeda plėsti mokinių supratimą apie 
muziejus, juose saugomus eksponatus ir portretinę tapybą, nes mokiniai skatinami 
domėtis, mokytis ir užduoti klausimus, jiems sudaromos sąlygos būti kūrybingiems. 

Kito bendradarbiavimo pavyzdžio rezultatas - trimestro projektas, kurį įgyvendindami 
mokiniai atliko muziejų dizainerių vaidmenį. Jiems buvo duota užduotis kritiškai įvertinti 
tam tikrą vietos muziejaus dalį ir ją pertvarkyti taip, kad būtų patogiau naudotis vaikams. 
Ši užduotis apėmė labai įvairius gebėjimus, įskaitant vertinimą, klausimų kėlimą, problemų 
sprendimą, bendradarbiavimą, tyrimą, planavimą ir dizainą bei skaitymo, rašymo, matema- 
tikos, istorijos ir meno dalykinius gebėjimus. Jų galutiniai pasiūlymai buvo eksponuojami 
mokykloje. Juos vertino kiti mokiniai, pateikdami naudingus įvertinimus ir atsiliepimus, o 
vėliau muziejuje buvo surengta speciali laikinoji paroda. 


Partnerystės sukūrimas 


Sėkmingai užmezgę ryšius su vietos muziejumi, partnerystę galime pagilinti 
suplanavę metų programą taip, kad kiekvieną trimestrą būtų apsilankoma muziejuje arba 
muziejaus darbuotojai atvyktų į mokyklą darbui už muziejaus ribų, kuris apimtų įvairius 
jūsų mokymo programos elementus: tokius kaip tyrimų arba klausimų kėlimo gebėjimų 
lavinimas, istorinių tyrimų ar konkrečių meno arba technologijų gebėjimų tobulinimas. 


Teatro grupės 


Šioje knygoje pabrėžiame, kad svarbu, jog mokiniai, atlikdami įvairius vaidmenis, 
patys patirtų, kas yra vaidyba. Tačiau galimybė pamatyti profesionalių aktorių darbą 
taip pat gali būti labai smagi ir įkvepianti patirtis. Gyvasis teatras gilina mokinių žinias ir 
gerina gebėjimą vertinti dramą kaip meno formą bei gali padėti geriau suprasti ne tik 
siužetus ir veikėjus, bet ir kai kuriuos esminius žmonių Motyvacijos ir bendravimo as- 
pektus. Lankytis teatruose - brangu, ir, nors tai skatintina, paprastai praktiškiau kviestis 
keliaujančias teatro grupes, kurios specializuojasi darbu mokyklose. Nors ši mintis nėra 
nauja, tokie apsilankymai dažnai nėra visiškai išnaudojami, ypač laikas prieš pasirody- 
mus ir po jų. Atsižvelgiant į pirmiau pateiktas kūrybiškos veiklos idėjas ir pamąstymus, 
toliau pateikiami keli pasiūlymai, kaip tai padaryti. 

Svarbu supažindinti mokinius su pasirodymu, kad jie nežiūrėtų visiškai nieko apie 
jį nežinodami. Toks pradinis susipažinimas tam tikra linkme pakreips vėlesnį mokymąsi 

ir priklausys nuo pasirodymo pobūdžio. Kai kurios teatro grupės siūlo mokinių 
grupėms seminarus prieš galutinį pasirodymą, kuriame jie gali aktyviai dalyvauti. Kai 
tai neįmanoma, pamėginkite paprašyti mokinių pateikti jiems žinomų veiksmingos 
dramos elementų pavyzdžių, tokių kaip teatro rekvizitai, balso valdymas, kostiumai, 
dekoracijos, garso efektai ir apšvietimas. Šiomis žiniomis jie galės pasinaudoti vėliau 
diskutuodami arba patys vaidindami. Po pasirodymo galima užduoti tokius pagrin- 
dinius klausimus: Kas, jų manymu, pavyko? Kaip galbūt kitaip jie būtų parodę isto- 
rijos elementus? Mokiniai galėtų pasirinkti nedideles scenas ir suvaidinti jas savaip 
bei parodyti, kuo jos panašios ir kuo skiriasi nuo profesionalaus pasirodymo, leidžiant 
draugams jas pakomentuoti. Jeigu į teatro grupę kreipiatės iš anksto ir paaiškinate, 
ką ketinate daryti, ji gali būti pasirengusi įvertinti mokinių pasirodymų įrašus ir taip ši 
patirtis bus dar naudingesnė. 


Susitikimai su rašytojais 


Susitikimas su tikru rašytoju gali būti reikšmingas įvykis, kuris gali padaryti 
perversmą kai kurių mokinių mąstyme. Šiai idėjai pritaria Kvalifikacijų ir ugdymo turinio 
institucija (angl. Oualifications and Curriculum Authority (OCA), kuri teigia, kad „ben- 
dradarbiavimas su rašytoju - tai unikalus būdas padėti vaikams ir jaunuoliams suprasti 
rašytinio žodžio galią ir kūrybos polėkį“ („Booktrust“, leidimo data nenurodyta, p. 2). 

Susisiekite su rašytoju prieš susitikimą, užmegzkite ryšius, kad susitikimas duotų 
kuo daugiau naudos. Papasakokite rašytojui apie mokyklą ir mokinius, su kuriais jis 
susitiks, pasakykite, ką mokiniai žino apie jo darbus, ir sužinokite, kaip mokiniams 
reikėtų pasirengti susitikimui. Nustatykite pagrindinį susitikimo tikslą ir aptarkite, ką 
mokiniai veiks po susitikimo su rašytoju. Paklauskite, ar rašytojas galės įvertinti mokinių 
darbo galutinį rezultatą. 

Kai kurie rašytojai turi įdomias interneto svetaines, kuriose mokiniai gali apsi- 
lankyti prieš susitikimą. Kartais rašytojai netgi asmeniškai atsako į jaunųjų skaitytojų 
elektroninius laiškus. Kad susitikimas būtų naudingas, būtų gerai, jog mokiniai jau 
būtų susipažinę su rašytojo darbais ir paruoštų klausimų. Jei mokiniai žinos, kad jiems 
vėliau reikės atlikti tam tikras užduotis ir kokia bus tų užduočių forma, jų klausimai ir 
pastebėjimai bus konkretesni ir susitikimas bus kūrybiškesnis. 

Informacijos apie rašytojus rasite šiose svetainėse. Rašytojų draugija (angl. Society 
of Authors) - www.societyofauthors.net - pateikia naudingų rekomendacijų, kaip or- 
ganizuoti susitikimą su rašytoju. Draugijos interneto svetainėje veikia rašytojų paieškos 
sistema. Knygų labdaros organizacijos „Booktrust“ interneto svetainėje, www.book trust. 
org.uk/writingtogether, galite rasti informacijos apie mokyklose rengiamų susitikimų 
su rašytojais naudą. Šią Kvalifikacijų ir ugdymo turinio institucijos remiamą iniciatyvą 
palaiko garsiausi rašytojai. Jie pateikia argumentų, kodėl verta dalyvauti šioje veikloje. 
Minėtoje svetainėje taip pat rasite patarimų, kaip organizuoti ir koordinuoti susitikimą su 
rašytoju, pradedant nuo planavimo, paties susitikimo iki tolesnės veiklos. Svetainėje yra 
informacijos apie finansavimą ir pateikiamas naudingų kontaktų sąrašas. 


Po susitikimo 
Tolesnė veikla susieja tris sritis: 


+ perėmimą: mokiniai atliks tam tikras užduotis besilankančiam rašytojui būdingu 
stiliumi, naudos jo darbus arba vartos jam būdingą kalbą; 
+ pritaikymą; jie bus skatinami savaip keisti ir pritaikyti rašytojo darbus; 
+ naujovių diegimą: galutinis produktas gali papildyti arba išplėsti rašytojo darbą, 
tačiau bus pačių mokinių sukurtas rezultatas. 
Šis metodas leidžia mokiniams prisiimti itin svarbią atsakomybę už savo darbą ir pa- 
teikia jiems naudingų kūrybiniams darbams gairių. Užduočių pavyzdžiai: 
+ pagaminti paveikslėlių knygą, sukurti eilėraštį, trumpą istoriją arba skyrių 
besilankančio rašytojo stiliumi; 
+ pakeisti kūrinio formą, pavyzdžiui, sukurti eilėraštį pagal rašytojo (negrožinės 
literatūros) kūrinį arba parašyti pasakojimą pagal rašytojo eilėraščius; 
+ sukurti muzikos kūrinį, susijusį su rašytojo veikla, pavyzdžiui, eilėraštį paversti daina 
arba sukurti kūrinį, atspindintį rašytojo kūrinio aplinką arba veikėją; 
+ sukurti interneto puslapį, kuriame pateikiama biografinė ir bibliografinė informacija 
apie autorių; 
+ sukurti plakatą, skirtą rašytojo knygoms viešinti; 
+ sukurti panašių darbų duomenų bazę, kurią galėtų naudoti kiti. 

Bibliotelzos 


Bibliotekos darbuotojai ne tik atveria duris į kūrybišką knygų pasaulį, bet ir pataria 
mokiniams, kaip veiksmingai naudotis mokyklos biblioteka. Bendradarbiauti su specia- 
listais, tokiais kaip vietos bibliotekininkas, arba Mokyklų bibliotekų tarnyba tikrai naudin- 
ga. Bibliotekos gali suteikti mokiniams informacijos, kurios gali reikėti jų kūrybinei veiklai 
ir naujovėms. Nemokėdami veiksmingai naudotis biblioteka, jie negalės išnaudoti visų 
bibliotekos teikiamų galimybių ir atrasti kitų žmonių sukurtų išgalvotų pasaulių, kurie, 
žinoma, skatina jų vaizduotę ir norą rašyti. 5.1. užduočių rinkinyje pateikiami veiklos su 
bibliotekomis pavyzdžiai. 


5.1. užduočių rinkinys. Darbo su bibliotekomis idėjos 


+ Sukurkite tam tikram amžiui pritaikytus teminius knygų galvosūkius. Jie gali būti susiję su: 
- konkrečia, labai patrauklia negrožinės literatūros tema, pavyzdžiui, gyvūnais, 
dinozaurais, mašinomis, istoriniais veikėjais; 

- konkrečiu rašytoju, įskaitant knygų pavadinimų užbaigimą arba pagrindinių 
veikėjų iš nurodytų istorijų radimą; 

- literatūros žanru, pavyzdžiui, liaudies pasakomis, vaikiškais eilėraštukais, 
nuotykių istorijomis, fantastinėmis arba šeimos istorijomis, tačiau nepamirškite, 
kad mokiniams reikės žinoti atsakymus, ir suplanuokite, kaip organizuosite 
galvosūkio sprendimą ir kaip apdovanosite nugalėtojus. 

+ Sudarykite klausimyną, kad išsiaiškintumėte klasės draugų arba mokyklos mokinių 

nuomonę apie biblioteką, po to pateikite siūlymus, kaip reikėtų keisti išdėstymą, 

naudojimą arba knygų fondą. 

+ Sužinokite, ką mėgsta skaityti kiti mokyklos arba klasės mokiniai. Tegul mokinys 

išsirenka tokias knygas, kuriomis galėtų keistis su kitais mokiniais. 

« Bibliotekoje surenkite parodas apie konkrečius rašytojus, žanrus arba temas. 

+ Sudalyvaukite metinėje nacionalinėje iniciatyvoje „Skaitymo žaidimas“ (angl. The Read- 

ing Game), skatinančioje mokinius skaityti per vasaros atostogas. Visi mokiniai, sėkmingai 

įveikę užduotį perskaityti šešias pasirinktas knygas, gauna pažymėjimą ir medalį. 

+ Padėkite suplanuoti temas, pateikite pasiūlymų, kokius leidinius įtraukti į leidinių 

tam tikra tema rinkinius, kuriuos mokyklos pasiskolina iš Mokyklų bibliotekų tarnybos. 

Jeigu į vietos biblioteką galima nueiti pėsčiomis, susitarkite, kad jūsų klasė ten 
galėtų lankytis reguliariai ir mokiniai galėtų susipažinti su daugiau knygų ir sužinotų, 
kaip veikia bibliotekoje esančių leidinių klasifikavimo sistema. Jeigu darbas mokyklos 
bibliotekoje organizuojamas kitaip, paprašykite bibliotekininko padėti įveikti šią kliūtį. 
Padėkite mokiniams išmokti naudotis elektroninės paieškos sistemomis, kurias dabar turi 
dauguma viešųjų bibliotekų, kad lavintumėte jų tyrimo gebėjimus. Informuokite tėvus 
ir globėjus apie jūsų su vietos biblioteka palaikomus ryšius ir skatinkite juos užrašyti į jas 
savo vaikus (arba visą šeimą!), kad vaikai mokytųsi ir mielai skaitytų knygas po pamokų. 


Reziduojantys menininkai 


Bendradarbiavimas su talentingu menininku arba amatininku ne tik lavina mokinių 
gebėjimus, bet ir skatina juos sukurti savo meno kūrinį. Pasitelkti profesionalius meninin- 
kus - tik vienas iš būdų sudaryti mokiniams skirtas tokio pobūdžio kūrybines partnerys- 
nariai arba studentai iš vietos aukštosios mokyklos taip pat gali būti talentingi ir noriai 
dalyvauti tokioje veikloje. Jūsų pačių meniniai pomėgiai arba gebėjimai taip pat gali būti 
vertingi ir ne tik jūsų klasės mokiniams. 

Pamėginkite užtikrinti įdomią Menų ir amatų pusiausvyrą savo ilgalaikiuose planuo- 
se, kad jie apimtų įvairias sritis. Taip mokiniai galės išnaudoti daugybę savo pomėgių ir 
gebėjimų arba netgi netikėtai įgyti naujų. 


Vienoje pradinėje mokykloje per metus buvo įgyvendinti šie su menininkų apsilan- 
kymais susiję projektai. 


+ Medžio skulptorius grandininiais pjūklais kūrė skulptūras mokyklos skulptūrų 
takui. Vėliau mokiniai labiau jiems tinkamais įrankiais pagamino medines tri- 
mates skulptūras. 

- Daiktų iš veltinio gamyba. Įgyvendinant šį projektą menininkai kartu su moki- 
niais naudojo neverptą vilną ir dažus bei gamino gėles iš veltinio, kurios buvo 
prismeigtos prie medžių kamienų ir taip papuošė mokyklos parką. 

+ Batika. Įgyvendinant šį projektą didelės mokinių grupės sukūrė tapetus ilgam 
koridoriui. 

+ Marionečių gamyba. Įgyvendinant šį projektą į pensiją išėjęs mokytojas dirbo su 
mokiniais ir kartu pagamino visą komplektą tinkamai aprengtų lazdelinių lėlių 
su galvomis iš papjė mašė Kristaus gimimo scenai. 


+ Bendri abstraktūs tapybos ant drobės darbai, kurie buvo iškabinti bibliotekoje. 


Siekdami, kad mokiniai nuolat būtų susidomėję veikla ir aktyviai joje dalyvautų, metų 
pabaigai galite suplanuoti didelę mokyklos meno parodą, kuriai mokiniai galėtų atrink- 
ti pačius geriausius, jų nuomone, savo per metus sukurtus darbus arba sukurtų ką nors 
naujo remdamiesi ankstesne patirtimi. Jie galėtų padėti suplanuoti parodą, siūlyti, kaip 
išdėstyti meno kūrinius, rašyti kvietimus ar suorganizuoti gaiviųjų gėrimų. Parodoje galėtų 
būti įteikti skirtingų kategorijų pažymėjimai arba prizai, taip suteikiant visai mokyklos ben- 
druomenei galimybę balsuoti. 


Partnerystės su tėvais 


Gerai sutarti su tėvais svarbu dėl daugelio priežasčių, tačiau tai taip pat gali padėti 
tapti mokiniams kūrybingesniais. 5.2. užduočių rinkinyje pateikiami keli pasiūlymai. 
Reikėtų atsižvelgti ir vertinti tėvų pasiūlymus, nes šie pasiūlymai gali būti labai svarbūs 
mokyklai, patiems tėvams ir mokiniams. Jūs ne tik gausite naudos iš tėvų gebėjimų 
ir talentų, jie taip pat sužinos, kaip jų vaikai mokosi ir kokių namie nepasireiškiančių 
gebėjimų jie turi. Jeigu tėvai tokius dalykus žinos, tikėtina, kad vaikai mokysis ne tik 
klasėje, bet ir pradės kopti mokymosi visą gyvenimą laiptais. Veiklai mokykloje skiria- 
mas ribotas laikas, todėl, jei tėvai labiau bendradarbiaus su mokytojais, vaikai kūrybiškai 
ir namuose panaudos mokykloje įgytus gebėjimus bei žinias. Mūsų manymu, pagrin- 
dinis būdas patikrinti, ar viena, ar kita veikla mokykloje yra motyvuojanti, yra tai, ar 
mokiniai ja užsiima namie. 

5.2. užduočių rinkinys. Pasiūlymai, kaip įtraukti tėvus į ugdymo veiklą 


+ Kurkite matematinius žaidimus ir įtraukite Žaisti tėvus. 

+ Padarykite istorijų dėžutes, istorijų maišelius (vert. past. - ugdymo metodas 
istorijų atpasakojimui lavinti. Į dėžutę arba maišelį įdedama knyga ir su ja susiję 
daiktai, kad mokiniams būtų lengviau istoriją atpasakoti) arba vaidybinių žaidimų 
maišelius, kuriuos mokiniai galėtų naudoti namuose su tėvais. 

+ Sudarykite dvikalbius kalbų tekstus, kuriuos būtų galima naudoti klasėje su tėvais. 

+ Sukurkite stalo žaidimus pagal perskaitytas knygas. 

+ Kartu įsirenkite klasės bibliotekėlę. 

+ Sudarykite sąlygas tėvams papasakoti mokiniams arba mokytojams apie jų pro- 
fesijas, įdomias patirtis ir pan., kad jie turėtų galimybę pasidalyti specializuotomis 
žiniomis. 

+ Kvieskite tėvus, kad jie papasakotų istorijų, ypač apie skirtingas kultūras. 

+ Kvieskite užsukti į mokyklą per pietų pertrauką ir kartu su vaikais pažaisti žaidimus 
lauke, o jei oras prastas - viduje. 

+ Organizuokite veiklą po pamokų, kurioje būtų įdomu dalyvauti tėvams, pvz., 
sporto klubą, iškarpų knygelių gamybos pamokas, muzikos pamokas, vietos is- 
torijos pamokas, darbo su kompiuteriais pamokas ir t. t. 

+ Paprašykite pagalbos mokytojams pasirengti dailės užsiėmimams. 

+ Kvieskite į pagalbą mokytojams pasirengti ypatingiems renginiams, tokiems kaip 
mokyklos vakarėliai arba pasirodymai. 


Vietos organizacijų pagalba ne tik gali padėti palaikyti puikius ryšius bendruomenėje, 
bet ir leidžia mokiniams užsiimti tokiais pomėgiais, kurie įprastinėmis sąlygomis jiems 


būtų neprieinami, kad galėtų bendrauti su juos supančiu pasauliu, apmąstyti savo patirtį ir 
atremti sunkumus, kūrybiškai išnaudoti naujas galimybes. 


Vietos taryba 


Jau minėta, kad aplinkosaugos klausimai tampa vis aktualesni. Dažnai vaikai 
natūraliai domisi aplinka. Vietos tarybos taip pat aktyviai dirba su aplinkosaugos prob- 
lemomis. Pagal aplinkos apsaugos ir darniojo vystymosi veiksmų planą „Darbotvarkė 
21", reglamentuojančią tarptautinės bendruomenės atsaką į pasaulines aplinkosaugos 
problemas, kiekviena taryba privalo nurodyti, kaip ji ketina spręsti šias problemas vie- 
tos lygiu. Mokiniai gali aktyviai dalyvauti mokyklos veikloje, prisidedančioje prie vietos 
tarybos įsipareigojimų vykdymo. Vietos transporto problemos arba žemės naudojimas 
naujų namų statybai galėtų būti dar viena įdomi sritis. 


Pagalbos tarnybos 


Vietos priešgaisrinės saugos, policijos, greitosios pagalbos arba pakrantės ap- 
saugos tarnybos dažniausiai noriai dalyvauja mokyklų projektuose, kuriuose mokiniai 
sužino apie saugos ir bendruomenės problemas. Pavyzdžiui, vienas vietos policijos 
pareigūnas organizavo vaikų plakatų konkursą, skirtą spręsti regiono grafičių problemą, 
o kita mokykla užmezgė glaudžius ryšius su šalia esančia gaisrine. Vykdydama šią 
veiklą mokykla išsiaiškino, kad jos buvimo vieta ne visada buvo naudojama šiuo tikslu, 
ir netikėtai sužinojo, kam jai priklausanti žemė buvo naudojama praeityje. 


Vietinės istorijos draugijos 


Paprastai sunku rasti patikimų istorinių žinių apie vietinius objektus ir Žmones, 
todėl verta kreiptis į vietinių istorijos draugijų narius dėl bendradarbiavimo tam tik- 
ros vietos istorijos projektuose. Mokiniai gali parengti savo klausimus, į kuriuos gavę 
atsakymus galės pereiti prie kitos projekto dalies. Šių vietos ekspertų panaudojimas 
turėtų būti neįkainojamas plėtojant mokinių pomėgius ir ugdant tarpasmeninius bei 
klausimų kėlimo gebėjimus. 

Partnerystės su vietos įmonėmis 
Bankai 


Kai kurie didžiausi bankai suteikia mokykloms galimybę įsteigti savo padalinį pačioje 
mokykloje. Padalinio veiklai vadovauja mokiniai, padedami suaugusiųjų. Kad mokiniai 
pasiruoštų šiam darbui, jiems rengiami išankstiniai mokymai. Tai kūrybiškas būdas ne tik 
padėti mokiniams geriau suprasti ekonominius dalykus, bet ir kūrybiškai bendradarbiau- 
ti su suaugusiaisiais, kurie nėra jų mokytojai, tuo pačiu didinant jų savivertę ir padedant 
lavinti matematinius ir bendravimo gebėjimus. 


Kelionių agentūros 


Pavertę vaidinimams skirtą zoną kelionių agentūros biuru, mokiniai gali apsilankyti 
vietos kelionių agentūroje arba pasikviesti jos atstovą į mokyklą. Tada mokiniai pasitarę 
su vietos kelionių agentu gali siūlyti, ko dar šiame jų sukurtame biure trūksta. Vyresnieji 
mokiniai gali parengti projektą, kuriame susiejama geografija ir matematika bei rašymas ir 
skaitymas. 


Gamybos pramonė 


Nors dėl sveikatos ir saugos reikalavimų, mokiniams vis sudėtingiau lankytis fabri- 
kuose arba kitose darbovietėse, galima išanalizuoti vietos įmonių interneto svetaines ir 
pasikviesti jų darbuotojus pokalbiui į mokyklą. Remdamiesi šia veikla mokiniai galėtų su- 
kurti savo gamybos „įmonę“, kurioje pasirenkamas gaminys, jis sukuriamas, išbandomas ir 
tobulinamas. Gaminiai gali būti įvairūs: nuo maisto produktų, tokių kaip sausainiai, pyragai, 
gėrimai arba sumuštiniai, iki daiktų, pavyzdžiui, atvirukų, maišelių arba keramikos dirbinių. 
Jeigu pavyks, galėsite juos net parduoti! 

6. Vaidmenų 
metodas „Eksperto 
mantija 


Drama ir vaidybiniai žaidimai labai padeda lavinti kūrybiškumą. Taikant dra- 
mos mokytojos Doroti Hetkout (Dorothy Heathcote), kuri vėliau dėstė Niukaslo uni- 
versitete, XX amžiaus devintajame dešimtmetyje sukurtą mokymo metodą „Eksperto 
mantija“ klasė tampa ieškotojų ir tyrinėtojų bendruomene. Mokiniai atlieka tam tikrus 
vaidmenis, pavyzdžiui, tampa išgalvotos įmonės darbuotojais. Taip jie įgyja žinių, lavi- 
na gebėjimus ir praplečia savo akiratį. Šio metodo pagrindas - vaidyba pagrįsta peda- 
gogika, paremta įsitikinimu, kad vaikai geriausiai mokosi, kai skatinama jų motyvacija 
ir įsitraukimas ir jie gali įsijausti į konkrečios srities eksperto vaidmenį. Jie imasi vaidinti 
ekspertus tam tikrose vaidybinėse situacijose, kuriose ko nors išmokstama. Be to, šis 
metodas puikiai atliepia Nacionalinės bendrojo ugdymo programos reikalavimus, jį 
naudojant sudaromos galimybės mokinių kūrybiškumui ugdyti, taip pat mokiniai turi 
išskirtinę progą lavinti vaizduotę ir empatiją bei atsižvelgti į daugelį socialinio ir emo- 
cinio mokymosi aspektų sudedamųjų dalių. 

Kai mokomasi naudojant šį metodą, tiek mokytojas, tiek mokiniai atlieka tam 
tikrą vaidmenį įsivaizduojamoje bendruomenėje. Mokiniai laikomi tam tikros sri- 
ties specialistais. Tai gali būti komercinė įmonė, siūlanti tokią paslaugą kaip naminių 
gyvūnėlių priežiūra, kai jų šeimininkai atostogauja, arba specialių renginių planavi- 
mas. Jie gali būti ekspertai archeologai, detektyvai arba tyrėjai. Arba galbūt jie yra 
aplinkos apsaugos specialistai, kurių specializacija - nykstančių rūšių saugojimas arba 
miško ar pelkių, kuriems gresia išnykimas, priežiūra. Tai gali būti gelbėjimo organizaci- 
ja arba aplinkosaugininkų grupė. Tai, kad jie nėra šių sričių ekspertai, iš pradžių ne- 
turi reikšmės. Pakanka juos laikyti tokiais. Gebėjimai, kuriuos jie naudos ir ugdysis, ir 
kūrybiškas įsitraukimas yra svarbesni jų realiam mokymuisi negu faktų išmokimas. 

Vaidmens atlikimas nereiškia, kad reikia atitinkamai apsirengti arba kalbėti 
ypatingu balsu. Su mokiniais dirbkite rimtai, tarsi jie iš tiesų būtų pagal jūsų planą pa- 
sirinktos srities ekspertai. Jūs visi esate tarsi tikros istorijos veikėjai. 

Mokytojas šiame procese tik padeda - daugumą sprendimų, kokią mokymosi 
kryptį pasirinkti, priima mokiniai. Dėl to jie gali pajausti didesnę atsakomybę už savo 
mokymąsi. Tai toks mokymosi būdas, kai mokiniai nėra mokomi, bet mokosi patys. Jie 
yra asmeniškai suinteresuoti veikla, stipriai sudominti ir todėl rimtai įsitraukia į užduotis. 
Dėl to tikėtina, kad jų pasiekimai bus aukštesni. Tačiau tai nereiškia, kad iš anksto nieko 
nereikia planuoti. 

Toli gražu ne. Reikia nuodugniai apmąstyti ir suplanuoti mokymosi situaciją bei aps- 
varstyti tolesnės veiklos kryptis ir galimus rezultatus. 

Nors ir puikiai žinosite, kaip vyks darbas ir vis dar išsaugosite bendrą kontrolę, kad 
galėtumėte laikytis numatytos krypties, nepamirškite, kad mokiniai netikėtai gali pakreipti 
veiklą kita linkme. Turite būti tam pasirengę ir apmąstyti, kokias galimybes atvers jūsų 
pradinis paskatinimas ir tolesnės veiklos plėtojimas bei įsitraukimas. Kai mokiniai randa 
kūrybišką problemos sprendimą, būkite pasirengę jo laikytis, net jeigu numatote tam 
tikrų problemų ateityje. Daug geriau, jeigu mokiniai patys tai išsiaiškins ir pasimokys iš 
susiklosčiusios situacijos. Visa tai gali reikšti, kad jums gali tekti iš naujo peržiūrėti savo pla- 
nus, kai ekspertų vaidmenys jau atliekami, ir pašalinti tam tikras veiklas ir jos kryptis arba 
pridėti naujų atgaline data. Jeigu į jūsų pradinį planą įtrauktos pastabos ir komentarai, tai 
rodo, kad jis — tikras darbinis dokumentas ir kad jūs neapsiribojate tik savo pirminėmis 
idėjomis, bet prisitaikote jas, atsižvelgdami į savo klasės mokinių kūrybiškumą. 

Vaidmenų metodas „Eksperto mantija“ taip pat sulaukė oficialaus pritarimo. 2006 m. 
liepos mėnesį vykusioje šiam metodui skirtoje konferencijoje Mikas Votersas (Mick Waters) 
iš Kvalifikacijų ir ugdymo turinio institucijos jį įvertino gana palankiai. Taip pat yra pavyzdžių, 
kai Švietimo standartų biuras gyrė šį metodą taikiusias mokyklas, pavyzdžiui, dvi Rytų Angli- 
jos mokyklas, kurios dirba pagal šį metodą, nepaisydamas to, kad per „pamokas“ dažnai nėra 
pasiekiamas konkretus galutinis rezultatas ir jos nepradedamos nuo mokymosi tikslo įvardijimo. 
Buvo pastebėta, kad mokymosi tikslai gali netgi labai riboti ir užgniaužti kūrybiškumą. 

Visapusiškai taikant šį metodą nėra atsisakoma tvarkaraščio, todėl mokymasis tampa 
mažiau apribotas. Tačiau, jeigu dirbama pagal įprastinį tvarkaraštį, galima atlikti „mini vaid- 
menis“ ir tai galėtų būti gera pradžia tokios veiklos naujokams. 


Nuo ko pradėti? 

Senas raktas 

Ar žinote, kas yra už uždarų durų? Tokią temą galite pasirinkti norėdami išbandyti 
vaidmenų metodą,Eksperto mantija“. Tai galima padaryti per vieną ilgą užsiėmimą arba du 


ar tris trumpesnius, atsižvelgiant į tai, kokia linkme krypsta mokymasis. Galbūt prieš veiklą 
būtų naudinga susodinti mokinius ratu. 

+ Trumpai paaiškinkite klasei, kad šiandien jūs išmėginsite naują darbo būdą, pagal kurį 
atliksite kito asmens vaidmenį. Užuot buvę savimi, šiame užsiėmime būsite policijos 
komisaru, muziejaus kuratoriumi arba radinių biuro atstovu (pasirinkite patys). 

+ Kai mokiniai pasiskirsto vaidmenimis, parodykite rastą raktą. Tai gali būti tikras rak- 
tas, ypač jeigu dirbate su labai mažais vaikais, arba tiesiog galite raktą nupiešti 
ant popieriaus. Kadangi dirbant pagal šį metodą reikalinga vaizduotė, brangių 
rekvizitų arba priemonių retai kada prireikia. Pasakykite jiems, kad girdėjote, jog jie 
yra problemų sprendimo ekspertai (galbūt detektyvai?) ir jūs norėtumėte, kad jie 
padėtų jums išsiaiškinti, ką šiuo raktu galima atrakinti ir galbūt kieno jis. Galite pri- 
durti, kad jis buvo paslėptas, tad jums kyla įvairių įtarimų. Jis nepanašus į paprastą 
raktą. Jie susidomės ir tikrai norės padėti! 

+ Paklauskite, ar kas nors turi minčių, kam raktas galėtų tikti. Atlikdami savo vaidmenį, 
galėtumėte užrašyti mokinių spėjimus į detektyvo bloknotą. Galbūt norėsite apie 
kai kuriuos spėjimus užduoti toliau pateiktus klausimus, kad mokiniai pagalvotų ir 
pasakytų, kodėl jiems kilo tokių minčių: 

„Taigi, kas jus verčia tada taip manyti?“ 

- „Gal galite pasakyti, kodėl taip manote?“ 

— „Ar kada nors turėjote patirties, susijusios su panašiais dalykais?“ 
- „Ar turite kokių nors įrodymų, pagrindžiančių jūsų teiginį?“ 

+ Jūsų tikslas, kad mokiniai pasakytų, jog raktu galima atrakinti kažkokias duris arba 
vartus ar galbūt net paradinį įėjimą, tad pateikite su tuo susijusius spėliojimus. 
Galėtumėte pasakyti: „Manau, jūs galite būti teisūs, man atrodo, aš prisimenu, kad 
vienas žmogus pranešė, kad pametė tokį raktą“ arba „Kadangi jūs apie tai prabi- 
lote, jis šiek tiek panašus į raktą, kuriuo būtų galima atrakinti bažnyčią, seną namą, 
kalėjimą, užtvertą tunelį ar slaptą sodą. 

+ Dabar trumpam liaukitės atlikti savo vaidmenį ir pasakykite mokiniams, kad norite 
toliau plėtoti istoriją. Dabar jūs esate prie kažkokių durų ir rankoje laikote raktą. 
Paprašykite mokinių atsistoti. Grįžkite į savo vaidmenį. „Ar turite raktą? Manau, reikia 
pamėginti šią spyną atrakinti. Aš mėginau belsti, bet niekas neatsiliepė. Įstatykite 
raktą į įsivaizduojamą spyną kartu su mokiniais. Tai darydami sakykite: „Atrodo, jis 
tinka. Jis šiek tiek sunkiai įsikiša, bet taip. Jis tikrai tinka. Labai sunkiai, bet jis sukasi. 
Jis tinka!“ 

+ Labai svarbu, kad dabar niekas neperžengtų durų slenksčio, tad sakykite: „Palaukite! 

Mes nežinome, kas už durų. Manau, geriau sustoti ir pagalvoti prieš einant pro jas“ 


+ Dabar pradėkite diskusiją apie tai, kas galėtų būti už durų. Ką mano mokiniai? Ar tai 


gali būti pavojinga? Ar reikėtų ką nors informuoti? Ar jums gali prireikti specialios 
įrangos prieš žengiant pro duris? O kas, jeigu ten kas nors yra? Tikriausiai būtų nepro- 
tinga tiesiog eiti pro jas. Būtinai reikia plano. Paprašykite mokinių jį sudaryti bet kokia 
forma, kad jame būtų nurodyta, ką reikia daryti. Žinoma, planai skirsis atsižvelgiant į 
tai, su kokiomis durimis susidūrėte. Kai kurie mokiniai gali nuspręsti, kad tai ant vyrių 
pakabintos durys, kurias atvėrus galima iškart pamatyti, kas už jų yra. 


+ Mokiniams dirbant, vaikščiokite po klasę ir klauskite apie jų planus bei prireikus pa- 


teikite užuominas: „Kas, jeigu...?“ arba „Ar nepagalvojote, kad ...?“ (nepamirškite, kad 
vis dar atliekate savo vaidmenį). Itin svarbu, kad jie žinotų, kaip jie ketina grįžti. Ar jie 
turi planą, ką daryti, jeigu kas nors atsitiks? 


+ Kitas etapas — įgyvendinti planus. Mokiniai naudoja savo raktus spynoms atrakinti 


ir dabar atidaro duris, kad pamatytų, kas iš tiesų už jų yra. Galite tai daryti visi kartu 
arba grupelėse. Prireikus pateikite užuominas, pavyzdžiui: 

-„Ar matote? Ar jums reikia žibinto arba susirasti elektros jungiklį?“ 

—,„Ką matote, girdite, užuodžiate?“ 

— „Ar ten kas nors yra?“ 

— „Kas iš tiesų yra už durų? Ar tai, ko tikėjotės, ar kažkas kito?“ 

—„Ar ten yra ženklų, rodančių, kas ten gyvena arba dirba?“ 

— „Ar ketinate nufotografuoti arba pasižymėti, ką matote arba ką radote?" 

-„Ar naudosite savo mobilųjį telefoną su kuo nors susisiekti prieš Išeidami?" 

Kai pajaučiate, kad šiai užduočiai buvo skirta pakankamai laiko, sakykite: „Manau, 
laikas iš ten eiti. Įsitikinkite, kad išeidami vėl užrakinote duris 


+ Saugiai grįžę pro duris, galite aptarti tai, kas nutiko kitapus durų ir paprašyti mokinių 


parengti eksperto ataskaitą apie tyrimą. 


Paslaptinga dėžutė 


Šis nedidelis tyrėjo vaidmuo sužadina vaikų smalsumą ir jie noriai dalyvauja žaidime. 


+ Jūs atliekate ką tik persikrausčiusio Žmogaus vaidmenį. Nusipirkote nenaują komodą, 

kurioje radote dėžutę. Dirbant pagal šį scenarijų reikės tikros dėžutės, kurioje būtų 
įvairūs daiktai, kurie iš pirmo žvilgsnio yra arba nėra susiję. Ten galima įdėti dalį laiško, 
traukinio bilietą, kvitą, senus akinius, raktinę su keliais raktais, užsienietiškų monetų, 
ypatingų akmenukų, nuotrauką arba kitų įdomių dalykų. 

+ Paklauskite mokinių, kokiam Žmogui ši dėžutė galėjo priklausyti. Pradėkite nuo visos 
klasės darbo, o vėliau suskirstykite mokinius į grupes, kurios turi atidžiau ištyrinėti 
kiekvieną daiktą. Paprašykite jų užsirašyti savo mintis, bet pasakykite jiems, kad 
reikės paaiškinti, kodėl jie taip mano. Vienas iš būdų tai padaryti - lipukai, kurie kli- 
juojami ant lentos po kiekvieno daikto pavadinimu. Taip visi mato, kaip kuriamas 
galimo savininko paveikslas. 

+ Tada vėl dirbkite su visa klase ir apibendrinkite mokinių mintis. Ar savininkas aiškus? 
Ar galimi keli variantai? Ar išgirdęs kitų mokinių nuomonę kas nors persigalvojo? 

+ Paprašykite mokinių nupiešti, kaip, jų manymu, atrodė savininkas, papasakojant sa- 
vininko žodžiais apie kai kuriuos daiktus dėžutėje tam skirtuose burbuluose. Taip pat 
mokiniai galėtų rašyti savininko vardu ir paaiškinti kai kuriuos arba visus daiktus ar 
susieti savo istoriją tik su vienu svarbiu daiktu. 


Ilgalaikiai projektai 


Tuos ekspertų vaidmenis, kurie tęsis kelis užsiėmimus arba savaites, reikia geriau su- 
planuoti. Pradėkite nuo ilgalaikio savo klasės plano, pagrįsto Nacionalinės bendrojo ug- 
dymo programos reikalavimais, ir pažiūrėkite, kokius mokymo(si) elementus galima susieti. 
Pavyzdžiui, trečios klasės* mokytoja Liza į ekspertų vaidmenų žaidimą, kur jos klasė turėjo 
atlikti kelionių agentūros, kurios specializacija — individualių kelionių planavimas ir orga- 
nizavimas, vaidmenį, suplanavo įtraukti šias sritis: 


» istoriją - senovės graikai; 

+ rašymą ir skaitymą - mitai ir legendos, informaciniai tekstai, kalbėjimas ir klausy- 
mas, vaidinimas: vaidmenų atlikimas, sąrašai, laiškai, logotipai, instrukcijos, ataskai- 
tos, smulkus atpasakojimas, informacija, užrašai, reklamos, plakatai; 

+ matematiką - pinigai, laikas, duomenų tvarkymas; 


* Žr. lentelę „Anglijos švietimo sistema“ knygos gale. 

+ geografiją - oras įvairiose pasaulio šalyse; žemėlapiai; 

+ menus - piešimas, tapyba, keramika; 

+ dizainą ir technologijas - parodos planavimas ir žmonių kūriniai Graikijos dienai; 
„IT - paieška internete,„PowerPoint“ pristatymai, kompiuterinė leidyba; 

+ kūno kultūrą - su olimpinėmis žaidynėmis susijusi lengvoji atletika; 

+ asmeninį, socialinį, sveikatos ir ekonominį ugdymą - neįgalumo problemos. 


Pasirenkant įmonę, kuri lems, koks vaidmuo bus atliekamas arba kokioms praktinėms 
žinioms bus skirta daugiausia dėmesio, svarbu, kad mokiniams tai būtų įdomu. 

Gyvūnai visada populiarūs, tad zoologijos sodo prižiūrėtojo, laukinių gyvūnų par- 
ko darbuotojų arba aplinkosaugininkų vaidmenys labai tinka. Tuomet nuspręskite, kaip 
mokinius sudominti, kad veikla prasidėtų. Tai galėtų būti įmonei arba organizacijai, kuriai 
mokiniai atstovauja, skirtas laiškas, telefono skambutis arba elektroninis laiškas, kuriame 
prašoma pagalbos arba siūloma atlikti tam tikrą darbą klientui. Arba galėtumėte pradėti 
įmonės darbą atlikdami įmonės atstovo vaidmenį ir tiesiogiai kalbėdami su klase taip, tarsi 
konsultuotumėte juos dėl jų, kaip ekspertų, gebėjimų. 

Mokytojas turi pasirinkti vaidmenį ir sau. Jei neturėsite vaidmens ir liksite mokytoju, 
žaidimas nebus tikras ir vaikai laikys jus mokytoju. O pasirinkę kokį nors vaidmenį, galėsite 
nuoširdžiai pasakyti, kad kažko nežinote ir tuomet vaikai jausis laisviau ir supras, kad turi 
patys priimti sprendimus, spręsti problemas ir būti kūrybingesni. Mokytojas gali tapti 
užsakovų įmonės atstovu arba įstaigos vadovu. Tuomet jis visiškai nepraras savo funkcijos 
valdyti klasę ir prireikus galės nukreipti veiklą tinkama linkme. Mokytojas turi stovėti prie 
„Žaidimo vartų“ ir nuspręsti, kada juos atverti ir kada uždaryti. 

Vertėtų nepamiršti, kad, kaip ir bet kurioje kitoje pramanytoje veikloje, istorija taip 
pat yra sugalvojama. Nei viena veikla čia neprasideda nuo pat pradžių, tad atliekant naujus 
ekspertų vaidmenis tam tikra istorija jau egzistuoja. Tai galima labai gerai išnaudoti, kaip 
parodyta toliau pateikiamame pavyzdyje. Tarp kitko, nebijokite, kad mokiniai nejsijaus į 
savo vaidmenį. Nustebsite, kaip lengvai ir noriai jų nepasitikėjimas dingsta. Taip bet kuriuo 
atveju išplečiamas jų įprastinis žaidimų pasaulis. 

Pristačiusi savo ketvirtai klasei* tyrinėtojų bendruomenės vaidmens idėją ir įtraukusi 
vaikus į paslaptingos dėžutės žaidimą, mokytoja Džoana nutarė imtis „rimtesnių“ vaidmenų. 
Ji pasirinko mokslinę temą - supažindinti vaikus su augalų auginimu ir aplinka, kurioje jie 


* Žr. lentele „Anglijos švietimo sistema“ knygos gale. 
€,Ang'i) ygos g 

auga. Šis projektas buvo vykdomas mokyklos aplinkoje ir vietos bendruomenėje. Mokytoja 
skyrė daug dėmesio ir rašymo įgūdžių tobulinimui. Ji taip pat siekė, kad mokiniai imtų la- 
biau pasitikėti savimi ir geriau suprastų kitus žmones. Papasakosime, ką ji ir mokiniai veikė 
per kelias savaites trukusį projektą. 


« Džoana pasakė savo klasei, kad jie (įskaitant ją pačią), atliekantys sodo dizainerių, 
dirbančių apželdinimo įmonėje „Gardens R Us“, vaidmenį, gavo laišką. Ji parodė 
mokiniams patį laišką (kurį, žinoma, pati parašė, žr. 6.1. užduočių rinkinį), o paskui 
išdidino jį ant interaktyviosios lentos. 


6.1. užduočių rinkinys. Mokytojos laiškas dėl sodo neregiams 


Teritorijų planavimo įmonė „Planners Incorporated' 
Gerbiami,Gardens R Us“ darbuotojai, 


Daug girdėjome apie įdomius jūsų sodų dizaino projektus ir norėtume, 
kad pasidalytumėte idėjomis, kaip būtų galima sukurti ypatingą sodą, kurio mūsų 
paprašė vienas iš mūsų klientų. 

Šis sodas bus skirtas žmonėms su regėjimo negalia irakliesiems, todėl žinome, 
kad tai bus gana sunku. Tačiau iš jūsų ankstesnių darbų galime spręsti, kad jums nea- 
bejotinai kils įdomių minčių, kurias galėtume realizuoti. Esame įsitikinę, kad pateik- 
dami savo siūlomą projektą atsižvelgsite į sveikatos ir saugos reikalavimus. 

Sodo formai ar dydžiui netaikomi jokie apribojimai, tačiau žinome, kad ši vieta 
yra visiškai tuščia, ten nėra nei medžių, nei pastatų, į kuriuos reikėtų atsižvelgti. Šiame 
etape mums reikia tik jūsų pasiūlymų, kokius augalus ten būtų galima sodinti ir kaip 
sodą išdėstyti, kad jis tiktų žmonėms su regėjimo negalia ir akliesiems. 

Nekantriai laukiame jūsų projektų. 


Pagarbiai 


« Džoana atkreipė ypatingą dėmesį į tai, kad klientas jau žino apie jų darbus. 


Džoana: Įdomu, kurie mūsų projektai jiems yra žinomi? Kuriuos prisimenate? 

Mokinys A: Mūsų Disnėjaus projektas Paryžiuje. 

Mokinys B: Tas kaip Jamaikoje, iš kurios kilęs mano tėtis. 

Mokinys C: Ir tas susijęs su futbolu Pasaulio čempionatui. 

Mokiniai iš karto pradėjo „prisiminti“ ankstesnius užsakymus, kurių, žinoma, realybėje 
niekada nebuvo, jie egzistavo tik,Eksperto mantijos“ žaidime. Po dar kelių komentarų 
Džoana pakreipė pokalbį kita linkme:„Manau, būtų naudinga tai užsirašyti. Ar turime 
ilgą popieriaus lapą?“ Kažkuris iš mokinių pamatė tapetų ritinėlį, kurį Džoana jau buvo 
padėjusi ant stalo. Baldai buvo nustumti į šalį, popierius išvyniotas ant grindų ir visi 
suklaupė aplink jį ant žemės. „Ar prisimenate, kada mes sukūrėme Disnėjaus parką?“ 
„Maždaug prieš šešerius metus“ Nuo šios datos Džoana pradėjo ant popieriaus 
sudarinėti projektų istoriją, parodančią, kiek skirtingų parkų buvo sukurta, pridėdama 
papildomos informacijos apie juos, jeigu kas nors ją savanoriškai pateikdavo. Kai moki- 
niai jau galėjo matyti, kaip vyksta šis procesas, ji perdavė įmonės istorijos kūrimą jiems. 
|ją buvo įtraukti jų pačių sugalvoti parkų projektai. Taip buvo sukurta įmonės istorija. 


+ Toliau Džoana paklausė, kurie mokiniai dirbo įmonėje nuo pat jos įkūrimo pradžios 


(„Nelabai prisimenu, o jūs?'). Pradėjo atsirasti asmeninės biografijos, įskaitant vieną 
berniuką, kuris anksčiau buvo policininkas, bet jam nepatiko šis darbas, todėl jis 
nusprendė pakeisti savo darbinę veiklą. Šioje įmonėje jis turėjo dirbti kuriamame sode, 
kasti ir sodinti. Paaiškėjo, kad viena mergaitė ir du berniukai įkūrė įmonę prieš dešimt 
metų. Jie susitiko sodininkystės kolegijoje, kur mergaitė dirbo kavinėje, o vienas iš 
berniukų laisvalaikiu dirbo taksi vairuotoju, kad papildomai užsidribtų. Dabar jie buvo 
įmonės generaliniai direktoriai, ieškantys naujų klientų ir organizuojantys kitų darbą. 
Džoana pateikė savo istoriją ir paprašė mokinių parašyti savo biografijas, kad jas būtų 
galima įdėti į įmonės bylas. 


+ Tada jie grįžo prie pagrindinio laiško ir prašymo sukurti sodo neregiams projektą. „At- 


rodo, bus sunku“, - pasakė Džoana. „Įdomu, į kokius dalykus turėsime atsižvelgti?“ Ši 
frazė sukėlė pokalbį apie akivaizdžias problemas ir mokinių grupelės pradėjo kurti pro- 
jektus ant popieriaus. Tolesnėse diskusijose Džoana kėlė sunkius, su praktiniais aspek- 
tais susijusius klausimus. Mokiniai lygino savo projektus ir juos tobulino. 


- Šiame etape taip pat buvo tiriami augalai ir organizuota išvyka į vietos sodų bendriją, 


siekiant gauti daugiau informacijos. 

+ Džoana vis dar nemanė, kad pasiūlymai atitiko kliento reikalavimus ir atkreipė mokinių 
dėmesį į tą laiško dalį, kurioje kalbama apie sveikatos ir saugos reikalavimus. „Kaip 
sužinoti, ką reiškia aklam žmogui vaikščioti sode?“ — ji paklausė ir kažkas pasiūlė 
pasivaikščioti po mokyklos teritoriją užmerktomis akimis. Jie taip ir padarė ir nesitikėjo, 
kad susidurs su tiek daug sunkumų: suklups ant nelygaus paviršiaus, pames savo kelią 
sode, įsidurs į dygliuotus augalus, susidilgins į dilgėles. Šias problemas reikėjo išspręsti, 
ir mokiniai sugalvojo savų būdų, kaip šiuos sunkumus įveikti. Pavyzdžiui, jie pastebėjo, 
kad jaučia, kada eina žole, o kada medžio žievės drožlėmis, ir suprato, kad tai gali- 
ma panaudoti skirtingoms sodo zonoms atskirti. Jie pasiūlė padaryti virvelinį turėklą 
rankoms, kuris padėtų orientuotis ir išvengti pavojingų augalų, bei pasodinti kvapnių 
augalų ir augalų su skirtingais lapais. Tada mokiniai grįžo prie piešimo lentos ir pataisė 
savo pirminius planus. 


Svarbu numatyti aiškų galutinį ekspertų vaidmenų žaidimo tašką. Šiuo atveju mo- 
kiniai parašė laiškus klientui, kuriuose paaiškino, ką jie nuveikė, ir pakvietė juos pažiūrėti 
baigtų projektų su komentarais. Mokytojos padėjėjas atliko kliento vaidmenį ir aptarė pro- 
jektus bei jų įgyvendinimą su jaunaisiais dizaineriais. 

Atlikdami šį darbą, mokiniai suvokė, kad yra šios „istorijos veikėjai, o Džoana žinojo, 
kad bet kuriuo metu ji gali iš ekspertų vaidmenų pasaulio pereiti į klasės pasaulį ir vėl tapti 
mokytoja. Tai galima padaryti, jeigu, pavyzdžiui, istorijoje būtina parašyti laišką ir reikia pa- 
tarimo, kaip tai padaryti teisingai. Mokytojas tiesiog sustabdo istoriją ir grįžtama į klasės 
pasaulį, kuriame mokiniai gali įgyti reikiamą gebėjimą. Tai padarius, jie grįžta į istoriją, ku- 
rioje laikas buvo sustojęs jų belaukiant. 


Geležinis žmogus 


Styvo ekspertų vaidmenų projektas, paremtas Tedo Hjuiso (Ted Hughes) klasika 
virtusia knyga „Geležinis žmogus“, ketvirtoje klasėje* užtruko gerokai ilgiau. Šiuo atveju 
klasė tapo pramanyta filmų kūrimo įmone „Film Kit“, kurios specializacija - rekvizitų, skirtų 
filmus kuriančioms įmonėms, kūrimas ir gamyba. Styvo pasirinktas vaidmuo buvo filma- 
vimo aikštelėje dirbantis filmų įmonės atstovas, kuris užsakė „Film Kit“ pagaminti geležinio 


* Žr. lentelę „Anglijos švietimo sistema“ knygos gale. 

žmogaus modelius būsimam filmui. Styvas pradėjo ekspertų vaidmenų Žaidimą taip pat kaip 
Džoana, nuo laiško iš filmų kūrimo įmonės, po kurio buvo sukurta įmonės istorija ir pagrin- 
diniai įvykiai. Tada kiekvienas mokinys nusprendė, kokį vaidmenį jis atliks įmonėje „Film Kit“ 
ir pateikė savo pareigybės aprašymą. Jų buvo paprašyta išsiaiškinti, kokių gebėjimų ir žinių 
reikia, kad šį užsakymą įvykdytų, ir Styvas jais pagrindė būsimą darbą. 

Žinoma, jis jau buvo suplanavęs, kaip bus vykdoma didžioji dalis veiklos. Suprasdamas, 
kad mokiniai turi žinoti istoriją, jis ją perskaitė. Mokiniams taip pat reikėjo žinoti, kaip sukurti 
sustabdyto kadro animacijas (vert. past. - animacijos technika, kai fiziškai manipuliuojant ob- 
jektais atrodo, kad jie juda patys. Objektai yra judinami mažais žingsniais tarp individualiai 
fotografuojamų kadrų. Sudėjus nufotografuotus kadrus į vieną nuoseklią seką, sukuriama 
tikro judesio iliuzija), ko jis planavo mokyti klasės pasaulyje. 

Kol mokiniai buvo užsiėmę ekspertų vaidmenimis, Styvas nusprendė panaudoti „nu- 
girsto pokalbio“ detales, kad perkeltų veiksmo vietą už klasės ribų. Jis ėmė vaidinti, kad ben- 
drauja telefonu su savo bose Linda ir ją nuolat informuoti apie padarytus darbus. Šis vaidmuo 
leido Styvui veiklą sustabdyti arba paspartinti, kai, jo manymu, to reikėjo. Pavyzdžiui, moki- 
niai girdėjo jį sakant: „Taip, gerai, Linda, aš jiems pasakysiu. Bet jie gerokai pasistūmėjo šiame 
darbe. Kaip sakote? Ar norite, kad jie viską perdarytų iš naujo? Na, jie nebus patenkinti, bet 
aš pasistengsiu juos įtikinti“ Tuomet Styvas perpasakojo visą pokalbį klasei, pasakydamas, ko 
Lindai reikėjo, pavyzdžiui, įrangos sąrašo arba parašyto planuojamos scenos dialogo. 

Styvas žinojo, kad anksčiau buvo sukurta šios istorijos animacinė versija, bet ji skyrėsi 
nuo knygos istorijos, todėl jis taip pat suplanavo tai parodyti mokiniams, šiems atliekant savo 
vaidmenis, kad jie galėtų abi versijas palyginti ir pamatyti, kaip dirbo animatoriai. Jis taip pat 
rado interneto svetainę (www.filmstsreet.co.uk), kurioje mokiniai galėjo sužinoti daugiau 
apie animaciją. Keletas mokinių šią interneto svetainę naudojo ir namuose. Tada mokiniai 
galėjo sukurti animavimui pasirinktos scenos scenarijų. 

Iš kartono, dėžių ir folijos mokiniai sukūrė ir pagamino geležinį žmogų, tačiau tai atliko 
tik po to, kai kompiuterine programa ir paprasta skaitmenine vaizdo kamera padarė keletą 
sustabdyto kadro animacijų. Tai padėjo jiems suprasti, kaip svarbu, kokio dydžio yra modelis, 
kad jis tilptų į kadrą. Filmavimui taip pat reikėjo sukurti pasirinktos scenos foną ir užrašyti 
dialogą bei sceną surepetuoti. 

Styvas suplanavo daug vaidybinių užduočių (pavyzdžiai pateikti 6.2. užduočių rinkinyje), 
kurios buvo atliekamos ne pagal ekspertų vaidmenų žaidimo istoriją, tačiau buvo su ja susiju- 
sios, kad mokiniai visiškai suprastų veikėjus. Taigi mokiniai atliko įvairius vaidmenis. 

6.2. užduočių rinkinys. Vaidybinės užduotys „Geležinis žmogus“ 


Vaidybos technikų, pasitelkiant 
T. Hjuiso kūrinį „Geležinis Žmogus“, naudojimas 


2 skyrius 

+ Sustabdytas kadras, kuriame atsispindi pirma ūkininko reakcija pamačius, 
kad pusę jo traktoriaus surijo geležinis žmogus. 

„ Dialogas tarp dviejų ūkininkų, kurių įranga buvo suėsta. Po repeticijos likusi 
grupės dalis nugirsta jų pokalbį. 

„ Dialogas tarp mažų ūkininkų grupelių, planuojančių iškasti duobę geležiniam 
žmogui. Po repeticijos likusi grupės dalis nugirsta jų pokalbį. 


3 skyrius 

+ Atkurkite šeimos iškylos ant kalvos sceną, susijusią su geležiniu žmogumi. 
Vaidinkite taip, tarsi būtumėte filmuojami. Grupė gali bet kuriuo metu filmavimą 
sustabdyti, kad užduotų veikėjams klausimus. 

+ Ūkininkai pirmą kartą pamato ir apibūdina geležinį žmogų - dialogas tarsi 
nugirstas pokalbis. Jie prie jo prišliaužia ir jį nufotografuoja. Nuotraukas galima paro- 
dyti trečiam grupės nariui, kurio tuo metu ten nebuvo. 

+ Hogartas atsiprašo geležinio žmogaus ir pasiūlo sprendimą - nugirstas 
monologas. Vienas mokinys atlieka geležinio žmogaus vaidmenį, tačiau negali 
atsakinėti. Jis gali naudoti tik kūno kalbą arba veido išraiškas. 

„ Tolesnė veikla: Hogartas karštojoje kėdėje (vert. past. - ugdymo metodas, kai ant 
„Karštosios kėdės“ pasodintas istorijos veikėjas atsakinėja į mokinių klausimus apie save). 

+ Kaimiečių reakcijų pamačius gatve einantį geležinį žmogų sustabdytas kadras. 

+ Sustabdytas kadras: laimingas geležinis žmogus metalo laužo sąvartyne. 

<Vaidmuoantsienos (vert. past.- ugdymo metodas, kai ant sienos nupiešiamas 
veikėjo kontūras ir aplink jį surašomi veikėją apibūdinantys sakiniai, angl. role on the 
wall): geležinis žmogus. 

+ Geležinis žmogus karštojoje kėdėje. 


4 skyrius 

+ Astronomų, aptariančių besikeičiančią žvaigždę, vaidmuo. 

+ Raštu parengtos ataskaitos perskaitymas antrajai grupei (galbūt politikams) 
apie stebėjimų rezultatus. 

+ Naudokite kaip pagrindą diskusijoms: kokia drakono keliama grėsmė - ką 
ketiname daryti? Su kokiomis problemomis susiduriame? Oficialios diskusijos po 
astronomų ataskaitų. 

+ Drakono vaidmuo ant sienos. 

+ Drakonas „minčių tunelyje“. 

Ekspertų vaidmenų žaidimas baigėsi, kai mokytoja Laura, Styvo kolegė iš kitos mokyk- 
los, apsilankė įmonėje Film Kit“ atlikdama Styvo vadovės Lindos vaidmenį. Ji pasikalbėjo su 
mokiniais, pamatė jų modelius ir animacijas, pasveikino juos su jų pasiekimais ir palinkėjo 
jiems sėkmės būsimuose projektuose. 

Daugiau informacijos ir naujienų apie dabartinius renginius ieškokite interneto 
svetainėje www.mantleoftheexpert.com. 


Vaidmenų žaidimai kitose situacijose 


Be abejo, ekspertų vaidmenys nėra vienintelis būdas panaudoti vaidmenų žaidimą 
įvairių dalykų ugdymo programai tobulinti. Sudarius sąlygas mokiniams įgyti virtualios 
praktinės patirties, jie ima daugiau suprasti, todėl jiems gali kilti naujų minčių ir idėjų. Toliau 
pateikiami keli pavyzdžiai. 


Džiunglių nuotykiai 


Steisė, ikimokyklinio ugdymo specialistė, mokyklos holą ir dalį mokyklos teritorijos 
pavertė džiunglėmis savo klasės nuotykių pamokai. Prieš tai jie perskaitė tokias knygas kaip 
Maiklo Rouzeno (Michael Rosen),„Mes einame medžioti lokių“ ir Tonio Mitono (Tony Mitton) 
„Dundesys džiunglėse“. Užduotyse daugiausia dėmesio buvo skirta lokiams. Paskutinį vakarą 
prieš džiunglių dieną Steisė ir jos padėjėjas mokyklos hole įkūrė džiungles. 


+ Ant didelės laipynės buvo pakabintas maskuojamasis tinklas. 

+ Ant kūno kultūros įrangos buvo sukabinti audinio gabalai ir maišai. 

+ Veiksmo vietoje buvo išdėliota kuo daugiau vazoninių augalų. 

+ Buvo įrengti improvizuoti urvai su minkštais žaisliniais meškučiais ir kitais gyvūnais, 
išdėlioti puodai ir keptuvės bei rašymo reikmenys. 

+ Fone sklido džiunglių garsai. 

+ Lauke buvo išdėlioti perspėjamieji ženklai „Pavojinga! Saugokitės laukinių žvėrių!“ 
„Atsargiai, lokiai" ir „Atsargiai, gili pelkė!" 

+ Tarp medžių ir krūmų buvo išdėlioti Žaisliniai gyvūnai ir plastikiniai vabzdžiai. 

Mokiniai atėjo į mokyklą apsirengę ekspedicijoms tinkamais drabužiais ir, žinoma, atsinešė 
supakuotus tyrinėtojų priešpiečius. Jie jau buvo šiai dienai iš kartono pasigaminę žiūronus ir 
fotoaparatus. Jiems buvo išduoti dienos pasai ir jie rikiavosi registracijos eilėje skristi į džiungles. 

Steisei ypač pasisekė, nes jai padėjo savanoris senelis, per pietų pertrauką vadovavęs 
vyresniųjų klasių mokinių skrydžių imitavimo būreliui, kuriame buvo dirbama su kompiuterine 
programa. Jis valdė šią programą rodydamas ją ant interaktyviosios lentos, kad vaikai jaustųsi 
kaip tikrame lėktuve. Steisė jam padėjo išdėstydama kėdes kaip lėktuve. Šios prabangios 
priemonės alternatyva galėtų būti internetinės programos „Google Žemė“ trimatės navigacijos 
priemonė, kuri sukelia panašų skrydžio jausmą. 

Pasiekusi kelionės tikslą, grupė išsilaipino iš „lėktuvo“ ir nuėjo į džiungles. Pusė klasės 
aplankė visas tirtinas vietas, atidžiai jas apžiūrėjo per žiūronus, nufotografavo aptiktus dalykus, 
užsirašė pastebėjimus tyrėjų bloknotuose ir rašė atvirukus namo. 


Karalienės karūnavimas 


Pirmos klasės* mokytoja Andžela suplanavo šventėmis pagrįstą veiklą. Viena iš 
užduočių buvo istorinė, susijusi su Karalienės karūnavimo iškilmėmis 1953 m. Andžela pan- 
audojo du vaidmenų žaidimo scenarijus: atkūrė patį karūnavimą, kai Karalienės vaidmenį 
atliekantis mokinys tinkamai apsirengęs sėdi specialiai šiai progai papuoštoje kėdėje, o kiti 
mokiniai atlieka ceremonijoje dalyvaujančių asmenų arba tikinčiųjų vaidmenis. Atkuriant šį 
įvykį buvo grojama muzika iš tikrosios karūnavimo ceremonijos. 

Antrasis vaidmenų žaidimas buvo skirtas gatvės šventei sporto aikštelėje, kuriai 
mokiniai patys gamino maistą (padedant suaugusiesiems). Jie kūrė ir gamino šventines ke- 
puraites, vėliavėlės gatvėms papuošti ir valstybines Didžiosios Britanijos vėliavas, dainavo to 
laikotarpio dainas ir giedojo valstybės himną. Po to jie piešė arba aprašė savo patirtį. 


Londono gaisras 


Antros klasės* mokytoja Sara vaidmenų žaidimui panaudojo istoriją apie Londono 
gaisrą. Samuelio Pipso (Samuel Pepys) (vert. past - anglų memuarininkas) dienoraštis buvo 


* Žr. lentelę „Anglijos švietimo sistema“ knygos gale. 

naudojamas mokiniams sudominti. Mokiniams papasakojus istoriją, jie kūrė tikrojo gaisro 
protrūkio Pudingo skersgatvyje (Pudding Lane) esančioje kepykloje sustabdytus kadrus, 
miesto gyventojų reakcijas gaisrui plintant ir S. Pipso įspūdžius stebint gaisrą iš saugaus 
atstumo. Tada Sara panaudojo minčių stebėjimo (angl. thought-tracking) metodą (vert. 
past. - ugdymo metodas, kai mokiniai sukuria „sustabdytą kadrą“ ir pasako, ką tuo metu 
mąsto jų veikėjas), paklausdama mokinių, ką jie galvojo matydami gaisrą. 

Vėliau mokiniai poromis improvizavo pokalbius, vaidindami, kad jie grįžta prie 
sudegusių namų liekanų. Paskui jie smagiai rašė dienoraščius ant popieriaus, kurį sutepė nau- 
dodami arbatos maišelius ir apiplėšė kraštus, kad būtų įspūdingiau ir atrodytų seniau. 


Tesėjas ir Minotauras 


Trečios klasės* mokytoja Viktorija mokė klasę apie senovės graikus ir panaudojo 
vaidmenų žaidimą, kad mokiniai susipažintų su graikų mitais. Mokytoja perskaitė klasei mitą 
apie Tesėją ir Minotaurą. Tada ji nusivedė vaikus į labirintą. Mokytoja vaidino Tesėją ir eidama 
kalbėjo jo žodžius. Aplink buvo tamsu, jie nieko nematė ir turėjo pasikliauti savo nuojauta, 
kad rastų kelią. Galiausiai jie sutiko Minotaurą. Prasidėjo žūtbūtinė kova. Ariadnė jiems buvo 
davusi siūlų kamuolį, kad jie nepasiklystų labirinte. Eidami pagal siūlą, jie rado kelią atgal. 
Sugrįžusius juos pasveikino džiūgaujanti minia. 

Vėliau Viktorija taikė sustabdyto kadro, minčių sekimo ir vaidmens ant sienos meto- 
dus, kai mokiniai klijavo lipukus ant Tesėjo kontūro, užrašydami, ką jis matė, girdėjo, užuodė 
ir jautė prieš įeidamas į labirintą, į jį įeidamas ir į jį jėjęs. 6.3 užduočių rinkinyje pateikiamos 
ištraukos iš šios užduoties. 


* Žr. lentelę „Anglijos švietimo sistema“ knygos gale. 

6.3. užduočių rinkinys. Tesėjas ir Minotauras: mokinių rašto darbų pavyzdžiai 


Jis paėmė Ariadnės siūlų kamuolį ir jėjo į labai labai tamsų ir klampų labirintą. 
Takelis sukosi ir vingiavo. Jam atrodė, kad jo kaulai braškėjo su kiekvienu žingsniu. 
Tatumas, 7 metai 


Staiga pamačiau dvi didžiules raudonas akis, spoksančias į mane, tad 
išsitraukiau kardą ir pradėjau su juo kautis. Dūriau kardu ir galiausiai pataikiau tiesiai 
į širdį. Jis griuvo ant žemės. Aš apsidžiaugiau, bet visai pamiršau siūlų kamuolį, kurio 
man reikėjo, kad grįžčiau atgal! Taigi atsiklaupiau ir keturiomis ropojau klampiomis 
grindimis ieškodamas jo. 

Brionis, 8 metai 


Kai įžengiau į vidų, išgirdau kažkokį labai tolimą aidą. Įėjus į vidų man buvo 
baisu. Ten buvo taip tamsu, kad aš vos nepargriuvau. Grindys buvo lipnios ir bjaurios 
kaip želė. Vis dar girdžiu tą garsą. Jis vis labiau artėja. Aš galiu jį nužudyti, lažinuosi, 
kad galiu. Grindys juda, sienos šokčioja. O, ne! Pamečiau siūlą! 

Emilija, 8 metai 


Žengiau į labirintą stipriai laikydama siūlų kamuolį. Sienos buvo tokios lipnios 
kaip milijoną kartų aplaižytas ledinukas ant pagaliuko. Man tai visai nepatiko. Geriau 
jau ten būtų buvę šviesu. Nieko nematau. Ar matau iš burnos besiveržiančius ga- 
rus? Gal už kito kampo manęs laukia Minotauras! Sunerimusi pasukau už kampo ir 
atsitrenkiau į kažką didelį ir plaukuotą. Jis turėjo ilgas plonas letenas. Jis suplėšė man 
drabužius ir įdrėskė į petį. 

Lidija, 8 metai 


Indiškos vestuvės 


Įgyvendindama religinio ugdymo programą, ketvirtos klasės* mokytoja Ketė 
suplanavo pramogą - induistų vestuvių ceremoniją. Buvo išrinktas jaunikis ir jaunoji, 
taip pat jų šeimų nariai, apeigas vedęs kunigas ir svečiai. Vienas iš tėvų aprūpino 
pagrindinius veikėjus tradiciniais indiškais drabužiais, kad jie tinkamai atrodytų, klasė 
buvo atitinkamai papuošta ir paruoštas tradicinis maistas. Ceremonija vyko reikiama 
tvarka, kiekviena dalis buvo fotografuojama. 

Ši patirtis buvo itin svarbi Ketės klasei, nes mokiniai gyvena kaimiškoje vietovėje, 
kurios bendruomenėje kitų nei krikščionybės religijų atstovų pasitaikydavo retai. Šis 
vaidmenų žaidimas leido jiems prasmingai sužinoti daugiau apie induizmą. 


Kenijos kaimas 


Šeštos klasės* mokytojo Endriu klasė mokėsi apie Keniją, besivystančią šalį. Jie 
analizavo gyvenimo Kenijos kaime ir savo mieste panašumus ir skirtumus bei daug 
sužinojo apie gyvenimą Kenijos miestuose. Endriu nusprendė taikyti suvaidintų 
diskusijų metodą, kad padėtų vaikams geriau suprasti, kodėl jauni žmonės persikelia iš 
kaimo į miestą, vartodamas stūmos ir traukos veiksnių (angl. push-pull factors) sąvoką. 

Endriu atliko žmogaus, mėginančio priimti sprendimą, ar likti kaime, ar per- 
sikelti į miestą, vaidmenį. Jis padalijo klasę į dvi grupes. Viena iš jų vaidino kaimo 
gyventojus, Mėginančius įtikinti jį likti, o kita grupė buvo miesto gyventojai, pa- 
teikiantys priešingus argumentus. Vaikai turėjo panaudoti visas turimas žinias, kad 
patrauktų Endriu į savo pusę. Jie turėjo išklausyti priešingų nuomonių ir paprieštarauti 
joms svariais argumentais. Jeigu diskusija šiek tiek susilpnėdavo, Endriu įsikišdavo 
su reikiama užuomina, pavyzdžiui, „Bet kas bus, jeigu pasiilgsiu draugų?“ arba „Esu 
įsitikinęs, kad gyvenimas mieste bus daug įdomesnis. 


* Žr. lentelę „Anglijos švietimo sistema“ knygos gale. 


124 Vaidmenų metodas „Eksperto mantija" 


Vaidmenų žaidimų taikymas 


Vaidmenų žaidimai paprastai skirti jauniausiems pradinės mokyklos mokiniams, nes 


šio amžiaus vaikų vaizduotė yra labai laki. Tačiau vaidmenų žaidimus galima naudoti ir 
vyresnėse pradinės mokyklos klasėse. Štai keletas galimų variantų: 


+ veterinaro patirtis, mokantis apie gyvūnus; 

+ prancūziška kavinė, mokant kalbos; 

+ ligoninės skyrius arba gydytojo priimamasis, mokantis 
apie Žmogaus anatomiją; 

« istorijų pasakojimo kampelis, kur vaikai gali skaityti arba perpasakoti 
istorijas draugams; 


+ karalienės Viktorijos laikų mokykla, parodant skirtumus tarp to meto 
mokyklos ir dabartinės; 


+ virtuvė, susiejant ją su sveikos mokyklos veikla; 
+ graikiškas teatras, mokantis apie senovės Graikiją; 


+ sodo stoginė, mokantis apie augalus ir jų augimą; 
+ laboratorija medžiagoms bandyti; 


+ bankas, mokantis apie pinigus. 

7. Mąstymo 
gebėjimai 


Jei mokote Mąstymo gebėjimų tinkamai, mokiniai ima mąstyti apie įvairesnius 
dalykus, negu tai darytų paprastai. Toks platus mąstymas apima divergentinį mąstymą, 
susijusį su kūrybiškumu. Mąstymo įgūdžiai dažnai pabrėžiami kaip priešprieša moky- 
mui, kai perteikiamos žinios (angl. transmission teaching) ir kuris sutelktas į informacijos 
mokymąsi jos kritiškai nevertinant. Nenorime pasakyti, kad informacijos kaupimas, kurį iš 
dalies sudaro įsiminimas, visiškai bevertis. Tiesą sakant, norint būti kūrybingiems, būtina 
įgyti žinių ir suprasti tam tikrą tyrinėjamą sritį. Teigiame, kad mokinių mokymas mąstyti 
aiškiau ir būti atviriems — neatsiejama veiksmingo ugdymo dalis ir tikėtina, kad dėl to jie 
taps kūrybingesni. Mąstymo gebėjimų svarba pripažinta oficialiai - į Nacionalinę ben- 
drojo ugdymo programą įtraukti penki pagrindiniai mąstymo gebėjimai, į kuriuos reikėtų 
atsižvelgti planuojant ir vykdant ugdymo procesą. 

Mąstymo gebėjimus galima ugdyti įvairiai. Šį skyrių pradedame nuo įžanginės 
užduoties, kurią galbūt norėsite išbandyti. Tada panagrinėsime vieną populiariausių 
metodų, Edvardo de Bono (Edward de Bono) mąstymo metodą „Šešios skrybėlės“. Mokinių 
skatinimas kelti hipotezes ir apmąstyti esminius klausimus, tokius kaip: „Ar yra Dievas?' „Kur 
baigiasi visata?“ „Ar įmanoma keliauti laiku? nukelia mus į mokinių filosofijos sritį. Galiau- 
siai skyriuje primenama apie mąstymą skatinančių vizualiųjų strategijų vertę. 


Mąstymas apie mąstymą 


Gera įžanginė užduotis yra ta, kuri paskatina mokinius mąstyti apie mąstymą! 
Išmėginkite šiuos klausimus. 


+ Kas yra mąstymas? 

+ Kuria kūno dalimi mąstome? 

+ Ar visi mąstome taip pat? 

+ Ar mąstome žodžiais, paveikslėliais ar kaip nors kitaip? 
+ Ar vaikai mąsto taip pat, kaip suaugusieji? 

+ Ar gyvūnai mąsto? 


+ Ar mąstome, kai miegame? 

Keletas ketvirtokų* atsakymų pavyzdžių. 


„Mąstome smegenimis, bet ne visas jas panaudojame/ 
„Ne visi mąstome vienodai. Kai kurie iš mūsų mąsto giliai, o kiti - paviršutiniškai. 
„Nemąstome vienodai, nes esame skirtingi. 


„Vaikai nemąsto taip pat, kaip suaugusieji, nes vaikai galbūt mąsto apie savo ateitį, o 
suaugusieji - apie savo vaikus: 


„Gyvūnai tikriausiai mąsto, nes jie turi mąstyti apie tai, ką ketina ėsti ir gerti bei apsi- 
ginti nuo kitų gyvūnų. 


„Mes mąstome, kai miegame, nes sapnuojame, tai iš esmės tas pats Mąstymas, 
tačiau, kai sapnuoji, tikriausiai sapnuoji tuos dalykus, apie kuriuos šiaip negalvotum. Kai 
mąstai, gali mintis kontroliuoti, bet, kai sapnuoji, to daryti negali: 


Vienas garsiausių autorių, rašiusių apie mąstymą, yra Edvardas de Bono. Jo darbai apie 
mąstymą iš pradžių buvo skirti verslininkams, o ne mokiniams klasėje, tačiau vėliau tai buvo 
išplėtota ir pradėta veiksmingai taikyti mokyklose. Vienas iš jo metodų tapo itin populiarus. 


Edvardo de Bono mąstymo skrybėlės 


Pagrindinis E. Bono mąstymo metodo „Šešios skrybėlės“ taikymo principas yra tas, 
kad apie įvairius dalykus galima mąstyti skirtingai. Kiekviena mąstymo skrybėlė simboli- 
zuoja kitokį požiūrį į siūlymą, teiginį ar situaciją. 

Balta skrybėlė ją užsidėję domimės faktais. 

Juoda skrybėlė ją užsidėję numatome galimus sunkumus. 

Geltona skrybėlė ją užsidėję esame nusiteikę optimistiškai. 

Raudona skrybėlė ją užsidėję pasikliaujame jausmais. 

Žalia skrybėlė ją užsidėję būname kūrybingi, pasiūlome neįprastų idėjų. 

Mėlyna skrybėlė ją užsidėję apibendriname mąstymą, aptartą 

užsidėjus visas kitas skrybėles, ir priimame sprendimą. 


* Žr. lentelę „Anglijos švietimo sistema“ knygos gale. 


Mąstymo gebėjimai 


127 


Kiekviena iš pirmų penkių skrybėlių yra vienodai svarbi, todėl asmens, užsidėjusio 
raudoną skrybėlę, kuri reiškia jausmus, ir sakančio:,Nežinau, kodėl, bet man tiesiog atrodo, 
kad taip negerai, nuomonė yra lygiai tokia pat pagrįsta, kaip ir kito žmogaus, dėvinčio 
baltą skrybėlę, simbolizuojančią faktus, kuriais galima pagrįsti pasiūlymą. Kuo daugiau 
žinome apie socialinių ir emocinių aspektų svarbą mokymuisi, tuo mažiau tikėtina, kad 
mokysimės tada, kai nesijausime pozityviai nusiteikę. Tad raudona skrybėlė realiai primena, 
kad į žmonių jausmus, kuriuos sukelia tam tikra situacija, reikia atsižvelgti ir jų negalima ig- 
noruoti vien dėl to, kad nėra pagrįstų priežasčių šiems jausmams atsirasti. Šioje užduotyje 
nebūtina nurodyti jausmų priežasties. 

Pirmą kartą pristatydami mąstymo skrybėlių idėją savo klasei, darykite tai palaipsniui, 
aptardami po vieną arba dvi skrybėles, kad mokiniai galėtų įsisavinti, ką kiekviena jų reiškia. 

Kai kurie mokytojai naudoja skrybėlių paveikslėlius, tačiau dar geriau būtų atsinešti 
tikras skrybėles, kurias Jūs su mokiniais galėtumėte užsidėti. Jas galima nebrangiai nusip- 
irkti arba net pasigaminti iš popieriaus. Skrybėlės neturi būti vienodo modelio. 


Baltos skrybėlės pristatymas 
Išmokus susitelkti į faktus, geriau suprantama, kaip išlikti objektyviam. 


+ Pasakykite mokiniams, kad, kai užsidedame baltą skrybėlę, mąstome tik apie faktus 
ir informaciją. Parodykite didelį skrybėlės paveikslėlį arba, jei turite, ją užsidėkite. 

- Čia puikiai tiktų istorinė situacija. Parodykite istorinio veikėjo portretą, galbūt Hen- 
riko VIII arba Tutanchamono, ir paklauskite, „Kokių faktų žinome apie šį žmogų?“ 
Užbaigę faktų sąrašą, su visa klase patikrinkite, ar viskas, kas jame yra, iš tiesų yra 
faktai arba informacija, kurią galima, kiek įmanoma, pagrįsti vienokiais ar kitokiais 
įrodymais. 

+ Antrajame užsiėmime užsidėję arba demonstruodami skrybėlę ant interaktyvio- 
sios lentos parodykite žmogų tam tikroje aplinkoje. Tai galėtų būti bet kas, nuo vai- 
ko paplūdimyje iki karalienės Viktorijos laikų portreto. Užduokite tą patį klausimą: 
„Ką apie tai žinome?" Dar kartą užsirašykite atsakymus ir atmeskite tokius, kurių 
negalima patvirtinti faktais, bei patikrinkite galutinį sąrašą. Jei paveikslėlyje pavaiz- 
duotas vaikas paplūdimyje, į sąrašą galėtų būti įtraukti šie atsakymai: 

- Tai nuotrauka. 

- Tai berniukas. 

- Jis apsiavęs mėlynus guminius batus, vilki mėlynus šortus ir raudonus marškinėlius. 
- Šalia jo nieko nėra. 

- Jis sėdi ant smėlio ir yra šalia vandens. 

- Prie jo dešinės rankos stovi žalias kibirėlis. 

- Kairėje rankoje jis laiko raudoną kastuvėlį. 

- Jis pasilenkęs, ir kastuvėlis yra įsmeigtas į negilią duobutę smėlyje. 

- Nelyja. 

- Diena. 

+ Tada mokinių poroms arba grupelėms duokite kitokio žmogaus kitoje aplinkoje 
paveikslėlį. Kartu jie raštu sudaro baltos skrybėlės faktų apie šį paveikslėlį sąrašą. Sieki- 
ant sustiprinti baltos skrybėlės sampratą, ją galima nupiešti ant popieriaus lapo arba 
bent vienas mokinys iš kiekvienos grupės galėtų užsidėti balto popieriaus skrybėlę. 


Išsami situacijos analizė 


Galima naudoti ne visas skrybėles. Trečios klasės* mokytoja Melani pasirinko 
geltoną, juodą ir raudoną skrybėles ir paprašė mokinių pasakyti savo nuomonę, ką jie gal- 
voja apie pasiūlymą atskirti berniukus nuo mergaičių ir juos mokyti skirtingose klasėse. 

Prieš panaudodama skrybėlių metodą, Melani paragino klasę balsuoti už arba 
prieš pasiūlymą ir užsirašė balsavimo rezultatą. Tada ji paaiškino, ką reiškia geltona, juoda 
ir raudona skrybėlė, ir kiekvienai mokinių porai (sėdinčiai viename suole) davė po po- 
pieriaus lapą su trijų skilčių lentele ir trijų spalvų pieštukus. Kiekvienos skilties viršuje 
buvo pavaizduota skirtingos spalvos skrybėlė. 

Mokiniai poromis aptarė pasiūlymą ir užrašė savo nuomonę: skiltyje su geltona 
skrybėle parašė, kodėl pritaria pasiūlymui, o skiltyje su juoda skrybėle, kodėl nepritaria. 
Savo jausmus aprašė skiltyje su raudona skrybėle. Po to užvirė visos klasės diskusija. Melani 
paragino mokinius atsižvelgi į visas nuomones ir paskelbė antrąjį balsavimą. Suskaičiavus 
visus,už“ ir„prieš“, rezultatas skyrėsi nuo pirmojo balsavimo. Melani paklausė mokinių, ar jie 
galėtų paaiškinti, kodėl pakeitė savo nuomonę. Mokiniai pateikė tokius atsakymus: 


* Žr. lentelę „Anglijos švietimo sistema“ knygos gale. 

„Aš nepagalvojau apie visus tuos dalykus, kuriuos pasakė kiti“ 


„Maniau, kad būtų gerai, jog visos mergaitės būtų kartu, nes berniukai mane 
erzina, bet dabar manau, kad tai gali būti nuobodu“ 


„Kai pažiūrėjau į tai, ką parašiau, daugiau dalykų buvo susiję su juoda skrybėle 
negu su geltona, tad man reikėjo persigalvoti. 


Kai mokiniai jau žino kiekvienos skrybėlės funkcijas, jas galima įvairiai naudoti 
mąstymui skatinti. Ketvirtos klasės* mokytoja Rūta panaudojo jas, kad padėtų savo 
klasei išmokti rašyti negrožinių rašinių pastraipas. Jos klasė rašė apie pasaulinio atšilimo 
poveikį ir naudojo skrybėles, kad mokiniai geriau suprastų, kas tai yra rašinio planas. 
Taigi balta skrybėlė reiškė objektyvius faktus, juoda - problemas ir t. t. Suplanavę visus 
aspektus užrašų forma, mokiniai atskiras pastraipas parašė panaudodami skirtingas 
skrybėles. Mėlynai skrybėlei buvo skirta paskutinė pastraipa, kurioje jie susiejo visus 
elementus, kad pateiktų bendrą išvadą. 7.1.-7.3. pav. pateikiami jų darbo pavyzdžiai. 

Rūtos mokiniai dirbo savarankiškai, mąstymo skrybėlės buvo susijusios su atski- 
rais mokiniais, tačiau mąstymo skrybėlių metodą taip pat galima taikyti grupės darbui. 
Pavyzdžiui, klasę galima suskirstyti į penkias grupes, kurių kiekvienai duodama viena 
skrybėlė. Ją reikia užsidėti ir apsvarstyti konkrečią idėją arba problemą. 

Šis metodas bus dar vertingesnis, jei mokiniai turės išspręsti tikrą problemą, 
su kuria jie susiduria. Galbūt jie patiria problemų mokykloje, pavyzdžiui, dėl didelio 
mokinių skaičiaus sunku judėti, ne visi spėja pavalgyti, ne visiems užtenka bendro 
naudojimo priemonių, tokių kaip kompiuteriai, ir ne visi gali pasinaudoti mokyklos 
sale. Kiekvienai grupei pateikus atsakymą, visa klasė užsideda mėlyną skrybėlę ir pri- 
eina bendros išvados arba grupėse surengiamos diskusijos, kiekvienai skrybėlei sim- 
bolizuojant skirtingus požiūrius. Taip pat visi grupės nariai galėtų užsidėti skirtingas 
atitinkamam požiūriui atstovaujančias skrybėles. Mokinys su mėlyna skrybėle galėtų 
atlikti klausytojo vaidmenį ir užsirašinėti, tada pateikti ataskaitą visai klasei. Šis pro- 
cesas padeda mokiniams suprasti, kad spręsti problemas ir priimti sprendimus galima 
konstruktyviai, ir tai skatina socialinį bei emocinį mokymąsi, pavyzdžiui, atsižvelgiant 
į skirtingus požiūrius ugdoma empatija. Mokytoja Sara naudojo mąstymo metodą 


* Žr. lentelę „Anglijos švietimo sistema“ knygos gale. 


130 Mąstymo gebėjimai 


„Šešios skrybėlės“ norėdama išsiaiškinti, kodėl kai kurie mokiniai per pietus žaidžia 
futbolą. 7.1. lentelėje pateikiami keli mokinių atsakymai. 


Vaikų filosofija 


Robertas Fišeris (Robert Fisher) ilgai propagavo filosofijos naudojimą mokyklose. 
Jo specialiai tam parašytos istorijos skirtos skatinti tokias reakcijas, kurios sukeltų filoso- 
fines diskusijas ir lavintų mąstymo gebėjimus. Paklausę arba perskaitę istoriją mokiniai 
buvo raginami pagalvoti apie jos sukeltus filosofinio pobūdžio klausimus, t. y. klausi- 
mus, kurie yra gilesni, ne tik paviršutiniškai susiję su istorija, atskleidžiantys paslėptą 
motyvaciją ir tikslus apsvarstyti ,egzistencinius klausimus", į kuriuos gali nebūti teisingų 
arba neteisingų atsakymų. Keli pavyzdžiai pateikiami 7.2. lentelėje. 

7.1. pav.„Mąstymo skrybėlių“ metodas naudojamas mintims apie 
pasaulinį atšilimą pasižymėti 

7.2. pav. Mokinio parašytos pastraipos apie pasaulinį atšilimą 
panaudojus „Mąstymo skrybėlių“ metodą 


Pasaulinis atšilimas 


Pasaulinis atšilimas kenkia pasauliui. Jis labai pavojingas In 
sukelia daug potvynių. 


Pasaulinis atšilimas yna blogai it jis tui būti sustabdytas. 
na daug problemų, pavyzdžiui, žmonės SUSengA It minšta. 


Tačiau yra Vienas genas dalykas: oras dažniau būna genas. 
Aš blogai jaučiuosi dėl pasaulinio atšilimo, nes nelabai 
padedu jį mažinti, Ut, jeigu pasaulį ištiks Ras wos blogo, 
išsiggsiu i Viūdėsiu. 

na daug Sprendimų. Galėtume pendinbti atliekas, daug 
vaikščioti i nevažiuėti automobiliais, išjungti šviesas ik SU- 
burti savo televizijos piogiūamą Apie pasaulių atšilimą. 
Galėtume paskambinti į televiziją im paprašyti televizijos 


danbuotojų Viepti žuonėms sustabdyti pasaulių; atšilimą. 

7.3. pav. Mokinio parašytos pastraipos apie pasaulinį atšilimą 
panaudojus „Mąstymo skrybėlių“ metodą - antras pavyzdys 


Pasaulinis atšilimas 


Pasaulinis atšilimas — Labai didelė problema. Oras yna La- 
bai blogas, pavyzdžiui, potVyniai aa sausos i Ranšta. 
Todėl žuonės suserga odos Vėžiu. 

Dėl pasaulinio atšilimo žuonės gali Vūdėti, Dūti susikūpinę, 
jaustis blogai it būti wuSiminę. 

Dėl pasaulinio atšiliuo mokslininkai galvoja, kad mūsų Laukia 
dan Vienas Vedynmetis aKbA sausio. 


Pasaulinis atšilimas Verčia mane manyti, RAd, jeigu negyvenu 
arti jūnos, esu apsaugotas didele gynybine Linija Onba tansi 
būčiau didžiulės šalies Viduyje. 

Pasaulinis atšilimos neiškia, RAd tutime pamėginti jį sustabdy- 
ti. Kad tai padanytume, ttėtume išjungti ŠVIesas, RAi iŠeinūme 
iš kawbanio, it pamėginti nenaudoti daug nAktos, neVažinėti 
daug automobiliais it nenaudoti daug elektios. 


Manau, kad turėtume it nebegOniuti Automobilių bei automobiliais 
važinėti tik du kartus pet saVaite i Vieną Ramtą per savaitgalį. 

7.1. lentelė Mąstymas apie futbolą 


Balta skrybėlė Juoda skrybėlė Geltona skrybėlė Raudona skrybėlė Žalia skrybėlė 
+ dažniausiai + galite susižeisti; + Žmonėms, ku- + kartais jaučiuosi + mums galėtų 
žaidžia berniukai; kartais žmonės riems šis Žaidimas laimingas, kartais įrengti tikrą 
« žaidžia tik tos ginčijasi ir pykstasi; Patinka, smagu; ne; sužymėtą fut- 
pačios klasės kom-  „šaidimas užima * įmušęs įvartį «puiku, kad mes DOlO aikštelę, kad 

sužymėta, kad ir 
visiems užtektų 
vietos. 


Mėlyna skrybėlė 
Aptarę visus anksčiau nurodytus klausimus, mokiniai priėmė šiuos jiems tinkamiausius sprendimus; 
+ paklausti mokyklos direktoriaus, ar būtų galima įrengti tinkamai sužymėtą futbolo aikštelę; 
« išsiaiškinti, ar kas nors galėtų pabūti teisėju per kai kurias pietų pertraukas, galbūt kas nors iš tėvų galėtų; 


+ įsitikinti, kad visi supranta taisykles; 
+ pamėginti nepamiršti nusivalyti nuo batų purvo, kad valytojams nereikėtų po to valyti. 


Istorijų naudojimas filosotavimui 


Kai planuojate skaityti istoriją, rekomenduojame iš anksto pasirengti klausimų, 
kuriais būtų galima padiskutuoti, bet pasilikti juos rezerve, nes mokiniai gali sugal- 
voti savo klausimų. Perskaitę istoriją paklauskite,„Kokių klausimų Jums kelia ši istorija?" 
arba,Kas Jums neaišku išgirdus šią istoriją?" Vienas iš būdų diskusijai sukelti - paprašyti 
mokinių užrašyti savo klausimus ant lipukų, kurie iš karto priklijuojami ant sienos. Šiai 
užduočiai skirkite kelias minutes ir su klase sugrupuokite klausimus pagal temas. 
Neišvengiamai bus ir paprastų, tiesioginių klausimų, į kuriuos kai kurie mokiniai galbūt 
galės atsakyti iš karto, tačiau daugiausia dėmesio skirkite filosofiniams klausimams, t. y. 
tiems, į kuriuos nėra konkretaus atsakymo, kurie tikriausiai sukels diskusiją. Išsirinkite 
du arba tris klausimus. Tada arba pasirinkite vieną klausimą visos klasės diskusijai, arba 
paprašykite mokinių išsirinkti vieną klausimą ir aptarti jį su klasės draugu arba mažoje 
grupėje ir vėliau pasidalyti savo mintimis su visa klase, kad kiltų tolesnė diskusija. 

7.2. lentelė Istorijos Alosofavimui 


Istorija Autorius Galimi Alosofiniai klausimai 
„Deividas ir Galiotas“ Senasis Testamentas Ar kova ir žudymas gali kada nors 
būti pateisinami? 
„Baltoji rožė“ („Rose Blanche“) Janas Makevanas (lan McEwan) ir Ar karas gali būti geras dalykas? 
Roberto Inocenti (Roberto Innocenti) 
„Ne dabar, Bernardai“ Deividas Maky (David McKee) Ar tėvai visada turėtų tikėti viskuo, 
(„Not Now, Bernard“) ką sako jų vaikai, ir atvirkščiai ? 
„Karalius Midas“ („King Midas“) Ezopo pasakėčia Dėl ko žmonės tampa godūs? 
„Zoologijos sodas“ („Zoo“) Antonis Braunas (Anthony Browne) Ar gyvūnus reikėtų laikyti 
nelaisvėje? 
„Bebriukas ir aidas“ („Little Beaver Emi Makdonald (Amy MacDonald)ir Kas yra tikra draugystė? 
and the Echo') Sara Foks-Deivis (Sarah Fox-Davies) 
„Negali užmigti, meškiuk?“ („Cant Martinas Vadelas (Martin Waddell) Kodėl bijome dalykų, kurie negali 
You Sleep, Little Bear?) ir Barbara Firt (Barbara Firth) mums pakenkti? 
„Antis ūkininkė“ („Farmer Duck“) Martinas Vadelas ir Helena Ok- Ar žmogus gali kitiems 
senberi (Helen Oxenbury) nurodinėti, ką daryti? Ar kerštas 


kada nors gali būti pateisinamas? 


Alison perskaitė Maiklo Koulmeno (Michael Coleman) ir Timo Vornso (Tim Warnes) 
knygą „Jurgis ir Silvija“ („George and Sylvia“) antros klasės* mokiniams. Joje pasakojama is- 
torija apie dvi gorilas, kurios yra vieną kitą slaptai įsimylėjusios, bet kiekviena jų galvoja, kad 
dėl jos dydžio ir figūros jos meilės objektas jos nemylės. Alison parengė tokius klausimus 
kaip, „Ar teisinga save keisti, kad patiktumei kitiems?" ir „Ar visi turime būti patenkinti savimi 
tokiais, kokie esame nepaisant to, ką kiti apie mus mano arba kalba?“ Kadangi ji prieš tai 
paklausė mokinių, kokių klausimų jiems sukėlė istorija, pamoka pasuko kita linkme, nes 
mokiniai paklausė:,„Ar gyvūnai gali įsimylėti? „Kaip žinoti, kad įsimylėjai?' ir„Kas yra meilė?" 
kurie buvo tinkamesni mokiniams, nes jie patys juos iškėlė, ir, be abejonės, jie buvo sun- 
kesni ir įdomesni negu Alison sugalvoti klausimai. 

Kitas būdas — paprašyti mokinių nupiešti, jų manymu, svarbiausias ir įdomiausias 
istorijos dalis ir padiskutuoti apie šiuos piešinius. 7.4 pav. pateikiamas antroko* piešinio 
pavyzdys išklausius pasaką „Aukso žąsis“. Drąsus ir įspūdingas Kamerono piešinys aiškiai 
rodo, kad pagrindinis vaidmuo tenka žąsiai. Už jos ant kalvos matome kaimą, „akmenimis 
grįstą“ takelį priekyje, kuriuo eina ne toks svarbus veikėjas (Kameronui) - vyras, gavęs žąsį. 


Šią vaizdinę užuominą jis panaudojo, kad išreikštų savo požiūrį į istoriją. 


* Žr. lentelę „Anglijos švietimo sistema“ knygos gale. 

Įtemptai galvoti - sunku, tačiau nepasiduokite pagundai įsikišti ir padėti mokiniams 
atsakyti į klausimus pateikdami jiems užuominas. Nebijokite „tylių apmąstymų“. Jeigu 
mums rūpėtų tik spartaus tempo pamokos, prarastume taip vertingą gebėjimą mąstyti. 
Norime, kad mokiniai išmoktų mąstyti patys, kad galėtų spręsti problemas ir priimti spren- 
dimus, ką daryti toliau. To nepasieksi, jeigu tiesiog pasakysi atsakymus į klausimus. 

Kad atsakytų į filosofinius klausimus, mokiniai turi panaudoti įvairius mąstymo 
gebėjimus, kurie gali būti lavinami žaidžiant žaidimus ir atliekant užduotis, kuriose daugiau- 
sia dėmesio skiriama vienam mąstymo aspektui. 

7.4. pav. Kamerono „Aukso žąsies“ piešinys po filosofijos pamokos 

Pavyzdžiui, lavinant priežasčių nurodymo ir pasirinkimo pagrindimo gebėjimus, mo- 
kiniai gali žaisti žaidimą „Tikras, netikras, pagrįstą vienu iš,20 mąstymo įrankių" (Cam, 2006), 
kuriuos parengė Filas Kamas (Phil Cam) iš Naujojo Pietų Velso universiteto Australijoje, ir 
kurį mes pritaikėme taip. 


1. Parenkite laminuotų kortelių rinkinį. Ant kiekvienos jų užrašykite dalyko, kuris gali 
būti tikras arba netikras, pavadinimą, pavyzdžiui, fėjos, vaiduokliai, vaivorykštės, 
sapnai, įsivaizduojami draugai, Mikė Pūkuotukas, norai, rojus. 

2. Susodinkite mokinius ratu ir prie abiejų įsivaizduojamos linijos galų ant grindų 
padėkite dvi dideles korteles. Ant vienos jų užrašyta „tikras“, ant kitos - „netikras“. 


3. Duokite mokinių poroms arba grupelėms vieną iš mažų kortelių, kad jie tarpusavyje 
susitartų, ar šis dalykas tikras ar ne. Pabrėžkite, kad nė vienas atsakymas negali būti nei 
visiškai teisingas, nei visiškai neteisingas, svarbu, kad mokiniai pagrįstų, kodėl taip mano. 

4.Tegul mokinių pora ar grupė nutaria, ar tai, kas užrašyta kortelėje, yra tikra, ar 
netikra, ir padeda kortelę į tam tikrą vietą. Jeigu mokiniams nepavyko susitarti, 
padėkite jų korteles į vidurį. 

5. Dabar kiekviena pora arba grupė turi paaiškinti, kodėl priėmė tokį sprendimą, 
vartodami žodžius „todėl, kad. 


6. Užrašykite „tikras“ ir„netikras“ ant lentos arba konferencinio bloknoto, kad 
sudarytumėte mokinių nurodytų priežasčių sąrašą. 


Keletas atsakymų, pateiktų Tomui atlikus šią užduotį, pavyzdžių: 


„Dalykai yra tikri, jeigu juos matai. 

„Dalykai yra netikri, jeigu juos tiesiog prasimanai. 
„Dalykai gali būti tikri, net jeigu tik tu vienas juos matai“ 
„Dalykai gali būti tikri, jeigu jie dar neatsitiko“ 

„Dalykai yra tikri, jeigu turi jų nuotraukas: 

„Dalykai yra netikri, jeigu jie apsimestiniai. 

„Dalykai yra tikri, jeigu jais tiki.“ 

Dabar šiuos teiginius galima panaudoti diskusijoms ir interpretacijai. Labai įdomu ap- 
tarti viena kitai prieštaraujančias nuomones arba jas palyginti, kai tai įmanoma. Pavyzdžiui, 
apie fėjas diskutuojantys mokiniai gali sutarti, kad jos netikros, nes jie jų nėra matę, tačiau 
apie rojų diskutuojanti pora gali nuspręsti, kad jis tikras, nes juo tiki, net jeigu ir negali pama- 
tyti. Tai iškelia dar vieną klausimą, kurį klasė turi aptarti: ar mums reikia tam tikrą dalyką pama- 
tyti, kad juo patikėtume arba kad jis taptų tikras? Gera užduoties pabaiga būtų klausimas, 
ar kas nors pakeitė savo nuomonę po diskusijų. Jeigu taip, paklauskite kodėl, kad jie būtų 
paskatinti pamąstyti dar labiau. 

Panašią užduotį galima duoti norint aptarti, ar mokiniams pateikti teiginiai yra 
„sąžiningi“ arba „nesąžiningi, panaudojant realias arba išgalvotas situacijas; arba „tiesa“ arba 
„netiesa“ žaidimą, pavyzdžiui, „Broliai ir seserys visada ginčijasi" arba,Visiems patinka Kalėdos.. 

Būtų gerai duoti mokiniams specialias knygeles, kuriose jie galėtų užsirašyti savo mintis 
ir apibendrinimus. Pamėginkite filosofijos užsiėmimų pabaigoje skirti penkias arba dešimt 
minučių aptarti tai, kas mokiniams buvo įdomu šiame užsiėmime, dėl ko jie susitarė arba ne, 
ką jie gerai padarė per užsiėmimą arba ką jie norėjo pasakyti, bet neturėjo progos. 


Minčių žemėlapiai 


Minčių lietaus ir temos „voratinklio“ žemėlapiai pradinėse klasėse naudojami jau nuo 
septintojo praėjusio amžiaus dešimtmečio. Pastaraisiais metais Tonis Buzanas (Tony Buzan) 
šią sąvoką išplėtė ir pakeitė jos pavadinimą į greitojo skaitymo minčių žemėlapius. Nors daug 
mokytojų naudoja temų „voratinklį“ kaip planavimo metodą, mokiniams jis buvo pristatytas la- 
bai neseniai. Šis metodas ypač naudingas, kai mokantis reikia vizualizuoti įvairius procesus ir tai 
gali būti pasiekiama naudojant spalvas, simbolius, paveikslėlius ir žodžius. 

Minčių žemėlapių forma leidžia pridėti naujų minčių ir idėjų, kurios kyla giliau mąstant, ir 
taip sudaromos sąlygos „lėtam mąstymui" ir idėjų plėtotei per ilgesnį laiką. 

Iš esmės Minčių žemėlapyje taikant tam tikrą sistemą sužymimos visos galimos iš vienos 
pradinės minties kilusios idėjos. Pradžioje mokinius reikės išmokyti, kaip šį metodą taikyti, tačiau 
kartą išmokus, šią priemonę galima naudoti bet kurioje ugdymo programos srityje ir ji ypač 
naudinga tarpdalykiniam mąstymui lavinti. Ši metodą galima pristatyti net labai mažiems vai- 
kams. Pavyzdžiui, daug ikimokyklinio ugdymo grupių ir pirmų klasių* naudoja „meškų“ temą 


* Žr. lentelę „Anglijos švietimo sistema“ knygos gale. 

planuodami tam tikro skyriaus darbą, nes daugelyje knygų meškos yra pagrindiniai veikėjai ir 
vaikams, žinoma, patinka pliušiniai meškiukai. Toliau parodoma, kaip galima sudaryti minčių 
žemėlapį (7.5. pav. pateikiamas mokytojos pavyzdys). 


1. Paprašykite mokinių padėti sudaryti minčių žemėlapį užrašydami žodį,meškos“ arba prit- 
virtindami meškos paveikslėlį didelio popieriaus lapo viduryje. Paprašykite mokinių padėti 
pažymėti, ką jau žinome ir ką norime sužinoti (žinoma, į užduotį įsitraukite ir pats (-i). 

2.Pateikite potemių, kad pakreiptumėte mokinių mąstymą tam tikra linkme. Trijų potemių 
tikriausiai pakaks šiai amžiaus grupei. Vyresniems mokiniams reikėtų sugalvoti daugiau 
potemių. Siekiant padėti pradedantiesiems skaitytojams arba mokiniams, kurie mo- 
kosi anglų kaip papildomos kalbos, ir sustiprinti vaizdinį minčių žemėlapio poveikį, į jį 
įtraukite paveikslėlius arba paprastus simbolius ir klausimus. 

3. Pasirinkite po vieną potemę ir ją apmąstykite išsamiau. Naudodami atitinkamą spalvą 
užrašykite mokinių atsakymus ir prireikus padiskutuokite. Tada pamėginkite rasti du arba 
tris pavyzdžius arba klausimus kiekvienai potemei. 


7.5. pav. pateikiamo klasės pradinės mintys šia tema. Vėliau šį žemėlapį galima nau- 
doti įvairiai, pavyzdžiui, skatinant ieškoti atsakymų į mokinių klausimus ir kuriant knygas bei 
įvairius meno kūrinius. Minčių žemėlapį galima pritvirtinti prie sienos, prie jo kartu su mokiniais 
galite grįžti temai plėtojantis ir pridėti papildomos informacijos, kai ją sužinote. Supažindinus 
mokinius su minčių žemėlapiais, jie patys gali pradėti juos naudoti savo mintims pasižymėti, 
pavyzdžiui, kaip planą grožiniam arba negrožiniam rašiniui rašyti, per filosofijos užsiėmimus 
arba apsvarstydami tai, ką jie Žino ir jiems reikia, arba jie nori sužinoti apie mokslines, istorines 
arba geografines temas. 


Stebėjimas - pagrindas mąstymui lavinti 


Mokinių raginimas informaciją vertinti kritiškai, o ne tik atkurti ar įsiminti ją, gali paskatinti 
įsitraukimą ir sukelti naujus minčių posūkius. Tai gali įkvėpti mokinius kurti ir piešti paveikslėlius, 
susijusius su jų mąstymu. Toliau pateikiami keli tokio darbo pavyzdžiai. 

1. Parodykite mokiniams pasirinktą paveikslėlį ant interaktyviosios lentos - tam tikros vietos 
vaizdo, pastato, asmens arba jų grupės paveikslą arba nuotrauką. Galite parodyti ir daug 
paveikslėlių vienu metu ar pasirinkti trumpą filmuotą klipą. Klipą rreikėtų žiūrėti be garso, 
nes šiuo atveju vertinamas vaizdas. Šiose interneto svetainėse galima rasti nuotraukų: 

- www.english-heritage.org.uk. Šios svetainės „ieškiklio“ archyve yra daugiau kaip 
20 000 nuotraukų, įtrauktų į paieškos sistemą. 

- www.learningcurve.gov.uk/focuson/film. Čia rasite šimtus trumpų filmų klipų, 
įskaitant ankstyvuosius nespalvotus dokumentinius klipus. 

2. Paklauskite mokinių, kokias mintis jiems sukelia paveikslėlis. Ar sukelia daugiau 
minčių nei vieną? Ar taip yra visiems klasės mokiniams? Kodėl jie kelia skirtingas 
mintis? Pamėginkite atkreipti dėmesį į tai, kad mūsų gyvenimiška patirtis skiriasi, 
todėl į įvairius dalykus, įskaitant vaizdus, reaguojame šiek tiek kitaip. 

3. Paprašykite mokinių užrašyti, kas vaizduojama paveikslėlyje ir kas į jį nepateko. At- 
kreipkite dėmesį, kad menininkas arba fotografas tyčia pasirinko įrėminti savo kūrinį, 
nusprendęs, ko nerodyti ir ką parodyti. 

4. Naudodami pradinį arba naują paveikslėlį, paklauskite mokinių, ar, jų manymu, me- 
nininkas arba fotografas mėgino priversti mus susimąstyti apie kažką konkretaus 
arba pakreipti mūsų mintis tam tikra linkme. Pavyzdžiui, ar jis mėgino priversti mus 
susimąstyti apie veikėją kaip blogą arba nelaimingą; galingą arba paniekintą? Ar 
jis mėgino mus sudominti, išgąsdinti, įbauginti arba pakelti nuotaiką? Kaip jam tai 
pavyko? Ar tai susiję su veido išraiška, kūno laikysena, aplinka, šviesos arba spalvos 
panaudojimu? 

5. Tada parodykite dviems mokinių grupėms du kontrastuojančius paveikslėlius 
ir paprašykite jų užrašyti, kokias mintis kiekvienas jų sukelia, bei pasiūlykite abu 
paveikslėlius palyginti. Baigus užduotį, sujunkite abi grupes, kad jos pasidalytų savo 
pastebėjimais. 


Šią užduotį galima kartoti kelis kartus su įvairiais paveikslėliais, nuotraukomis 
ir filmukais iš įvairių laikotarpių ir kultūrų. Taip pat galima naudoti daiktus arba jų 
nuotraukas. Pavyzdžiui, apie ką mus priverstų susimąstyti geležiniai antrankiai? Arba 
Egipto mumija? O tabako pypkė? Ar daikto aplinka ką nors keičia? Ar mūsų mąstymas 
pasikeičia, jeigu matome daiktą kitoje aplinkoje? Galite mokiniams parodyti dailininkų 
siurrealistų darbų pavyzdžių, tokių kaip Renė Magrito (Renė Magritte) arba Salvadoro 
Dali (Salvador Dali), kurie savo paveikslais metė iššūkį tradiciniam mąstymui. Ką jie 
mano apie pasikartojančius Endžio Varholo (Andy Warhol) vaizdus arba Treisės Emin 
(Tracey Emin), arba Damieno Hirsto (Damien Hirst) trimačius darbus? Apie ką jie nori 
priversti mus susimąstyti? 

Po šios tiriamojo mąstymo užduoties, kai manote, kad mokiniai yra pasirengę, duo- 
kite jiems šią užduotį: paprašykite jų suplanuoti ir padaryti tokią nuotrauką, kuri priverstų 
kitus mokinius pagalvoti apie tam tikrus dalykus. Galbūt jie norės, kad pagalvotume apie 
draugystę, savo santykius su gyvūnais, šeimas, pyktį arba planetos ateitį. Galbūt jie taip 
pat norės, kad mes palygintume du dalykus. Jų nuotraukoje gali būti žmogus arba keli 
žmonės, bet gali ir nebūti. Jie turi pagalvoti apie tai, ką į ją įtraukti ir ko ne. Atkreipkite 
mokinių dėmesį, kad fonas ir aplinka yra svarbūs. 

Nufotografavus visas nuotraukas, parodykite jas klasei ant interaktyviosios lentos 
ir paskatinkite mokinius reaguoti. Ar jie mąsto apie tai, ką sumanė fotografai? Ar yra čia 
netikėtų reakcijų ar atsiliepimų? 


Paslėptų prasmių panaudojimas 


Plėtokite šią idėją toliau studijuodami tokius tapybos darbus kaip Hanso Holbeino 
(Hans Holbein) „Ambasadoriai“ arba ankstyvieji alegoriniai ar religiniai tapybos darbai, 
kuriuose tam tikri daiktai naudojami kaip simboliai, pavyzdžiui, lelijos reiškia tyrumą, o 
kaukolė simbolizuoja mirtį, tam tikras mokslinis instrumentas reiškia susidomėjimą mokslu, 
teleskopas - tyrinėjimą, o žemėlapis - atradimą. 

Jeigu interaktyvioji lenta turi „žymeklį', jį galite naudoti, kad atkreiptumėte mokinių 
dėmesį į konkrečias tapybos darbo vietas. Ar mokiniai gali nustatyti, kaip įvairūs paveikslo 
objektai formuoja mūsų nuomonę apie veikėjus arba pagrindinę istoriją? Po šios stebi- 
mojo Mąstymo užduoties Mokinių galima paprašyti nutapyti paveikslą, nufotografuoti 
nuotrauką arba sukurti kompoziciją ant skelbimų lentos. Tam įgyvendinti turėtų būti pa- 
sirinkti konkretūs dalykai, rodantys konkretaus asmens, t. y. jų pačių, realaus arba išgalvoto 
žmogaus, požiūrį. Baigus darbą, jį galima eksponuoti, kad kiti mokiniai galėtų nustatyti, kas 
jame pavaizduota ir ar šį asmenį pavyko parodyti taip, kai tai daro menininkai. 


Įtikinami vaizdai 


Turėdami žinių apie tai, kaip galima kurti įvairius paveikslus, verčiančius mus mąstyti 
apie konkrečius dalykus, mokiniai galėtų apsvarstyti vaizdus, kuriais siekiama įtikinti 

žmones, pavyzdžiui, vaizdus, kurie naudojami reklamai arba propagandai. Kaip galima 
sėkmingai manipuliuoti mūsų mąstymu? Kokie triukai ir gebėjimai priverčia mus mąstyti 
tam tikra linkme? Pamokose, kuriose mokosi apie pasaulinį karą arba rinkimus, būtų gali- 
ma su mokiniais išstudijuoti plakatus ir reklamas, kuriuose žodžiai ir vaizdai yra susieti 
taip, kad darytų įtaką mūsų mąstymui. Po to mokiniai gali patys sukurti įtikinamus savo 
pačių paveikslus. 

Ugdydami mokinių mąstymo gebėjimus, suteikiame jiems esminį gyvenimo 
gebėjimą, kuris yra perkeliamas. Tikėtina, kad tie mokiniai, kurie skatinami mąstyti 
daugiau, jiems metant įvairius iššūkius, gebės formuluoti klausimus ir rasti sprendimus. 
Didesnė tikimybė, kad jie mąstys kūrybiškai ir naujoviškai, kas savo ruožtu gali tapti 
iššūkiu mums. Jeigu norime, kad mokiniai aktyviai mokytųsi, pirmiausia turime ugdyti 
Jų Mąstymą. 

8. Kurybiskumas 
pradinio ugdymo 
programoje 


Šioje knygoje pateikėme daug idėjų, kurios, mūsų manymų, turėtų padėti mokiniams tapti 
kūrybingesniems. Nuolat kalbėjome apie tai, koks svarbus yra kūrybiškumas, tačiau norėtųsi, kad 
jo svarba atsispindėtų ir Anglijos pradinio ugdymo programoje. Žinome, kad būdami kompe- 
tentingi ir savimi pasitikintys mokytojai, galite padėti mokiniams lavinti kūrybiškumą ir mėgautis 
kūrybišku mokymu. Tačiau, nors optimistiškai manome, kad tai įmanoma, ir pateikėme daug 
pavyzdžių, kad mokytojai (įskaitant mus pačius) tai daro, pabaigoje norime jums priminti, kad 
kartais reikia pakovoti už savo įsitikinimus ir požiūrį į mokinių ugdymą. Nacionalinių bendrųjų 
ugdymo programų atnaujinimo istorija rodo, kad yra tam tikrų stiprių jėgų, kurių ne visos veikia 
kūrybiškumo naudai, kad ir kaip mums to norėtųsi (ugdymo programos apžvalgą, įskaitant šiek 
tiek istorijos, rasite Dominyko Vaizo (Dominic Wyse) (2006) ir D. Vaizo bei kitų autorių darbuose 
(2008). Taigi nuo ko pradėti kovą? Reikia kritiškai įvertinti Nacionalinės bendrosios ugdymo pro- 
gramos politiką, kad netaptume pasyviais informacijos gavėjais arba ugdymo programos vyk- 
dytojais. Tik laikydamiesi tinkamo profesionalaus požiūrio ir nuomonės, galiausiai būsite paten- 
kinti ir daugiau žinosite apie problemas. 

Šiame skyriuje pakalbėsime apie kai kuriuos kritikuotinus dalykus, nes jie trukdo 
kūrybiškumui. Tačiau pradėkime nuo oficialiuose dokumentuose vartojamos kalbos. Sąvokos 
„kūrybiškumas“ vartojimas su Nacionaline bendrąja ugdymo programa susijusiuose doku- 
mentuose - mažas, bet reikšmingas kūrybiškumo apimties formaliojoje ugdymo programoje 
matas (tarp kitko, galbūt mums irgi vertėtų savęs paklausti, kaip dažnai mokiniams sakome: 
„Tai tikrai kūrybiška, puikiai padirbėta!"). Nacionalinės ugdymo bendrosios programos doku- 
mentuose, skirtuose pradinėms mokykloms, žodis „kūrybiškumas“ nevartojamas nustatant 
vertybes, tikslus ir uždavinius. Skyriuje, kuriame bendrais bruožais pristatoma Nacionalinė 
pirmosios ir antrosios ugdymo pakopų ugdymo programa, vienintelį kartą žodis „kūrybiškas“ 
vartojamas aptariant mąstymo įgūdžius: „Kūrybiško mąstymo gebėjimai leidžia mokinia- 
ms sugalvoti idėjų ir jas išplėsti, iškelti hipotezes, pasitelkti vaizduotę ir ieškoti alternatyvių 
naujoviškų sprendimų. 

Kitas žodžio „kūrybiškumas“ vartojimo Anglijos Nacionalinėje bendrojoje ugdymo 
programoje pavyzdys — meno ir dizaino rekomendacijos. Rekomendacijose teigiama, kad 
„antrojoje ugdymo pakopoje mokiniai lavina kūrybiškumą ir vaizduotę atlikdami sudėtingas 
užduotis, tačiau kūrybiškumas nėra konkrečiai minimas mokymo programose. Ar dėl to me- 
nas galėtų virsti tik garsių menininkų darbų kopijavimu ir mokiniai nebus pakankamai ska- 
tinami sugalvoti naujų idėjų ir atrasti savo stilių? 

* Žr. lentelę „Anglijos švietimo sistema“ knygos gale. 

Nenorime pasakyti, kad studijuoti garsių menininkų darbų neverta (ar nekūrybiška), 
tačiau manome, kad kūrybiškumą reikia lavinti aktyviai, šiuo atveju per pačių mokinių 
kūrybiškus meno kūrinius. Kitam mokomajam dalykui, muzikai, mokymo programoje keliamas 
aiškus „kūrybiškumo“ reikalavimas, kuris skamba taip: „Muzikinių idėjų iškėlimas ir plėtojimas 
— muzikos kūrimo gebėjimai, tačiau jis apribojamas reikalavimu lavinti „gebėjimus“ remiantis 
„muzikinėmis struktūromis“. Taip, visa tai yra naudinga, tačiau norėtųsi, kad daugiau dėmesio 
būtų skirta tokiam kūrybiškumui, kuriam impulsą duoda mokinių idėjos, ir kad mokiniai galėtų 
šias idėjas įgyvendinti vadovaudamiesi savo vizija. 

Atrodytų, kad šiuo metu tam tikri Nacionalinės ugdymo programos aspektai turėtų pa- 
didinti kūrybiškumo tikimybę, tačiau kol kas jie nėra esminis ugdymo programos elementas. 


Vilties spindulys 


1988 m. priėmus Švietimo reformos įstatymą, kuriame atsirado Nacionalinės 
bendrojo ugdymo programos sąvoka, daugelis mokytojų bei mokyklų ir toliau ska- 
tino mokinių kūrybiškumą. Tačiau apskritai dėl griežtų nurodymų šioje programoje, 
nacionalinių strategijų, testavimo, tikslų ir rezultatų lentelių nukentėjo ugdymo pro- 
gramos įgyvendinimo kokybė, kuri, mūsų manymu, nebuvo tinkama brandžiai de- 
mokratinei visuomenei. Vyriausybei paskelbus dar vieną ataskaitą, šioje sumaištyje 
įsižiebė vilties kibirkštėlė. 1998 m. vasario mėnesį buvo įsteigtas Nacionalinis patariama- 
sis komitetas kūrybinio ir kultūrinio ugdymo klausimais (NACCCE), kurio užduotis - teikti 
rekomendacijas dėl kūrybinio ir kultūrinio jaunuolių ugdymo formaliajame ir neforma- 
liajame švietime. Ataskaitoje buvo pateikta tvirtų teiginių. 


Reikia nuodugniai įvertinti tikrąjį dabartinio esminių (vert. past. - 
Anglijos Nacionalinėje bendrojo ugdymo programoje nustatyti trys privalo- 
mi mokomieji dalykai, kurių mokoma visose ugdymo pakopose: anglų kalba, 
matematika ir gamtos mokslai, angl. core subjects) ir pamatinių dalykų (vert. 
past. - Anglijos Nacionalinėje bendrojoje ugdymo programoje nustatyti mo- 
komieji dalykai: geografija, istorija, informacinės ir ryšių technologijos, kurių 
mokoma vienoje arba keliose ugdymo pakopose, angl. foundation subjects) 
atskyrimo poveikį atsižvelgiant į dešimties metų patirtį. Panašu, kad menų 

ir humanitarinių mokslų statusas bei tikrasis jų poveikis mokyklos ugdymo 
programai sumenko. 
(Nacionalinis patariamasis komitetas kūrybinio ir kultūrinio ugdymo klausimais, 1999, p. 75) 

Vienas iš būdų susiaurinti ugdymo programos turinį ir spręsti nepakankamo 
dėmesio tokiems mokomiesiems dalykams kaip muzika ir menas problemą, remiantis 
ataskaitos rekomendacija, „atsisakyti dabartinio skirstymo į privalomuosius ir pamatin- 
ius dalykus, kad būtų lygybė“ (ten pat, p. 87). Deja, šios rekomendacijos nebuvo laiko- 
masi patvirtinus atnaujintą Nacionalinės bendrojo ugdymo programos versiją 2000 m. 
Nacionalinio patariamojo komiteto kūrybinio ir kultūrinio ugdymo klausimais ataskaita 
sulaukė daugelio ugdymo srityje dirbančių žmonių pritarimo, nes jie nebuvo patenkinti 
„Mechaniška“ ir „išpūsta“ ugdymo programa, priimta 1988 m. Tačiau, nepaisant didžiulės 
paramos jų idėjai, politikai negreitai ėmėsi veiksmų ir tik 2003 m. įsižiebė viltis. 

Dokumentas „Meistriškumas ir malonumas: Pradinių mokyklų strategija“ 
(Švietimo ir įgūdžių departamentas, 2003) apėmė skaitymo ir rašymo bei skaičiavimo 
strategijas ir tai buvo trečioji pagrindinė nacionalinė strategija 1997-2003 m. Kad ji 
išvystų dienos šviesą, prireikė ne vieno vyriausybės,palaiminimo“. Nepaisant mokytojų 
nuogąstavimų, kad vyriausybė „per daug kišasi“, šios strategijos buvo nekantriai lau- 
kiama, nes pasigirsdavo vis daugiau balsų, kad Anglijos švietimo politika yra per daug 
nurodomojo pobūdžio ir kad tai daro neigiamą poveikį kūrybiškumui. 

Tikėtasi, kad po esminių reformų mokytojai įgis deramą profesinį savarankiškumą, 
įskaitant galimybę mokyti kūrybiškai ir nebūti varžomiems nurodymų. 

Į pradinio ugdymo strateginį dokumentą buvo įtraukti tokie žodžiai kaip,laisvė", 
„galių suteikimas“, 0 18 p. po santraukos pirmą kartą pavartotas žodis „kūrybiškumas“: 


2.11. Kai kurie mokytojai kelia klausimą, ar įmanoma pasinaudoti ugdymo 
programoje numatyta laisve, nes vyriausybė prioritetu laiko skaitymo ir rašymo 
bei skaičiavimo gebėjimų lavinimą. Tačiau iš Švietimo standartų biuro ataskaitų 
matyti, kad šiuo atveju negalima taikyti principo „arba, arba“. Griežtesni reikala- 
vimai ir malonus mokymasis gali būti ir yra suderinami. Pažvelgę į geriausius re- 
zultatus pasiekusių pradinių mokyklų tvarkaraščius ir mokymo planus matome, 
kad juose pagrindinių dalykų mokoma pasitelkiant kūrybiškumą. 

(ten pat, p. 18) 

Apmaudu, kad pasiūlymas suteikti ugdymo programoms daugiau laisvės 
tiesmukiškai suprantamas kaip pasiūlymas padaryti ugdymą malonesnį. Tai du skirtingi 
pasiūlymai ir abu jie yra svarbūs. Reikia atkreipti dėmesį į tai, kad mokyklos pasiekė gerų 
mokinių pasiekimų skaitymo ir rašymo bei skaičiavimo srityje ir kartu sugebėjo ugdyti 
kūrybiškumą, nepaisant vyriausybės apribojimų (iš tiesų, yra teigiančių, kad laikantis 
kūrybiško požiūrio didesnė tikimybė pasiekti aukštų mokinių pasiekimų). Tačiau verta 
susimąstyti, ar pradinio ugdymo strategijoje buvo numatytas pats geriausias būdas ug- 
dyti kūrybiškumą? Jeigu ne, kaip atrodytų geresnė ugdymo programa? Mūsų požiūris 
šiuo klausimu trumpai aptariamas šio skyriaus pabaigoje. 

Vienas iš reikšmingiausių įvykių po to, kai Nacionalinis patariamasis komitetas 
kūrybinio ir kultūrinio ugdymo klausimais paskelbė savo ataskaitą, buvo Kūrybinių 
partnerysčių iniciatyva. Kultūros, žiniasklaidos ir sporto departamentas, Švietimo ir 
įgūdžių departamentas ir Menų taryba pradėjo finansuoti Kūrybinės partnerystės 
2002 m. Remiantis šia iniciatyva, „kūrybiško mokymosi“ plėtrai maždaug 900 pradinių ir 
vidurinių mokyklų, esančių 36 šalies srityse, buvo skirta 110 mln. svarų sterlingų. Pagrindi- 
nis iniciatyvos tikslas - sudaryti sąlygas mokiniams visoje Anglijoje lavinti kūrybiškumą ir 
dalyvauti aukščiausio lygmens kultūrinėje veikloje. Tikimės, kad toks vertingas kūrybinis 
darbas vyks ir ateityje. 


Kontroliuojantis ugdymo modelis 


Nepaisant neišvengiamų pradinio ugdymo pokyčių, kurie prasidėjo 1997 m., kai kurie 
ankstesni aspektai išliko ir tam tikrais atvejais net buvo griežčiau kontroliuojami, pavyzdžiui, 
testavimo sistema, tikslų nustatymas ir įstatymuose numatyta pedagogų kontrolė. Dar vienas 
pavyzdys - mokymo organizavimas (ypač skaitymo, rašymo ir matematikos) pagal progra- 
mas, kurios apibrėžiamos kaip tikslų sąrašas, ir į tikslus orientuoto, vienodo ugdymo modelio 
taikymas visose mokomųjų dalykų pamokose. Pasak Alberto Viktoro Kelio (Albert Victor Kelly) 
(2004), į tikslus orientuoto ugdymo modelio vizija atsirado XX a. pradžioje. Tuo metu inten- 
syviai vystėsi mokslas ir technologijos, todėl kilo mintis, kad mokymui ir mokymuisi reikėtų 
surasti „moksliškesnį“ apibrėžimą. Tačiau šią idėją pradėta įgyvendinti tik po beveik šimto 
metų. Aštuntajame praėjusio amžiaus dešimtmetyje darėsi vis aktualiau aiškiau apibrėžti ug- 
dymo programą, todėl mokytojai buvo skatinami taikyti į tikslus orientuotą ugdymo modelį. 

1997 m. buvo įdiegti skaitymo, rašymo ir skaičiavimo ugdymo programų aprašai. 
Pirmą kartą ugdymo programa buvo apibrėžta kaip priemonė mokymo(si) tikslams 
pasiekti. Mokiniai turi būti ugdomi taip, kad šių tikslų pasiektų. Toks nurodomojo pobūdžio 
požiūris į ugdymo programą ir įstatymais reglamentuota vertinimo bei tikslų nustatymo 
sistema lėmė, kad vyriausybė ėmė kontroliuoti mokyklų ugdymo programas griežčiau 
negu kada nors anksčiau per visą Anglijos švietimo sistemos istoriją. Čia svarbu tai, kad 
yra įvairių būdų ugdymo programoms organizuoti ir mes turime teisę į nuomonę apie tai. 
Jeigu pažvelgtume į artimiausias Anglijos kaimynes, matome, kad Velse, Škotijoje ir Airijoje 
ugdymo programa vykdoma kitaip. 

A. Kelis (2004) įžvelgia daugybę į tikslus orientuoto ugdymo Modelio dogmatinių 
problemų. Pirma, šis modelis varžo mokinių ir mokytojų asmeninę laisvę priimti spren- 
dimus dėl ugdymo programos. A. Kelis taip pat teigia, kad šis modelis nėra tinkamas su 
menais susijusiems mokomiesiems dalykams. Jo nuomone, geras ugdymo modelis yra 
toks modelis, kuris sudaro sąlygas asmeninei mąstymo laisvei ir jokie ugdymo tikslai neturi 
iš anksto jos apibrėžti. Štai, kas sakoma apie šio metodo taikymą mokant anglų kalbos. 


Kai literatūros pamokose siekiama numatytų mokymosi pasiekimų, visos pas- 
tangos supažindinti mokinius su garsiais literatūros kūriniais ir juos suvokti nuei- 
na niekais (Stenhouse, 1970). Mokiniai turi turėti galimybę savaip suvokti kūrinį. 
Pavyzdžiui, jei, nagrinėdami „Hamletą, mokiniai neturės šios galimybės, kūrinio 
analizė bus tik būdas supažindinti mokinius su kūrinio žodžiais, poetinėmis formo- 
mis ar filosofija, mėginimas primesti mokiniams mokytojo moralines nuostatas ir 
estetines vertybes, subjektyvų dramos kūrinio interpretavimą ir kūrinio vertinimą. 
Jei šveitimo sistema pripažįsta, kad svarbu ugdyti mokinių gebėjimus suvokti 
literatūros kūrinius arba kitą meną, tuomet į tikslus orientuotas ugdymo Modelis 
nėra tinkamas. 

(ten pat, p. 61) 


Į tikslus orientuotas ugdymo modelis kritikuojamas dar dėl to, kad nėra pakankamai 
empirinių įrodymų, patvirtinančių, kad toks mokymo būdas yra veiksmingiausias (su skai- 
tymu ir rašymu susijusių įrodymų apžvalgos ieškokite D. Vaizo darbuose (2003). 

Į tikslus orientuotas ugdymo modelis yra primygtinai taikomas nepaisant menkų 
teorinių ir empirinių įrodymų, kad jis yra veiksmingas. Tai rodo, kad politikai ir politikos 

formuotojai siekia kontroliuoti mokinius, mokytojus ir ugdytojus. A. Kelis (2004) apžvelgia 
švietimo pokyčius per laikotarpį, kai pasirodė penki jo įtakingos knygos apie Nacionalinę 
bendrojo ugdymo programą leidimai. Jis teigia, kad politinė kontrolė neabejotinai 
sustiprėjo, užgniaužė demokratines diskusijas apie ugdymo programą ir netgi darosi 
grėsminga. 


Laikas pokyčiams 


Maždaug nuo 2005 m. pasirodė teigiamų pokyčių ženklų. Vis daugiau žmonių ir 
organizacijų privertė išklausyti jų nuomonę apie neigiamą tokių dalykų kaip įstatymais 
nustatyta testavimo sistema poveikį. Dėl to dar kartą buvo apsvarstytas suminis mokinių 
vertinimo metodas (vert. past. - informacijos apie mokinio mokymosi pažangą ir pasie- 
kimus kaupimas). Kitas teigiamo pokyčio pavyzdys — Kvalifikacijų ir ugdymo programos 
institucijos (vert. past. - Anglijos institucija, atsakinga už vaikų ir jaunuolių Nacionalinės 
bendrojo ugdymo programos ir Nacionalinės kvalifikacijų sąrangos besimokantiesiems ir 
darbdaviams rengimą) parengta nauja ugdymo programa trečiajai ugdymo pakopai*, ku- 
rioje nuoširdžiai stengiamasi įtraukti mokytojus ir ugdytojus. 

Visam procesui vadovavo charizmatiški lyderiai, kuriems kartais teko susiremti su 
konservatyviomis jėgomis. Gautas rezultatas - Nacionalinė bendrojo ugdymo programa, 
leidžianti mokytojams būti lankstesniems ir, mūsų manymu, labiau įtraukianti mokinius. 

Tuo pačiu metu, kai vyko šie daug žadantys pokyčiai, valstybė stiprino savo kontrolę 
kitose srityse, tokiose kaip ikimokyklinio ugdymo programa. Pirmosios ikimokyklinio ug- 
dymo gairės buvo didelis kompromisas tarp vyriausybės noro kontroliuoti ir ikimokyklinio 
ugdymo specialistų siekio užtikrinti, kad vaikų teisės į tinkamą ugdymo programą būtų ap- 
saugotos. Tačiau vėliau gairės buvo taisomos bei keičiamos ir iš įstatymų galią neturinčių 
tapo įstatymų galią turinčiomis. Į šias gaires, kurios atitinka visas kitas susijusias nacionalinių 
dokumentų reglamentuojančių ugdymą gaires, buvo įtraukta griežta ne tik ugdymo 
programų, bet ir skaitymo mokymo metodo kontrolė. 

Dabar gyvename tokiu metu, kai neaišku, kurios idėjos galiausiai triumfuos. Šis lai- 
kotarpis įdomus, nes panašu, kad vyksta nuoširdžios diskusijos. Nuolatinis valstybės noras 
kontroliuoti akivaizdus, tačiau taip pat yra ženklų, kad žmonės pradeda stipriau kovoti už 
savo įsitikinimus. 


* Žr. lentelę „Anglijos švietimo sistema“ knygos gale. 

2007 m. gruodžio mėnesį Parlamentui buvo pristatytas „Vaikų planas“ (angl. Chil- 
dren's Plan). Tai - plataus masto dokumentas, kuriame pateikiama daug perspektyvių 
idėjų vaikams ugdyti. Tačiau šiame skyriuje mums labiausiai rūpi jo poveikis pradinio 
ugdymo programai, ypač kūrybiškumui. | „Vaikų planą“ buvo įtrauktas reikalavimas 
peržiūrėti pradinio ugdymo programą. Daugelis prieštaringai vertino sero Džimo 
Rouzo (Jim Rose) paskyrimą vadovauti Nacionalinės bendrosios ugdymo programos 
peržiūrai (Vaikų, mokyklų ir šeimų departamentas, 2007, p. 9) dėl jo skaitymo moky- 
mo rekomendacijų, kurias jis pateikė maždaug prieš metus (vert. past. - 2006 m.) savo 
Ankstyvojo skaitymo mokymo apžvalgoje. Joje Dž. Rouzas pristatė skaitymo mokymo 
metodą, pavadintą,sintetine fonetika“ (angl. synthetic phonics). Šis daug kritikos sulaukęs 
metodas buvo pradėtas taikyti Anglijos mokyklose mokant vaikus skaityti (Wyse ir Go- 
swami, spaudoje; Wyse ir Styles, 2007). Dž. Rouzas, atsakydamas į kritiką, kad jo ataskai- 
toje pristatytas metodas turi trūkumų, teigė, kad dėl vyriausybės jam suteiktų ribotų 
įgaliojimų jis negalėjo atlikti išsamaus jo pasiūlyto metodo veiksmingumo tyrimo. Todėl 
specialių įgaliojimų suteikimas Dž. Rouzui peržiūrėti pradinio ugdymo programą buvo 
svarbus įvykis. Savo laiške Dž. Rouzui švietimo sekretorius Edas Bolsas (Ed Balls) užsiminė 
apie ketinimus suteikti šiuos įgaliojimus ir įpareigojo Dž. Rouzą peržiūrėti Nacionalinę 
bendrojo ugdymo programą. Laiške ypač daug dėmesio buvo skirta skaitymo, rašymo 
ir skaičiavimo gebėjimams (taip pat atsižvelgiant į „asmeninius gebėjimus“), kurių ug- 
dymui vyriausybė pradėjo teikti didelės reikšmės nuo 1997 m. Nuo to, kurioje oficial- 
aus laiško dalyje pristatoma tam tikra temoms ar idėja ir įvertinama jų svarba, priklauso, 
kokia reikšmė toms temos ar idėjoms buvo teikiama. Laiško pradžioje buvo pabrėžiama 
pagrindinių gebėjimų svarba. Po to kalbama apie plačią ir subalansuotą teisę į mokymąsi, 
kuris „skatintų kūrybiškumą ir įkvėptų [mokinius] mokytis visą gyvenimą. Toliau laiške 
rašoma, kad „pagrindinis jūsų peržiūros tikslas - padėti mokykloms labiau susitelkti į 
griežtesnius skaitymo, rašymo ir skaičiavimo reikalavimus. Pasiekti pusiausvyrą tarp tik- 
slo ugdyti pagrindinius gebėjimus ir siekio skatinti kūrybiškumą nėra lengva. Jei skiriama 
per daug dėmesio gebėjimų ugdymui, ugdymo programa gali tapti ribota ir mažiau 
tikėtina, kad ji skatins kūrybiškumą. 

Laiške susirūpinimą mums kėlė dar vienas dalykas — pasiūlymas suteikti kitiems 
mokomiesiems dalykams daugiau lankstumo. Ar tai turėtų reikšti, kad jų visai nebebus 
mokoma? Juk buvęs valstybės švietimo sekretorius Deividas Blanketas (David Blunkett) 
pasiūlė sušvelninti Nacionalinės bendrojo ugdymo programos reikalavimus kai kuriems 

pamatiniams dalykams. Šiame laiške jaučiama įtampa tarp vyriausybės noro kontroliuoti 
ugdymo programą ir augančio visuomenės pasipriešinimo šiai kontrolei. Visuomenė vis 
dažniau skundžiasi, kad ugdymo programa stokoja laisvės ir kūrybiškumo. Šiems dalyka- 
ms skiriama daug reikšmės Pradinio ugdymo nacionalinėje strategijoje, tačiau, mūsų 
manymu, strategija neįgyvendino savo tikslų. 

Šiektieksukritikavę Nacionalinės ugdymo programos politiką, dabar aptarsime tai, 
ką, mūsų manymu, reikėtų pabrėžti ugdymo programoje, skatinančioje kūrybiškumą. 
Vienas svarbiausių dalykų ateityje — taikyti tokį ugdymo programos modelį, kuris būtų 
aktualus nuo ikimokyklinio ugdymo pakopos iki mokyklos baigimo ir iš tiesų parengtų 
mokinius studijoms aukštosiose mokyklose ir mokytis visą gyvenimą. 8.1. pav. pateik- 
tas paprastas modelis, kuriame parodoma, kokios idėjos, mūsų manymu, turėtų do- 
minuoti ugdymo programoje. 

Ugdymo programos modelio, kuriuo siekiama, kad mokymas(is) truktų visą 
gyvenimą, pagrindas turi būti asmuo ir jo „aš“. Žmogaus motyvacija ir pomėgiai ska- 
tina jį mokytis visą gyvenimą. Jau pačiose ankstyviausiose ugdymo pakopose naujoji 
ugdymo programa turės užtikrinti tokį ugdymą, kuris skatintų mokinius ieškoti jiems 
įdomių veiklos sričių ir į jas gilintis. Mokiniai turi suvokti, kad jie turi teisę dalyvauti 
sprendžiant visus su jais susijusius klausimus. Mokinių teisės neturi būti vien tik ab- 
strakti sąvoka, su kuria jie susipažįsta per pilietinio ugdymo pamokas. Jie tai turi patirti 
realiame gyvenime. Suvokti save ir kitus padėtų vaidmenų žaidimai ir vaidyba. Toks 
ugdymo modelis sudarytų sąlygas fiziniam vystymuisi ir sveikai gyvensenai. 

Aplinkoje, kurioje mokomasi, itin svarbu išlaikyti savąjį aš“. Nepaisant futuristinių 
teiginių apie elektroninį mokymąsi namuose, mokykla vis dar bus pagrindinė moky- 
mosi vieta. Bet ši vieta neturėtų būti tokia niūri, drėgna ir šalta kaip karalienės Vikto- 
rijos laikų pastatas. Pastato architektūra turėtų būti įkvepianti. Tai turėtų būti vieta, 
kurioje virtų gyvenimas: būtų gaminamas maistas, vyktų vaišės ir skambėtų muzika. 
Socialinė namų ir bendruomenės sąveika bus neatsiejama nuo socialinės sąveikos, 
numatytos mokyklos ugdymo programoje. Vaizdai, garsai ir pasaulio tyrinėjimas, 
pradedant nuo artimiausios aplinkos, bus aplinkosaugos ugdymo programos dalis. 
Vyks tyrimai, bus sprendžiamos problemos ir gaminami daiktai. Visa ši veikla bus vyk- 
doma aktyviai mėginant suprasti, kas yra tvari aplinka, ir siekiant ją ateityje užtikrinti 
visame pasaulyje. 

8.1. pav. Ugdymo programos modelis 


Vietos ir 
Aš pasaulio 
aplinka 


Kalba Skaičius 


11“ i 


Mokymosi procese reikia naudoti daugiau judančių ir nejudančių vaizdų, 
piktogramų, logotipų, ženklų, simbolių, nes jie visada buvo ir yra neatskiriama mūsų 
kasdienio gyvenimo dalis. Daiktų skaičiavimas ir grupavimas - tai įžanga į matematikos 
mokymą ir susipažinimą su skaičiais. Kalba ir visi jos lingvistiniai kontekstai, įskaitant 
tekstą ir kalbėjimą, taip pat turi likti tvirtu pagrindu ir sujungti visus kitus šios ugdymo 
programos elementus. 

Informacinės technologijos nebus atskiras mokomasis dalykas. Ar ugdymo pro- 
gramoje yra toks mokomasis dalykas kaip popierius ir pieštukai? Ne, nes tai priemonės, 
be kurių neapseinama per visų mokomųjų dalykų pamokas. Informacinės technologijos 
kaip ir visos kitos pagrindinės priemonės atliks esminį vaidmenį mokyklų darbe. Jos ne- 
bus naudojamos kaip naujausias visų mūsų problemų sprendimo būdas, tačiau prireikus 
jos praturtins mokymas(is) galimybes ir jų natūrali įtaka toliau augs. 

Visos šios sritys gali ir turėtų būti kūrybiškos ugdymo programos dalis. Moki- 
nio kūrybingasis „aš“ bendraus su kitais kūrybingaisiais „aš“. Ši sąveika vyks tokiomis 
sąlygomis, kur kūrybiškos veiklos išraiškas įkvėps pojūčiai ir jos bus perduodamos pačiais 
įvairiausiais vaizdais ir tekstais. Tik tada pirmą kartą istorijoje gebėjimas kurti galės tapti 
esmine pradinio ugdymo programos dalimi. 

147,148 
tarpdalykinis mokymasis 29,31, 32 
teatro grupės 100, 101 
teminės dienos 71 
temų „voratinklis“ 139 
„Ten, kur gyvena pabaisos“ 64 

tyrinėtojų bendruomenė 109, 114 
Tomo Geinsboro namas 98 
Tranteris, Polas (Paul Tranter) 78 
tvarkaraščiai 32, 35, 36, 38, 39, 42, 50, 70, 110, 147 
ugdymo programa 
į tikslus orientuota 148, 149 
gebėjimais pagrįstas planavimas 31,40 
įgyvendinimas 25, 50, 146 
kritika 149, 152 
kūrybiškumas 29, 145, 151, 152 
ugdymo programos modelis 152 
užsienio kalbos 48, 71, 82 
vaidyba 36, 43, 56, 63, 94, 96, 100, 109, 119, 152 
vaidmenų žaidimai 
„Eksperto mantija“ 56, 109, 110 
„Balsai parke“ 56, 58, 59 
„Džiunglių nuotykiai“ 120 


„Geležinis žmogus“ 117, 119 
„Indiškos vestuvės“ 124 
„Karalienės karūnavimas“ 121 
„Londono gaisras“ 121 
„Paslaptinga dėžutė“ 112 
„Senas raktas“ 110 
„Sodas neregiams“ 115 
„Tesėjas ir Minotauras“ 122, 123 
vaidmenų žaidimų taikymas 125 
vaikų filosofija 131 
„Vaikų planas“ 151 
Vaikų, mokyklų ir šeimų departamentas (DCSF) 22 
Vaizas, Dominykas (Dominic Wyse) 3, 22, 145, 149 


veiklos per pamokas organizavimas ir atmosfera 40, 50 
Vernonas, Filipas Evartas (Philip Ewart Vernon) 18, 20 
vertinimo sistema 27 
vietos aplinka 
mokyklos pastatai 68, 73, 75, 78, 83, 86, 89 
pasižvalgykite plačiau 88 
sporto aikštelės ir žaliosios zonos 73, 78, 79 
vietos valdžios institucijos 38 
visai mokyklai bendras mokymoj(-si) metodas 31 
„Visų mūsų ateitis: kūrybiškumas, kultūra ir 
švietimas“ 21 
Vornsas, Timas (Tim Warnes) 136 
Votersas, Mikas (Mick Waters) 110 
žaidimas „Tikras, netikras“ 138 
žaidimų kortelės 70 
žaliosios erdvės 79 
žmogaus meno kūriniai 62 


[g] 


Anglijos švietimo sistema 


Amžius Ugdymo metai / klasės Ugdymo pakopos Mokykla 


3-4 
= Ikimokyklinis ugdymas Pagrindinė pakopa Darželio mokykla 
5-6 Pirmieji / pirma 

Pirmoji pakopa 
6-7 Antrieji /antra 
7-8 Tretieji / trečia 
8-9 Ketvirtieji / ketvirta Antroji pakopa 
9-10 Penktieji / penkta 
10-11 Šeštieji / šešta 
11-12 Septintieji / septinta 
12-13 Aštuntieji / aštunta Trečioji pakopa 
13-14 Devintieji / devinta 
14-15 Dešimtieji / dešimta 

Ketvirtoji pakopa 
15-16 Vienuoliktieji / vienuolikta 
16-17 Dvyliktieji / dvylikta 

Penktoji pakopa 
17-18 Tryliktieji / trylikta 

Redagavo Asta Bieliauskaitė 
Viršelį ir maketą kūrė Laimis Kosevičius 


Išleido leidykla „Eugrimas“, 

Kas yra 
kūrybiškumas ir kaip 
jį ugdyti? 


Šioje knygoje pateikiami metodai ir idėjos, padedantys ugdyti mokinių kūrybiškumą. 
Knyga skirta pradinių klasių mokytojams arba studentams atliekantiems mokytojo praktiką. 
Joje atskleidžiama, kaip kūrybiška veikla gali puošti jūsų klasės mokinių veiklą. 
Naudojant praktinius pavyzdžius knygoje aptariamos šios temos: 


kasdienis kūrybiškumas: idėjos, kurias galima 
panaudoti iš karto; 
planavimas: tarpdalykinės integracijos idėjos ir daug kitų būdų 
kūrybiškumui planuoti; 


kūrybiškumas ir aplinka: pradedama nuo klasės ir mokyklos, 
vėliau aptariamos kitos aplinkos; 


kūrybinės partnerystės: darbas su kitais žmonėmis, siekiant 
skatinti mokinių kūrybiškumą; 


kūrybiški vaidmenys: pavyzdžiui, kai mokytojai ir mokiniai vaidina ekspertus 
(metodas „Eksperto mantija“); 


mąstymas apie kūrybiškumą: jūsų mokinių Mąstymo 
gebėjimai ir jūsų pačių Mąstymo būdai. 


Ši gyva ir įkvepianti knyga padės užimtiems mokyto- 
jams, dirbantiems su Pradinio ugdymo bendrąja pro- 
grama, lavinti mokinių kūrybiškumą. 


Šis leidinys yra išverstas į lietuvių kalbą ir išleistas įgyvendinant 
Ugdymo plėtotės centro projektą „Pradinio ugdymo tobulinimas“. 

